ভেহিকল স্ক্রেপেজ পোলিসী হৌদোকখ্রে\nঐখোয়গী পান্দম অসি সর্কুলার ইকোনোমী অমা মায় পাক্নবা অমসুং স্তেকহোল্দর পুম্বা অকোইবগী থৌদাং লৌবদা মতিক চাবা অমা ওইনবা শেমগৎনবগী পান্দম্নি: পি.এম.\nভেহিকল স্ক্রেপেজ পোলিসীনা লৈবাক অসিদা ভেহিকলগী মশীং মতমগা চুনবা পুরক্নবা মতমগা চান্নদ্রবা গারীশিং সাইন্তিফিক ওইবা মওংদা লম্বীশিংদগী লৌথোকপদা চাউরবা থৌদাংশিং লৌগনি: পি.এম.\nলু-নানবা, অয়েৎপা লৈতবা অমসুং চৎথোক-চৎশিন নুঙাইনবগী পন্থুং অসি ২১শুবা চহি চা অসিদা ভারতকী তঙাইফ্রদবা পুংফম ওইরি: পি.এম.\nপোলিসী অসিনা লুপা কোতি ১০গী অনৌবা শেন্থং অমা পুরক্লগনি অমসুং থবক লিশিং কয়া অমা লৈরগনি: পি.এম.\nঅনৌবা স্ক্রেপিং পোলিসী অসি ৱেস্ততগী ৱেলথ ওইনবা সর্কুলার ইকোনোমীদা মরুওইবা লিঙ্ক অমনি: পি.এম.\nঅরিবা ভেহিকলগী স্ক্রেপিং সর্তিফিকেৎ পায়রবা মীওইশিংনা অনৌবা ভেহিকল অমা লৈবা মতমদা রেজিস্ত্রেসনগীদমক পৈশা তিংলরোই, লম্বীগী তেক্স খরা হন্থগনি: পি.এম.\nওতো মেনুফেকচরিংগী ভেল্যু চেনগা মরী লৈননা মপাল লমদগী পোৎলম পুশিল্লকপদা মীপাল তাংবা হন্থহন্নবা ঐখোয়না হোৎনগদবনি: পি.এম.\nইথানোল, হায়দ্রোজেন ফুএল, ইলেক্ত্রিক মোবিলিতী, আর. অমসুং\nPosted On: 13 AUG 2021 12:34PM by PIB Imphal\nপ্রধান মন্ত্রী, শ্রী নরেন্দ্র মোদীনা গুজরাত্তা ইনভেস্তর সম্মিৎতা ভিদিও কনফরেন্সকী খুৎথাংদা ৱা ঙাংখ্রে। সম্মিৎ অসি ভোলুন্তরী ভেহিকল-ফ্লীত মোদর্নাইজেসন প্রোগ্রাম নত্ত্রগা ভেহিকল স্ক্রেপিং পোলিসীগী মখাদা ভেহিকল স্ক্রেপিং ইনফ্রাস্ত্রকচর লিংখৎনবগীদমক শেন্থং পীরক্নবা বার্তোন তৌবনি। হায়রিবা অসিনা ইন্তিগ্রেতেৎ স্ক্রেপিং হব অমা শেমগৎনবা অলাংদা শিপ ব্রেকিং ইন্দস্ত্রীদা মিয়েংসু চিংশিল্লি। রোদ ত্রান্সপোর্ত অমসুং হায়ৱেজগী কেন্দ্রগী মন্ত্রী অমসুং গুজরাতকী মুখ্য মন্ত্রীসু থৌরম অসিদা শরুক য়াখি।\nঙসি হৌদোকখিবা ভেহিকল স্ক্রেপেজ পোলিসী অসিনা ভারতকী চাউখৎ খোঙচৎতা মশক থোকপা মফম অমনি। ভেহিকল স্ক্রেপিং ইনফ্রাস্ত্রকচর লিংখৎনবগীদমক গুজরাত্তা ইনভেস্তর সম্মিৎ অসিনা ওইরকপা য়াবা কয়া অমা লৈরি। ভেহিকল স্ক্রেপিংনা অকোইবগা চুননবা মতমগা চান্নদ্রবা অমসুং মৈখু থোকপা ভেহিকল লৌথোকপদা মতেং ওইরগনি। “ঐখোয়গী পান্দম অসি সর্কুলার ইকোনোমী অমা মায় পাক্নবা অমসুং স্তেকহোল্দর পুম্বা অকোইবগী থৌদাং লৌবদা মতিক চাবা অমা ওইনবা শেমগৎনবগী পান্দম্নি,” হায়না প্রধান মন্ত্রীনা থৌরম অসিগী মাংওইননা ত্বীতকী পরিং অমদা হায়খি।\nনেস্নেল ওতোমোবাইল স্ক্রেপেজ পোলিসী হৌদোকপা মতমদা, প্রধান মন্ত্রীনা হায়খি মদুদি হায়রিবা পোলিসী অসিনা অনৌবা ভারতকী ওতো সেক্তর অমসুং চৎথোক-চৎশিন্দা অনৌবা মশক অমা তাক্লগনি। মসিগী পোলিসী অসিনা লৈবাক অসিদা সাইন্তিফিক ওইবা মওংদা লম্বীদগী মতমগা চুনদ্রবা ভেহিকল লৌথোক্তুনা ভেহিকলগী মশীং মতমগা চুনবা মওংদা শেম্বদা চাউরবা থৌদাং লৌগনি। মহাক্না হায়খি মদুদি চৎথোক-চৎশিন্দা মতমগা চুনবা অমা শেমগৎপা অসিনা, ত্রাবেল অমসুং ত্রান্সপোর্তেসন্দা অয়েৎপা হন্থবতা নত্তনা মসিনা শেল-থুমগী ফিভম ফগৎহনবদা মতেং পাংনবগী খুদম অমা ওইগনি। লু-নানবা, অয়েৎপা লৈতবা অমসুং চৎথোক-চৎশিন নুঙাইনবগী পন্থুং অসি ২১শুবা চহি চা অসিদা ভারতকী তঙাইফ্রদবা পুংফম ওইরি।\nপ্রধান মন্ত্রীনা হায় মদুদি অনৌবা স্ক্রেপিং পোলিসী অসি সর্কুলার ইকোনোমী অমসুং ৱেস্ততগী ৱেলথ কেম্পেইন্দা মরুওইবা লিঙ্ক অমা ওইরি। পোলিসী অসিনা অমুকসু লৈবাক অসিগী সহরশিংদা পোল্লুসন হন্থহনবা অমসুং অকোইবা ঙাক-শেনবা অমসুং য়াম্না থুনা চাউখৎনবা ঐখোয়না হায়দোকখিবা ৱাহৈশিংগী মমি তারি। রিয়ুজ, রিসাইকল অমসুং রিকোবরীগী প্রিন্সিপাল ইন্দুনা মসিগী পোলিসী অসিনা লৈবাক অসিগী ওতো সেক্তর অমসুং মেতেল সেক্তরদা পুক্নিং থৌগৎলি। পোলিসী অসিনা লুপা কোতি ১০গী অনৌবা ইনভেস্তমেন্ত পুরক্লগনি অমসুং থবক লিশিং কয়া অমা পীরগনি।\nপ্রধান মন্ত্রীনা মরুওইবা পীদুনা হায় মদুদি ভারত অসি নিং-খা তম্বা চহি ৭৫শুবা চংলকপগা লাক্কদৌরিবা চহি ২৫ অসি য়াম্না মরু ওইরি। মহাক্না হায়খি লাক্কদৌরিবা চহি ২৫ অসিদা ব্যুজিনেসতা থবক তৌবা অমসুং নুমিৎ খুদিংগী ওইবা পুন্সি মহিংদা অহোংবা কয়া অমা লাক্লগনি। মহাক্না হায়খি অহোংবা মরক অসিদা, ঐখোয়গী অকোইবা, ঐখোয়গী লম, ঐখোয়গী লল অমসুং রো-মেতরিএল অসিবু ঙাক-শেনবা য়াম্না মরু ওই। মহাক্না হায়খি ঐখোয়না তুংদা অনৌবা পুথোকপা অমসুং তেক্নোলোজীগা লোয়ননা থবক তৌবা য়াই, অদুবু ঐখোয়না ইমা লৈবাক্তগী ফংলিবা লল অসি ঐখোয়গী খুৎতা লৈবা নত্তে।\nঙসি প্রধান মন্ত্রীনা হায়খি মদুদি, নাকন অমদা ভারতনা দীপ ওসিন মিসন্দা অনৌবা কয়া অমা থিরি, অমরোমদা সর্কুলার ওইবা ইকোনোমী অমদা পুক্নিং থৌগৎলি। মহাক্না মখা তানা হায় মদুদি হোৎরিবা অসি লেঙদবা চাউখৎপা অমা অমসুং অকোইবগা চুনবা ওইনবনি।\nইনর্জী সেক্তরদা অমুক্তা থোকখিদ্রিবা থবক কয়া অমা তৌরি হায়না প্রধান মন্ত্রীনা উৎখি। ভারতনা সোলার অমসুং ৱিন্দ ইনর্জীগী লমদা অতৈ মাংজিল থারিবা লৈবাকশিংগা চৎমিন্নরি। শ্রী মোদীনা মরুওইবা পীখি মদুদি হায়রিবা ৱেস্ততগী ৱেলথ কেম্পেইন অসি স্বাচাতা অমসুং আত্মির্ভরতাগা মরী লৈনৈ।\nপ্রধান মন্ত্রীনা হায়খি মদুদি প্রজা মীয়াম্না পোলিসী অসিদগী মায়কৈ কয়া অমদা য়াম্না চাউনা কান্নবা ফংগনি। অহানবা খুদোংচাবা অদুদি অরিবা ভেহিকল অমা স্ক্রেপ তৌবা মতমদা সর্তিফিকেৎ অমা পীগনি। হায়রিবা সর্তিফিকেৎ অসি পায়রবা মীওই অমনা অনৌবা ভেহিকল অমা লৈবা মতমদা রেজিস্ত্রেসন তৌবগী মথৌ তাররোই। মসিগা লোয়ননা, হায়রিবা মহাক অদুদা লম্বীগী তেক্সতা হন্থনা পীগনি। অনিশুবা কান্নবা অসিনা মেন্তেনেন্সকী মমল, শেমবগী মমল, অরিবা ভেহিকলগুম্না থাও চাবা হন্থরগনি। অহুমশুবা কান্নবা অসি পুন্সিগা য়াম্না মরী লৈনৈ। অরিবা ভেহিকল অমসুং অরিবা তেক্নোলোজীনা মরম ওইদুনা লম্বীদা খুদোংথীবা থোকপা হন্থহল্লগনি। মরিশুবদা, পোলুসন থোক্তুনা ঐখোয়গী হকচাংদা শোকহনবা হন্থহল্লগনি।\nপ্রধান মন্ত্রীনা মরুওইবা পীরদুনা হায় মদুদি, অনৌবা পোলিসী অসিগী মখাদা ভেহিকলশিং অসি শুপ্নতগী চহিদা য়েংদুনা স্ক্রেপ তৌরোই। ভেহিকলশিং অসি অয়াবা য়াওরবা, ওতোমেতিক ওইবা তেস্তিং সেন্তরগী থোঙদা সাইন্তিফিকেল ওইনা তেস্ত তৌগনি। শিজিন্নবা য়াদ্রবা ভেহিকলশিং সাইন্তিফিকেল ওইনা স্ক্রেপ তৌগনি।\nপ্রধান মন্ত্রীনা হায়খি মদুদি হায়রিবা অনৌব পোলিসী অসিনা স্ক্রেপকা মরী লৈনবা সেক্তরশিংদা অনৌবা ইনর্জী অমসুং সেক্যুরিতী পীগনি। এমপ্লোয়ী অমসুং এন্ত্রেপ্রিন্যুর মচাশিংনা শাফরবা অকোইবা অমা লৈরগনি অমসুং অতোপ্পা ওর্গানাইজ সেক্তরগা মান্ননা কান্নবা ফংগনি। প্রধান মন্ত্রীনা হায়খি মদুদি ঐখোয়না মমাং চহিদা লুপা কোতি ২৩,০০০ রোমগী শেনফম ওইবা স্ক্রেপ স্তীল মীরমদগী পুশিল্লকখি।\nপ্রধান মন্ত্রীনা হায় মদুদি আত্মনির্ভর ভারতকী থৌওং য়াম্না থুনা চংশিন্নবগীদমক ভারতকী ইন্দস্ত্রীশিং লেঙদবা অমসুং পোত্থোক লৈবা খোঙথাং লেপ্পা লৈতনা চংশিনগনি। মহাক্না মরুওইবা পীদুনা হায় মদুদি ঐখোয়না হোৎনরিবা অসি ওতো মেনুফেকচরগী ভেল্যু চেনগা মরী লৈননা মপাল লমগী এক্সপোর্ত্তা মিপাল তাংবা হন্থনবনি।\nপ্রধান মন্ত্রীনা হায়খি মদুদি ইথানোল, হায়দ্রোজেন ফুএল নত্ত্রগা ইলেক্ত্রিক মোবিলিতী ওইসনু, হায়রিবা অসি সরকারনা লুম্না লৌদুনা, ইন্দস্ত্রীশিংনা মপুং ওইনা শরুক য়াবা য়াম্না মথৌ তাই হায়খি। আর. অমসুং দি.দগী ইনফ্রাস্ত্রকচর ফাওবা ইন্দস্ত্রীশিংনা খুৎশম্নবা হেনগৎলক্লি। মহাক্না লাক্কদৌরিবা চহি ২৫ অসিদা আত্মনির্ভর ভারতকীদমক লম্বী অমা শেম্নবা হায়খি। হায়রিবা অসিদা করিগুম্বা অদোম্না মতেং পাম্লবা, সরকার অসিনা পীননবা শেম শাদুনা লৈরি, হায়না মহাক্না থাজবা পীখি।\nঙসি প্রধান মন্ত্রীনা হায়খি মদুদি, লু-নানবা, অয়েৎপা লৈতবা অমসুং চৎথোক-চৎশিন নুঙাইনবগীদমক হোৎনরিবা অসিদা, থায়নগী চৎনবিশিং হোংদোকপা মথৌ তাই হায়না হায়খি। ঙসিদি ভারতনা মালেমগী থাক্তা শাফবা অমসুং অফবা অমা নাগরীকশিংদা পীনবা লেপতুনা লৈরি অমসুং হায়রিবা ৱাখল অসি বি.এস.-৪দগী বি.এস.৬গী ত্রান্সিসনগী মরুমদনি, হায়রগা মহাক্না লোইশিনখি।\n(Release ID: 1745550) Visitor Counter : 39\n(Release ID: 1745550)


এন.আই.এক্স.আই.না ইন্দিয়াগী লোকেল লোলশিংদা লেম্না দোমেইন পীখ্রে\nPosted On: 08 JAN 2021 2:03PM by PIB Imphal\nনেস্নেল ইন্তর্নেত এক্সচেঞ্জ ওফ ইন্দিয়া (এন.আই.এক্স.আই.)না ইন্দিয়াগী ওইবা ওফিসিএল লোল ২২দা মখোয়গী আই.এন. দোমেইন বুক তৌখিবা রেজিস্ত্রেন্তশিংদা লেম্না আই.দি.এন. (ইন্তর্নেস্নেল দোমেইন নেম) পীগনি হায়না লাওথোকখ্রে। এপ্লিকেন্তশিংনা মখোয়গী লোকেল লোলদা লেম্না ই-মেইলশু ফংহনগনি। হায়রিবা অসি भारत (আই.দি.এন) দোমেইন মিং ওইনা লৈহন্নবনি অমসুং লোকেলগী লোলশিং অসি চাওখৎনবনি।\nহায়রিবা খুদোল অসি অনৌবা ২০২১গী জানুৱারীগা ৩১ ফাওবদা রেজিস্তর তৌবা খক্তা চৎনগনি। হায়রিবা অসি হান্নবা লৈরম্লবা নৌনা অমুক ২০২১গী জানুৱারী ফাওবদা রিন্যু তৌবশিং অসিশু পীরি।\nনেস্নেল ইন্তর্নেত এক্সচেঞ্জ ওফ ইন্দিয়া (এন.আই.এক্স.আই.) অসি শেন্দোং লৈতবা ওর্গানাইজেসন্না ২০০৩দগী থবক তৌরক্লি হায়রিবা অসিনা ইন্তর্নেত তেক্নোলোজি অসি ইন্দিয়াগী নাগরিকশিংদা মখাগা থৌওংশিং অসিদা শন্দোক্লি :-\n১) ইন্তর্নেত দেতাগী খুত্থাংদা ইন্তর্নেত পীনদুনা আই.এস.পি.শিং অসি পীনৈ অমসুং আই.এস.পি.শিং অমসুং\n২) লৈবাক অসিগী আই.এন. কোদ দোমেইন রেজিস্ত্রী তৌবা,শিল-লাংবা অমসুং চৎনহনবা অমসুং ইন্দিয়াগী\n৩) আই.আর.আই.এন.এন., মেনেজিং অমসুং ওপরেতিং ইন্তর্নেত প্রোতোকোল (আই.পি.ভি. ৪/ আই.পি.ভি. ৬)\n(Release ID: 1687261) Visitor Counter : 4\n(Release ID: 1687261)


Posted On: 14 MAY 2021 6:39PM by PIB Imphal\nঅদোমগুম্বা লৌমী মরুপশিংগা ৱারী শাবা অসিনা অনৌবা ৱাখল্লোন অমা লৈহল্লি, ইশাদা নৌনা অমুক্কা থাজহল্লি। ঐখোয়গী মন্ত্রী, শ্রী নরেন্দ্র তোমার সিংহজীনা হৌজিক হায়বীখিবগুম্না, ঙসি অসি ভগবান বসাভেশ্বরাগী নুমিৎনি, পরশুরামগী নুমিৎসু ওই। অদুগা ঙসি অসি অক্সয় তৃত্যাগী শেংলবা নুমিৎ অমসু ওই। অদুগা, লৈবাক মীয়াম খুদিংদা ঐহাক্না ইদকী নুংঙাইরবা পাউজেলসু পীজরি।\nহৌজিক্কী কোরোনাগী মতম অসিদা লৈবাক মীয়ামগী পুক্নিং থৌগৎনবা, লাইচৎ অসিবু মাইথীবা পীনবা খোঙফম চেৎনা হোৎননবা অপাম্বা লৈবা অসিগা লোয়ননা ঐহাক্না লৌমী মরুপশিংগা ৱারী শারি অমসুং মসিবু ঐহাক্না থবক ওইনা পাংথোক্কনি। ঙসিগী থৌরম অসিদা শরুক য়ারিবা লৌউ-শিংউ অমসুং লৌমীগী য়াইফ-য়ুম্বাল মন্ত্রী, শ্রীমান তোমার সিংহজী, ঐহাক্কী কেন্দ্র সরকারগী অতোপ্পা মরুপশিং, মুখ্য মন্ত্রী খুদিংমক, রাজ্য সরকারশিংগী মন্ত্রী, এম.পি., এম.এল.এ. অমসুং লৈবাক শিনবা থুংবগী ঐহাক্কী লৌমী মরুপ অমসুং ইচিল ইনাওশিং,\nঐখোয়না ঙসিগী য়াম্না শিংননীংঙাই ওইরবা মতম অসিদা মীয়ামগা ৱারী-ৱাতাই অসি তৌরি। মসিগী কোরোনাগী মতম অসিদসু লৈবাক্কী লৌমীশিংনা লৌউ-শিংউগী মতাংদা মশাগী মথৌদাং পাংথোকপা ওইনা রেকোর্দ ওইবা মওংদা লৌরোক পুথোক্লি, লৌউবদা অনৌ-অনৌবা থৌওং কয়া শিজিন্নরি। অদোমগী হোৎনজমন অসিবু পি.এম. সম্মান নিধীগী ইন্সতোলমেন্ত অমনা অহেনবা তেংবাং অমসু পীগদৌরি। ঙসি অক্সয় তৃত্যগী নুমিৎনি, লৌউ-শিংউগী অনৌবা খোঙজেল হৌবা নুমিৎনি অমসুং ঙসিমক, লৌমীশিংগী বেঙ্ক একাউন্ততা চাউরাক্না লুপা করোর লিশিং ১৯সু হকথেংননা হাপখ্রে। মসিনা চাউরাকপা লৌমী করোর ১০দা কান্নবা ফংহনগনি। বেঙ্গোলগী লৌমীশিংনা খুদোংচাবা অসি অহানবা ওইনা ফংলগনি। বেঙ্গোলগী লৌমী লাখ কয়ানা অহানবা ইন্সতোলমেন্তকী শেনফম ফংখ্রে। রাজ্য সরকারশিংদগী লৌমীশিংগী মমিং হেক ফংবগা, স্কিম অসিগী কান্নবা ফংবা লৌমীশিংগী মশিংসু হেনগৎলক্কনি।\nপি.এম. কিসান য়োজনাগী মতেংদগী অপিকপা অমসুং ময়াই-ওইরপ চাউনা লৌউবা মীওইশিংনা কান্নবা য়াম্না ফংনরি। হৌজিক্কী লুরবা তাঞ্জা অসিদা, য়োজনা অসিনা পীরিবা শেনফম অসিনা লৌমী কয়াগী ইমুংদা য়াম্না তেংবাংলি। য়োজনা অসিনা হৌজিক ফাওবদা চাউরাকপা লৌমী করোর লাখ ১১দা লুপা করোর লাখ ১গা লিশিং ৩৫গী চাউরাকপা শেনফম য়ৌখ্রে, মসিনা হায়বদি মরক্তা লৈবা মীওইশিং নাথৈদুনা লৌমী করোর ১.২৫গী বেঙ্ক একাউন্ততা হকথেংননা শেল ফংলে হায়বনি। মসিগী মনুংদগী, কোরোনাগী মনুং খক্তদা, লুপা করোর লিশিং ৬০গী মথক্তা লৌমীশিংনা ফংখ্রবনি। লৈবাক মীয়ামদা তঙাই ফদবা মতমদা হকথেংননা তেংবাং ফংবা, খোঙজেল থুনা ফংবা, তঙাই ফদবা মীওইদুমক্তদা তেংবাং ফংবা হায়বা ৱাফম অসিদা ঐখোয়গী সরকারনা লেপ্তনা হোৎনরিবনি।\nসরকারনা পোত্থোক লৈবগী থবকশিংদা অসিগুম্বা কান্নবা অসিবু অথুবা মতমদা পীনবগীদমক্তা পাক চাউনা থবক পায়খৎপা হেনগৎলক্লি। কোরোনাগী খুদোংচাদবা মরক্তা, লৌমীশিংনা লৌউ-শিংউ অমসুং লৈকোল য়োকপদা রিকোর্দ থম্লিবা অসিগা লোয়ননা সরকারসু এম.এস.পি.দা লৌরোক লৈবগী অনৌবা রেকোর্দ কয়া থম্লি। অহানবদা হৱাই-চেংৱাইগী, হৌজিক্না গেহু লৈবগী রেকোর্দসু থম্লে। হন্দক্কী চহিগী ওইনা, মমাংগী চহিগা চাংদম্নবদা, গেহুগী ১০%গী শরুক হেনবদি এম.এস.পি.দা লৈখ্রে। হৌজিক ফাওবগী ওইনা, চাউরাকপা লুপা করোর লিশিং ৫৮গী গেহু লৈবগী শেনফম অসি লৌমীশিংগী একাউন্তশিংদা য়ৌনখ্রে। য়াম্না ফবা ৱাফমদি, লৌমীশিংনা মখোয়গী পোত্থোকশিং মন্দীদা য়োনখ্রবা তুংদা, মখোয়না শেলগীদমক্তা য়াম্না কুইনা ঙাইবগী মথৌ তাদ্রে, ৱাখল ৱাদ্রবসু য়ারে। লৌমীশিংগী হক্কী মতুং ইন্না ফংফম থোকপা শেনফমশিং মখোয়গী বেঙ্ক একাউন্ততা হাপ্লক্লে। পঞ্জাব অমসুং হরিয়ানাগী লৌমী লাখ কয়াগী বেঙ্ক একাউন্তশিংদা অহানবা ওইনা শেনফম হকথেংননা শেল হাপ্পগী খুদোংচাবা ফংবা অসিদা ঐহাক্না নুংঙাইবা ফাওই। হৌজিক ফাওবগী ওইনা, পঞ্জাবকী লৌমীশিংগী একাউন্ততা লুপা করোর লিশিং ১৮গী শেনফম অমসুং হরিয়ানাগী লৌমীশিংগী ওইনা লুপা করোর লিশিং ৯গী শেনফমশিং হাপ্লকখ্রে। ইশাগী শেনফম্বু বেঙ্ক একাউন্ততা হাপ্লকপদা কনানবু নুংঙাইরোইদোইনো? পঞ্জাব অমসুং হরিয়ানাগী লৌমীশিংনা মসিগী নুংঙাইবা অসি থেংনরি অমসুং মীয়ামদা মখৌ পোঙনা হায়রি। ঐহাক্না সোসিএল মীদিয়াদা লৌমীশিংনা, মরু ওইনা পঞ্জাবকী লৌমীশিং, মখোয়গী অপুনবা শেনফম্বু একাউন্ততা হাপ্লকপগী নুংঙাইবা ফোংদোকপগী ভিদিও কয়াসু উরে।\nলৌউবদা অনৌবা ৱারোইশিন পুথোক্নবা অমসুং পাম্বৈ পাংথোক্নবগীদমক্তা সরকারনা লেপ্তনা হোৎনদুনা লাক্লি। ওর্গানিক ফার্মিং পুক্নিং থৌগৎপা অসিসু মসিগী থৌরাং অমনি। অসিগুম্বা লৌরোক অসিদা শেল চঙবসু হন্থৈ, মসিনা লৈহাউ অমসুং মীওইবগী হকচাংদসু কান্নবা পী অমসুং লৌরোক্কী অহেনবা মমলসু ফংই। লৌউবগী থৌওং অসি চত্থবা লৈবাক শিনবা থুংবগী লৌমী খরগা ঐহাক্কা মতম খরগী মমাংদা ৱারীসু শাখি। মখোয়গী অপাম্বা, লৌশিংগী মতাংদা খঙবদা ঐহাক্না য়াম্না পেনবা ফাওজখি। ওর্গানিক ফার্মিং অসি হৌজিক্তি, গঙ্গাগী তোর্বান অনিমক্তা অমসুং মসিগী কিলোমিতর ৫গী অকোয়বা মফমদা পাক-শন্না চত্থনবা পুক্নিং থৌগৎলি। মসিগী মরমদি লৌউবগী থৌওংশিংদা শিজিন্নবা কেমিকেলশিংবু নোংজু থাগী মতমদা গঙ্গা তুরেলদা তাশিন্দুনা তুরেলবু মোৎশিনবগী থৌওং থিংনবনি অমসুং পান্দম অসিগীদমক্তা গঙ্গা তুরেলগী তোর্বান অনিমক্কী কিলোমীতর ৫-৫গী অকোয়বদা লৈবা মফমশিংদা ওর্গানিক ফার্মিং পাংথোক্নবা অহেনবা মিৎয়েংশু চঙলি। মসিগী ওর্গানিক্কী পোত্থোকশিং অসি কৈথেলশিংদা গঙ্গা নমামীগী মিংথোল থোন্দুনা য়োনবগী থবক চত্থরি। মতৌ অসিগুম্না, ভারতকী মহৌশাগী লৌউ-শিংউগী পোত্থোকশিংসু কারবার তৌবা নুংঙাইনবগীদমক্তা পুক্নিং থৌগৎলি। মসিদা নত্তনা, সরকারনা অপিকপা অমসুং ময়াই ওইরপ্না চাউবা লৌমীশিংনা বেঙ্কতগী অহোঙবা অমসুং অরায়বা লোন ফংহন্নবসু লেপ্তনা হোৎনরি। মসিগীদমক্তা, হৌখিবা চহি অমগা মখায়দা লৌমীশিংদা কিসান ক্রেদিৎ কার্দ পীবগী অখন্নবা খোঙথাং অমসু পায়খত্তুনা লাক্লি। অদুগা, হৌজিক ফাওবগী ওইনা হায়রিবা কিসান ক্রেদিৎ কার্দ করোর ২দগী হেন্না পীথোকখ্রে। লৌমীশিংনা কার্দ অসিগী খুত্থাংদা লুপা করোর লাখ ২ হেনবগী শেনফমশিং লোন ওইনা লৌনখ্রে। মসিগী খ্বাইদগী কান্নবশিং অসি য়েন-ঙানু লোইবা, দাইরী অমসুং ঙা য়োকপগা মরী লৈনবা লৌমীশিংনা ফংবা হৌখ্রবনি। অদুগা, সরকারনসু অচৌবা ৱারেপ অমা হন্দক্তা লৌখ্রে। ঐহাক্না ঐহাক্কী লৌমী ইচিল-ইনাওশিংসু মসিগী ৱারেপ অসিদা য়াম্না নুংঙাইবা ফাওগনি থাজৈ মরমদি মসিনা মখোয়দা য়াম্না কান্নবা পীগনি। সরকারনা কোরোনাগী ইরাংবু য়েংলদুনা, কে.সি.সি. লোন শিংদোকপগী মতমসু শাংদোকখ্রে। মসিগী লোন অসি লৌখিবা লৌমীশিংনা জুন ৩০গী মনুংদা লোন শিংবা য়ারগনি। মসিগী খুদোংচাবা অসিগী মনুংদসু ৪%গী শেন্দোইগী চাংদা ফংলিবা লোন অমসুং কান্নবা ফংবশিং অদুমক লৈখিগনি অমসুং মখা তানসু চত্থখিগনি।\nভারতনা কোরোনাগা লান্থেংনবদা খুঙ্গং, লৌমীশিংগী অচৌবা থৌদাং লৈরি। কোরোনাগী মতম অসিদা ভারতনা মালেমগী ওইনা খ্বাইদগী চাউবা চানবা চিঞ্জাক লেম্না পীবগী থবক পায়খৎলিবা অসি মখোয়গী মরমদগী ওইথোক্লিবনি। প্রধান মন্ত্রী গরীব কলয়ান য়োজনাগী খুত্থাংদগী হৌখিবা থা ৮ ফাওবা লায়রবশিংনা লেম্না চিঞ্জাক পীখি। হন্দক্কী মতাংদসু, মে অমসুং জুন থাদা লৈবাক্কী মীওই করোর ৮০ হেনবশিংদা লেম্না চিঞ্জাক পীবগী থৌরাং য়াৎপা লোইখ্রে। মসিগীদমক্তসু, কেন্দ্র সরকারনা লুপা করোর লিশিং ২৬ হেনববু লায়রবশিংগী ইমুংগী চাকখুমগী মৈ মুত্তনবা চাদিং তৌখ্রবনি। ঐহাক্না রাজ্য সরকারশিংদা লায়রবশিংদা চিঞ্জাক পীবগী থৌওংশিংদা অপনবা\_অয়েৎপা অমত্তা লৈহন্দনবা হোৎননবা ইয়াথং পীখিবসু লৈখ্রে।\nচহি ১০০গী মতুংদা লাক্লিবা শাথীরবা লাইচৎ অসিনা মালেম্বু খোঙথাং খুদিংদা চাংয়েংলি। ঐখোয়গী মাঙদা শক উদবা য়েক্নবা অমা লৈ অমসুং মসিগী য়েক্নবা অসিগী মওং য়াম্মি। মসিগী য়েক্নবা অসিগী মরমদগী ঐখোয়না ঐখোয়গী নক্নবা মীওই কয়া লৈখিদ্রে। হৌখিবা নুমিৎ খরসিদা লৈবাকমচাশিংনা থেংনরিবা খুদোংচাদবশিং, মীওই কয়ানা অৱা-নুংঙাইতবা পুংফম কয়া লান্দুনা লাক্লিবশিং অসি ঐহাকসু চপ-মান্ননা ফাওরি। কোরোনাগী অনিশুবা ৱেভ অসিদা রিসোর্সকা মরী লৈনবা খুদোংচাদবা খুদিংমকপু ঐখোয়না খোঙজেল থুনা ৱারোইশিন পুরক্লি। মসিনা খ্বাইদগী অহানবা মরু ওইবনি খন্দুনা থবক তৌরি। সরকারগী বিভাগ খুদিং, এম.পি., লৈবাক্কী আর্ম্দ ফোর্স, সাইন্তিস্তশিংনা শিংনবা অসিগা থেংননবা অহিং-নুংথিল নাইদনা অমত্তা ওইনা লেপ্লিবা অসিসু অদোম্না উরম্লগনি। লৈবাক্কী তোঙান-তোঙানবা মফমশিংদা কোবিদ হোস্পিতাল কয়া খোঙজেল য়াঙনা শাগৎলি, অনৌবা তেক্নোলোজী শিজিন্নদুনা ওক্সীজেন প্লান্ত কয়া অমা শেম্লি। ঐখোয়গী আর্ম্দ ফোর্স অহুম্মক, আর্মী, এয়র ফোর্স অমসুং নেভী, অসিনা মসিগী থবক অসিদা অঙম্বা পাঙ্গল থাদুনা থবক তৌরি। ওক্সীজেন রেলনা কোরানাগী মাইয়োক্তা থেংনরিবা লান অসিগী পাঙ্গল হাপ্লি। লৈবাক্কী থাপ্ল-থাপ্লবা মফমশিংদা অখন্নবা ত্রেনশিং, ওক্সীজেন রেল, অসিনা ওক্সীজেন য়ৌহনবগী থবক চত্থরি। ওক্সীজেন তেঙ্কর পুথোক-পুশিন তৌরিবা ত্রক থৌবশিংনা লেপ্পনা নাইদনা মথৌ তৌরি। লৈবাক্কী দাক্তর, নর্স, স্তাফ অমোৎ-অকাই শেংবা মীওই, এম্ব্যুলেন্স থৌবা মীওই, লেবতা থবক তৌবা মীওই, সেম্পল লৌবা মীওিশিংনা পুন্সি কন্ননবা পুং ২৪ চুপ্না মথৌ তৌনরি। ঙসিদি, লৈবাক অসিগী মরু ওইবা হিদাক লাংথকশিং অৱাৎপা লৈতনা ফংহন্নবা খ্বাইদগী অহেনবা মিৎয়েং চঙদুনা হোৎনরি। সরকার অমসুং লৈবাক্কী ফার্মা সেক্তরনা হৌখিবা নুমিৎ খরনি অসিদা মরু ওইবা হিদাক্কী মশিং য়াম্না হেনগৎহনখ্রে। মীরমদগী হিদাক কয়াসু পুশিনলক্লি। তাঞ্জা অসিদসু, মীওই খরদি মশাগী কান্নবগীদমক্তা অসিগুম্লবা হিদাক অমসুং তঙাই ফদবা খুৎশু-খুৎলায় কয়াবু ব্লেক মার্কেত্তা য়োনবগী থৌওং কয়াসু পাংথোক্লি। ঐহাক্না অসিগুম্বা মীওইশিংগী মথক্তা অকনবা চৈরাক পীনবা রাজ্য সরকারশিংদা হায়রি। মসি মীওইবা খুন্নাইগী মাইয়োক্তা পাংথোকপা থবক্নি। ঐখোয় থৌনা হনগদবা লৈবাক নত্তে। ভারতনা থৌনাসু হল্লোই অমসুং ভারত মচা অমনা মখোয়গী মথৌনাসু কৈদৌনুংদা হল্লোই। ঐখোয়না লান্থেংনগনি অমসুং শোইদনা মায় পাক্কনি।\nঙসিগী থৌরম অসিদা, ঐহাক্না লৈবাক্কী লৌমী খুদিং, খুঙ্গংশিংদা লৈরিবা ইচিল-ইনাও খুদিংমক্তা কোরোনাগী মতাংদা চেকশিন্না লৈনবা অমুক্কা হন্না হায়জনীংই। মসিগী শিংনবা অসি খুঙ্গংশিংদা য়াম্না থুনা শন্দোকপা হৌরক্লি। লৈবাক্কী সরকার খুদিংনা মসিগা মাইয়োক্নবা ঙম্নবা হীরম খুদিংমক পাংথোক্লি। মসিদা, খুঙ্গংগী মীওইশিংনা তসেংবা ই-পাউ খঙবা, পঞ্চায়তী রাজকা মরী লৈনবা লুপ খুদিংনা তেংবাংন্দুনা থবক তৌমিন্নবসু য়াম্না মরু ওইবা ৱাফম অমা ওইরে। অদোম্না লৈবাক অসিবু কৈদৌনুংদা থৌশাদবা তৌখিদে, হন্দক্কী মতাংদসু মদুমক পাংথোক্কনি হায়বা থাজৈ। ইশাবু, ইমুংবু কোরোনাদগী ঙাকথোক্নবগীদমক্তা খুন্নাইগী থাক্তা পাংথোকপা য়াবা মরু ওইবা থবক খুদিংমক পাংথোক্কদবনি। মতম পুম্বদা মাস্ক উপ্পা অসি য়াম্না মরু ওইবনি। চিন অমসুং নাতোনবু খুমদুনা কাংলোন চুম্না উপকদবনি। অনিশুবদা, অদোম্না মওং অমত্তগী লোক খুবা, লাইহৌ হৌবা, লোক থুংবা, ওবগুম্বা লাইওং লাকপা মতমদা কৈদৌনুংদা লাইথোক্কনু। অহানবা ওইনা, ইশাবু অতোপ্পদগী লাপথোক্তুনা লৈবীয়ু। অদুগা অথুবা মতমদা কোরোনা তেস্ত তৌথোকপীয়ু। রিপোর্ত লাক্ত্রিবা ফাওবা দাক্তরনা পীবা হিদাক খুদিংমক চাদুনা লৈবীয়ু।\nমসিদগী ঙাকথোকপগী য়াম্না চাউবা পাম্বৈ অমসু লৈ, কোরোনাগী তীকা থাদোকপা। লৈবাক্কী মীয়াম খুদিংবু তীকা কাপথোক্নবা কেন্দ্র অমসুং রাজ্য সরকারশিংনা লেপ্তনা হোৎনদুনা লাক্লি। লৈবাক শিনবা থুংবগী চাউরাকপা ভেক্সিনগী দোজ করোর ১৮ অসি হৌজিক ফাওবগী ওইনা কাপখ্রে। অদুনা, অদোমসু ইশাগী মতম লাকপদা শোইদনা কাপথোকপীয়ু। মসিগী তীকা অসিনা ঐখোয়বু কোরোনাদগী ঙাকথোক্কনি, লাইনা অসিনা শাথীনা নারকপগী ফীভম লাকহল্লোই। অদুগা, তীকা থারবা তুংদসু, মাস্ক উপ্পা, ফুৎ ৬কী অরাপ্পা থম্বগী কাংলোন্দি থাদোকপা ইয়াদে। ঐহাক্না লৌমী মরুপশিংবু অমুক্কা হন্না য়াইফ পাউজেল পীজরি।\nমীয়াম্বু য়াম্না থাগৎচরি।\n(Release ID: 1718800) Visitor Counter : 98\n(Release ID: 1718800)


তীকা দোজ করোর ১০০ কাপ্পগী মশক থোকপা মাই-পাকপা ফংখিবগীদমক্তা প্রধান মন্ত্রীনা লৈবাক মীয়ামদা ৱাফম থমখ্রে\n“তীকা দোজ করোর ১০০ অসি শুপ্নগী মশিং খক্তা নত্তে, মসিনা লৈবাক্কী পাঙ্গল তাক্লিবনি”\n“ভারত অমসুং লৈবাক মীয়াম পুম্বগী মাই-পাকপা”\n“লাইনানা অচান মীরায় খায়দবনিনা, ভেক্সিন কাপ্পদা ঐখোয়না করিগীদমক্তা অচান-মীরায় খায়দৌরিবনো। মরম অদুনা, তীকা থাবগী খোঙজংদা ঐখোয়না ভি.আই.পি.গী চৎনবী অমত্তা লৈহন্দ্রিবনি”\n“ভারতপু মালেমগী ফার্মা হব অমা ওইনা লৌরিবসি হেন্না মপাঙ্গল কনখৎহল্লগনি”\n“লাইচৎকী মাইয়োক্তা লান্থেংনবদা মীয়াম্না শরুক য়াবগী থৌওংবু সরকারনা ঐখোয় ইশা ঙাকথোকচবগী খ্বাইদগী অহানবা থবক ওইহনখি”\n“ভারতকী তীকা থাবগী খোঙজং অপুনবসি সাইন্সতগী থোক্লকপা, সাইন্সনা চলায়বা অমসুং সাইন্সতা য়ুম্ফম ওইবনি”\n“ভারতকী কম্পেনীশিংদা ঙসি মমাংদা তৌখিদ্রিবা ইনভেস্তমেন্ত লাকপদা নত্তনা নহারোলশিংগী থবক্কী অনৌবা খুদোংচাবা কয়াসু লৈরক্লি। স্তার্ত-অপশিংদা রেকোর্দ ইনভেস্তমেন্ত লাকপদগী, য়ুনিকোর্ন কয়াসু থোক্লক্লি”\n“স্বচ্ছ ভারত অভিয়ান্না মীয়ামগী ইহৌ ওইবগুম্না, ভারত্তা শাবা পোত্থোক লৈবা, ভারত মচানা শাবা পোত্থোক লৈবা অমসুং ভোকেল ফোর লোকেল ওইবসি ঐখোয়না থবক ওইনা পাংথোকপগী মথৌ তারে”\n“ঙাকথোক্নবা কুয়োম্না য়াম্না ফরবসু, ঙাকথোক্নবা কুয়োম্না মতমগা খ্বাইদগী চান্নবা ওইরবসু, কুয়োম অসিনা শোইদনা ঙাকথোক্কনি খঙলবসু, লাল মখা চত্থরিঙৈদি, খুৎলায় থাদবা য়াদ্রি। ঐখোয়না চেকশিন্দনা লৈবগী মরম লৈত্রি। হরাও-কুমহৈশিংবু য়াম্ন চেকশিন্না পাংথোকসি”\nPosted On: 22 OCT 2021 11:36AM by PIB Imphal\nপ্রধান মন্ত্রীনা তীকা দোজ করোর ১০০ কাপ্পগী মশক থোকপা মাই-পাকপা ফংখিবগীদমক্তা লৈবাক মীয়ামদা ৱাফম থমখ্রে।\nপ্রধান মন্ত্রীনা লৈবাক মীয়ামদা ৱা ঙাংবদা, ভেক্সিন দোজ করোর ১০০ কাপ্পদা থেংনখিবা অরুবা অদুবু মশক থোকপদি ওইবা থৌওংশিংবু থাগৎপা ফোংদোকখি। মহাক্না মাই-পাকপা অসি লৈবাকমচা করোর ১৩০গী হোৎনজমন্দগী ফংবনি, মরম অদুনা মসিদি ভারতকী মাই পাকপনি, লৈবাক মীয়ামগী মাই পাকপনি হায়না ফোংদোকখি। মহাক্না তীকা দোজ করোর ১০০ অসি শুপ্নগী মশিং খক্তা নত্তে, মসিনা লৈবাক্কী পাঙ্গল তাক্লিবনি হায়বগা লোয়ননা থৌওং অসিদি ভারতকী পুৱারীদা অনৌবা তাঙ্কক অমা হৌবনি হায়না মখা তাখি। মসিদি অরুবা পান্দম থমদুনা, মদুবু মতৌ করম্না ফংবা ঙমগদগে খঙবা অনৌবা ভারতকী অনৌবা শক্তম্নি।\nঙসিদি মীওই কয়া অমনা ভারতকী তীকা থাবগী প্রোগ্রামগা অতোপ্পা লৈবাক্কী প্রোগ্রামশিংগা চাংদম্নমরি হায়না প্রধান মন্ত্রীনা পাউদমখি। মহাক্না ভারতনা অথুবা মতমদা ভেক্সিন দোজ বিলিয়ন ১ (করোর ১০০)গী মশিং হেন্দোকপা ঙম্বসিদসু মখোয়না থাগৎনরি হায়খি। অদুবু, অসুম্না য়েংশিনবগী তাঞ্জাসিদা ঐখোয়না কদাইদগী হৌরকপগে হায়বসিদি খঙনদ্রে হায়বা ৱাফমসু মহাক্না থমখি। ভেক্সিন পুথোকপা মালেমগী অচৌবা লৈবাকশিংদা ভেক্সিনগী রিসর্চ, ভেক্সিন থিদোকপগী মতাংদা দিকেদ কয়াগী খঙ-হৈবা অমসুং লৌশিং লৈ অমসুং ভারতনা অয়াম্বা মতমদা মখোয়না পুথোকপা ভেক্সিনগী মখা পোল্লম্মি হায়না মহাক্না হায়খি। মরম অসিনা, চহি ১০০দা খ্বাইদগী চাউবা লাইচৎ লাকপদা, ভারতনা মালেমগী লাইচৎ অসিগা থেংনবা ঙম্বগী মতাংদা ৱাহং হংনবা হৌরকখি হায়না মহাক্না হায়খি। ভারতনা অতোপ্পা লৈবাক্তগী অশুক য়াম্লবা ভেক্সিন লৈনবা শেল কদাইদগী লাক্কনি? ভারতনা করম কান্দা ভেক্সিন ফংগনি? ভারতকী মীয়াম্না ভেক্সিন ফংগদরা, ফংলোইদরা? ভারতনা লাইচৎ অসিনা শন্দোকপা থিংবা ঙম্নবা য়াম্লবা মীয়ামসিবু তীকা কাপ্পা ঙমগদরা? অদুবু ভেক্সিন দোজ করোর ১০০ হেন্দোক্না কাপ্পা ঙমখিবা অসিনা ৱাহং খুদিংগী পাউখুম পীরে। ভারতনা লৈবাক মীয়ামদা ভেক্সিন দোজ করোর ১০০ কাপ্পা ঙমখিবতা নত্তনা পুম্নমক অসি লেম্না কাপখিবনি হায়বদা অহেনবা মিৎয়েংসু চঙখি। ভারতপু মালেমগী ফার্মা হব অমা ওইনা লৌরিবসি হেন্না মপাঙ্গল কনখৎহল্লগনি হায়নসু মহাক্না মীয়ামদা হায়খি।\nকোরোনা লাইচৎ হৌরকপদা ভারতকুম্বা গনতন্ত্রা চৎপা লৈবাক্না লাইচৎসিগা লান্থেংনবদা য়াম্না লুনা থোক্কনি হায়না খন্নরম্মি হায়না প্রধান মন্ত্রীনা ফোংদোকখি। ভারত অমসুং মীয়ামগী খন্নরবা তুংদা অসিগুম্লবা অথিংবা অমসুং লিচৎশিংবু মতৌ করম্না চৎনহনগদগে হায়বা ৱাফম কয়া অমসু লৈখি। অদুবু মহাক্না হায়খিবদা, ঐখোয়গী ওইবা গনতন্ত্রাগী ৱাহন্থোক্তি ‘পুম্নমক্কা পুনবা’ হায়বসিনি। ভারতনা মীয়াম পুম্বগা লোয়নদুনা ‘সবকো ভেক্সিন-মুফ্‌ৎ ভেক্সিন’ খোঙথাং হৌদোকখি। লাইরবা-ইনাক খুনবা, খুঙ্গং-শহর, অনকপা-অথাপ্পা নাইদনা মীপুম খুদিংদা ভেক্সিন য়ৌহনখি। লৈবাক্কী মন্ত্রা অমখক লৈ, মদুদি লাইনানা অচান-মীরায় য়েংদবগুম্না ভেক্সিন্নসু অচান-মীরায় নাইদে হায়বসিনি হায়না মহাক্না ফোংদোকখি। মরম অদুনা, ভেক্সিনগী খোঙথাংদা ভি.আই.পি. কলচর লৈহন্দনবা ৱারেপ্নখি অমসুং লৈসু লৈহনখিদে হায়না মহাক্না ফোংদোকখি।\nভারতকী অয়াম্বা মীয়াম্না ভেক্সিন কাপফমদা ভেক্সিন কাপ্পা চৎপগী মতাংদা ৱাহং কয়া থোক্লকখি হায়না প্রধান মন্ত্রীনা ফোংদোকখি। মালেমগী চাউখৎলবা লৈবাকশিংদা ভেক্সিন কাপ্নীংদবগী চাউরবা শিংনবা অমা ঙসিসু লৈরি। অদুবু ভারতকী মীয়াম্না ভেক্সিন দোজ করোর ১০০ হেন্না কাপ্তুনা মসিগী পাউখুম পীরে। খোঙথাং অসি ‘মীয়াম খুদিংগী হোৎনজমন্নি’ অমসুং মীয়ামগী থবকশিংবু পরিং নাইহল্লবদি, চুংশিন্নরবদি, মদুগী মহৈদি য়াম্না নীংথিবা ওইগনি হায়না মহাক্না ফোংদোকখি। লাইচৎকী মাইয়োক্তা লান্থেংনবদা মীয়াম্না শরুক য়াবগী থৌওংবু সরকারনা ঐখোয় ইশা ঙাকথোকচবগী খ্বাইদগী অহানবা থবক ওইহনখি হায়না মহাক্না হায়খি।\nভারতকী ভেক্সিনেসন প্রোগ্রাম অপুনবা অসি সাইন্সনা থিজিনবদগী ওইথোকপনি, সাইন্সকী লমদা হৌরক্তুনা সাইন্সকী থৌওংগী খুত্থাংদা মাইকৈ মরিদা য়ৌবা ঙম্বনি হায়না প্রধান মন্ত্রীনা ফোংদোকখি। ভারতকী তীকা থাবগী খোঙজং অপুনবসি সাইন্সতগী থোক্লকপা, সাইন্সনা চলায়বা অমসুং সাইন্সতা য়ুম্ফম ওইবসি ঐখোয় পুম্নমক্কী চাউথোকচনীংঙাইনি। ভেক্সিন শাদ্রিঙৈ অমসুং ভেক্সিন কাপ্ত্রিঙৈদগী হৌনা খোঙজং অসি সাইন্তিফিক ওইবা থৌওংদা য়ুম্ফম ওইরগা লাকখি হায়না মহাক্না ফোংদোকখি। ভেক্সিন পুথোকপা হেনগৎপগী তঙাই ফদবা লাকখিবা অদুসু য়াম্না চাউবা শিংনবা অমা ওইখি। মদুগী হেক মথংগী শিংনবনা, তোঙানবা রাজ্যশিংদা য়েন্থোকপা অমসুং মনুং হঞ্জিনবা মফমশিংদা মতম চানা য়ৌহনবা। অদুবু সাইন্তিফিক ওইবা থবক অমসুং অনৌবা থৌওং পুথোকপদগী , লৈবাক অসিনা শিংনবশিং অসিগী ৱারোইশিন পুরকপা ঙমখি। খ্বাইদগী তোঙানবা অয়াঙবা খোঙজেলদা রিসোর্সশিং হেনগৎহনবা ঙমখি। ভারত্তা শাবা কোৱিন প্লেৎফোর্ম্না মীচম মীয়ামদা য়াম্না খুদোংচাহনবতা নত্তনা মেদিকেল স্তাফশিংগী থবকসু য়াম্না লাইথোকহনখি হায়না মহাক্না ফোংদোকখি।\nপ্রধান মন্ত্রীনা লৈবাক কয়াগী অখঙ-অহৈ অমসুং এজেন্সী কয়ানা ভারতকী শেন্মিৎলোনগী মতাংদা অফবা ৱাখল্লোন লৈরে হায়খি। ঙসিদি, ভারতকী কম্পেনীশিংদা রেকোর্দ ইনভেস্তমেন্ত লাকপদা নত্তনা নহারোলশিংগী থবক্কী অনৌবা খুদোংচাবা কয়াসু লৈরক্লি। স্তার্ত-অপশিংদা রেকোর্দ ইনভেস্তমেন্ত লাকপদা য়ুনিকোর্নসু থোক্লক্লি। হাউজিং সেক্তরদা অনৌবা পাঙ্গল লৈবা উরে। মমাংগী থা খরদা লৌখৎখিবা রিফোর্ম অমসুং খোঙথাংশিংনা ভারতকী শেন্মিৎলোন্না অথুবা মতমদা শাহৌ লৌবদা চাউরবা মতেং পাংগনি হায়না মহাক্না ফোংদোকখি। লাইচৎ মনুংদা। লৌউবগী সেক্তরনা ঐখোয়গী শেন্মিৎলোনবু মপাঙ্গল কন্না লৈহনখি হায়না মহাক্না থমখি। ঙসিদি, সরকারনা হৱাই-চেং ৱাই লৈবগী থবক্তা হান্নগী মতৌদগী য়াম্না হেন্না পাংথোক্লি। শেনফমশিং অসিসু লৌমীশিংগী বেঙ্ক একাউন্ততা হকথেংননা চঙলি।\nখ্বাইদগী পিকপা পোৎ-চৈ ফাওবদা ভারত্তা শাবা, ভারত মচানা শাবা ঙাক্তা লৈসি হায়না প্রধান মন্ত্রীনা মীয়ামগী মফমদা থমখি। মীয়াম্না পুন্না হোৎনমিন্নবা মতমদা মসিগী থবক পুম্নমক ওইথোক্কনি হায়না মহাক্না ফোংদোকখি। স্বচ্ছ ভারত অভিয়ান্না মীয়ামগী ইহৌ ওইবগুম্না, ভারত্তা শাবা পোত্থোক লৈবা, ভারত মচানা শাবা পোত্থোক লৈবা অমসুং ভোকেল ফোর লোকেল ওইবসি ঐখোয়না থবক ওইনা পাংথোকপগী মথৌ তারে।\nলৈবাক অসিনা অচৌবা পান্দম করম্না থমগনি অমসুং মতৌ করম্না মদুবু মঙফাওনহনগনি হায়বা নীংথিনা খঙই হায়না প্রধান মন্ত্রীনা ফোংদোকখি। অদুবু, মসিগীদমক্তা ঐখোয়না মতম পুম্বদা চেকশিন্না লৈতবদি য়াদে। ঙাকথোক্নবা কুয়োম্না য়াম্না ফরবসু, ঙাকথোক্নবা কুয়োম্না মতমগা খ্বাইদগী চান্নবা ওইরবসু, কুয়োম অসিনা শোইদনা ঙাকথোক্কনি খঙলবসু, লাল মখা চত্থরিঙৈদি, খুৎলায় থাদবা য়াদ্রি হায়বা ৱাফমদা মহাক্না মিৎয়েং চঙখি। ঐখোয়না চেকশিন্দনা লৈবগী মরম লৈত্রি হায়বগা লোয়ননা মহাক্না হরাও-কুমহৈশিংবু য়াম্ন চেকশিন্না পাংথোকসি হায়না ফোংদোকখি।\n(Release ID: 1765766) Visitor Counter : 137\nRead this release in: Marathi , Gujarati , Tamil , Odia , English , Urdu , Hindi , Bengali , Punjabi , Telugu , Kannada , Malayalam\n(Release ID: 1765766)


Posted On: 18 JUN 2020 6:20PM by PIB Imphal\nহৌখিবা পুং ২৪দা কোবিদ-১৯গী অনাবা ৭৩৯০ নাবা ফখিদুনা অপুনবা মশিং ১,৯৪,৩২৪ য়ৌখ্রে অমসুং রিকোবরী রেৎ ৫২.৯৬% য়ৌখ্রে\nহৌজিক এক্তিব কেস ১,৬০,৩৮৪ লায়েংলি\nদাক্তর হর্শ বর্ধন্না লৈবাক্কী অরাপ্পা অমসুং মনুং হঞ্জিনবা মফমশিংদা কোবিদ-১৯ তেস্ত তৌনবা ভারতকী অহানবা মোবাইল লেব লমথাখ্রে\nপ্রধান মন্ত্রীনা ভারতনা কোবিদ-১৯গী ইরাংদগী লান্থোকপা ঙমগনি অমসুং লৈবাক অসিনা ইরাং অসিবু খুদোংচাবদা ওন্থোক্কনি হায়খ্রে\nসি.এস.আই.আর.- সি.দি.আর.আই.গী কেন্দিদেৎ দ্রগ য়ুমিফেনোবিরনা কোবিদ-১৯ লাইয়েংনবগী ক্লিনিকেল ত্রাইএলগী ফেস ৩ পায়খৎনবা দি.সি.জি.আই.গী অয়াবা ফংলে\nপ্রধান মন্ত্রীনা য়ুমদা হল্লক্লিবা শিন্মীশিংগী অনৌবা পুন্সি অমা পীনবা মীয়ামগী ওইবা চাউরবা থবক পীবগী স্কিম “গরীব কলয়ান রোজগার অভিয়ান” হৌদোক্লগনি\nকোবিদ-১৯গী অপদেৎশিং; নাবা ফগৎলকপগী চাং ৫২%দা হেনগৎলে; দা. হর্শ বর্ধন্না ভারতকী অহানবা মোবাইল আই-লেব (লৌনগনবা লাইনাগী লাইওং খঙদোক্নবা লেব) হৌদোকখ্রে\nহৌখিবা পুং ২৪ অসিদা, কোবিদ নারবা মীওই ৭৩৯০ নাবা ফখ্রে। হৌজিক ফাওবদা কোবিদ-১৯ নারম্বা অনাবা পুন্না ১,৯৪,৩২৪ ফখ্রে। নাবা ফবগী চাংসু ৫২.৯৬% য়ৌরে। হৌজিক-হৌজিক্কী ওইনা, এক্তিব কেস ১,৬০,৩৮৪ মেদিকেল সুপরবিজনগী মখাদা য়েংশিল্লি। সরকারগী লেব মশীং ৬৯৯দা হেনগৎখ্রে অমসুং প্রাইবেৎ লেবনা ২৫দা৪ হেনগৎখ্রে (অপুনবা ৯৫৩)। হৌখিবা পুং ২৪ অসিদা, সেম্পল ১,৬৫,৪১২ তেস্ত তৌখি। অপুনবা তেস্ত তৌখ্রবা সেম্পল মশীং ৬২,৪৯,৬৬৮নি। হকশেল অমসুং য়াইফ-য়ুম্বাল মন্ত্রালয়গী কেন্দ্রগী মন্ত্রী দা. হর্শ বর্ধন্না কোবিদ-১৯ তেস্ত তৌনবগী অরোইবা তাংকক্কী ওইনা ভারতকী অহানবা মোবাইল আই-লেব (লৌনগনবা লাইনাগী লাইওং খঙদোক্নবা লেব) হৌদোকখ্রে। হায়রিবসি লৈবাক অসিগী অথাপ্পা, মনুং হঞ্জিনবা অমসুং লম্বী-থোংগী ফিবম চাদবা মফমশিংদা থমগনি অমসুং মসিনা সি.জি.ঐচ.এস.কী চাংদা নোংমদা কোবিদ-১৯ আর.তি.-পি.সি.আর. তেস্ত ২৫, নোংমদা এলিসা তেস্ত ৩০০, অহেনবা তি.বি. ঐচ.আই.ভি.নচিংবগী তেস্তসু তৌবা ঙমই।\nঅকুপ্পা মরোলগীদমকঃ https://pib.gov.in/PressReleseDetail.aspx?PRID=1632320\nকমর্সিএল মাইনিংগীদমক কোয়লাগী ব্লোকশিং নিলাম লাউবা প্রধান মন্ত্রীনা হৌদোকখ্রে\nভিদিও কনফরেন্সকী খুৎথাংদা কমর্সিএল মাইনিংগীদমক কোয়লা ব্লোক ৪১ নিলাম লাউবগী থবক ঙসি প্রধান মন্ত্রী নরেন্দ্র মোদীনা হৌদোকখ্রে । নিলাম লাউনবগী থৌরাং অসি অত্মানির্ভর ভারত অভিয়ানগী মখাদা ভারত সরকারনা পরিং নাইনা লাউথোকখিবশিং অদুগী শরুক অমনি । কোয়লা মন্ত্রলয়না এফ.আই.সি.সি.আইগা লোয়ননা হায়রিবা কোয়লাগী মাইনশিং নিলাম লাউবগী থবকশিং হৌদোকপনি । কোয়লাগী খনিশিং য়েন্থোক্নবা তাঙ্কক অনি লৈবা ইলেকত্রোনিক্কী নিলাম লাউবগী থবক অমা চৎনরে । থৌরম অদুদা প্রধান মন্ত্রী মোদীনা হায়খি ভারতনা কোবিদ-১৯ লাইচৎ মাইথিবা পীবা ঙমগনি অমসুং মসিগী অৱাবা অসিদগী লৈবাক অসিনা খুদোংচাবা অমা লৌহৌগনি । মসিগী অৱাবা অসিনা অত্মানির্ভর ভারত হায়বদি মশা-মরোমদোম হিংজবা ঙম্নবগী পারা অমা ভারতনা তমহৌরে । মসিনা ভারতনা লৈবাক অসিগী লন-থুমশিং শেমগৎচবদগী লৈবাক অসিনা মপান লৈবাকশিংদগী পুশিল্লকপগী মখা পোন্দ্রে । মসিনা তাক্লিবদি হৌজিক ঐখোয়না মপান লৈবাকশিংদগী পুশিল্লক্লিবা অসি খ্বাইদগী চাউনা মপান্দা য়োনবা ঙম্বা লৈবাক অমা ওইরক্লগনি ।\nঅকুপ্পা মরোলগীদমকঃ https://pib.gov.in/PressReleseDetail.aspx?PRID=1632309\nকমর্সিএল মাইনিংগীদমক কোয়লাগী ব্লোকশিং নিলাম লাউবগী ভর্চুৱেলগী থৌরমদা পি.এম.না ৱা ঙাংখিবগী ইংলিশকী ৱারোল\nঅকুপ্পা মরোলগীদমকঃ https://pib.gov.in/PressReleseDetail.aspx?PRID=1632288\nভারতকী খুঙ্গংদা হিংনবা লম্বীশিং হেন্না ফংহন্নবা জুন ২০দা প্রধান মন্ত্রী মোদীনা গরীব কল্যান রোজগার অভিয়ান হৌদোক্কনি\nঅতোপ্পা রাজ্যশিংদগী হল্লকপা শিন্মীশিং অমসুং খুঙ্গংগী মীয়ামদা হিংনবা খুদোংচাবশিং পীনবা য়াম্না চাউবা খুঙ্গংগী মীয়াম থবক শুনবা স্কিম “গরীব কল্যান রোজগার অভিয়ান” হৌদোক্নবা ভারত সরকারনা ৱারেপ লৌরে। বিহারগী চীফ মিনিস্তর অমসুং দিপুতি চীফ মিনিস্তর য়াওনা ভিদিও কনফরেন্সকী খুৎথাংদা জুন ২০, ২০২০গী অয়ুক পুং ১১দা অভিয়ান অসি প্রধান মন্ত্রী মোদীনা হৌদোক্কনি। অভিয়ান অসি বিহারগী খাগারিয়া জিলাগী বেলদৌর ব্লোক্কী মনুংদা লৈবা তেলিহার খুঙ্গংদা হৌদোক্কনি। থৌরম অদুদা অতোপ্পা রাজ্য মঙাগী চীফ মিনিস্তরশিং অমসুং মরী লৈনবা মিনিস্ত্রিশিংগী য়ুনিয়ন মিনিস্তরশিং ভর্চুয়েল ওইনা শরুক য়াগনি। কোবিদ-১৯ লাইচৎ শন্দোরকপা অসিদা থাপ্নবা লৈনবা কাংলোনশিং ঙাক্নবা কম্মন সর্বিস সেন্তরশিং অমসুং কৃসি বিগ্যান কেন্দ্রশিংগী খুৎথাংদা রাজ্য ৬কী জিলা ১১৬কী খুঙ্গংশিং থৌরম অসি শরুক য়াগনি।\nঅকুপ্পা মরোলগীদমকঃ https://pib.gov.in/PressReleseDetail.aspx?PRID=1632231\nপ্রধান মন্ত্রী শ্রী নরেন্দ্র মোদীনা জুন ২০, ২০২০দা হৌদোক্কদবা গরীব কলয়ান রোজগার অভিয়ানগী কর্তেন রেজর প্রেস কনফরেন্স অমা পাংথোকখ্রে\nপ্রধান মন্ত্রী শ্রী নরেন্দ্র মোদীনা হৌদোক্কদবা গরীব কলয়ান রোজগার অভিয়ানগী কর্তেন রেজর প্রেস কনফরেন্স অমা পাংথোকখ্রে। প্রেস কনফরেন্স অদুদা ৱা ঙাংবদা শেলথুমগী মন্ত্রী শ্রীমতি নিরমলা সিতারামন্না লৈবাক শিনবা থুংনা লৈরিবা শিন্মীশিং, নুপা অমসুং নুপী অনিমক, কোবিদ-১০গী লোকদাউন অসিনা মরম ওইদুনা মশিং য়াম্না ময়ুমদা হন্নরি। ভারত সরকারনা রাজ্য সরকারশিংগা খুৎশম্নদুনা শিন্মী মশিং য়াম্না হল্লকপা জিলাশিং মশক খংদোকলি অমসুং রাজ্য ৬, বিহার, উত্তর প্রদেশ, মধ্য প্রদেশ, রাজস্থান, ঝারখন্দ অমসুং ওরিশা, অসিগী জিলা ১১৬তা মশিং য়াম্লবা শিন্মীশিং হল্লকখ্রে। মখোয়শিং অসিগী হৈজবীশিং অসি রাজ্য সরকারগা মতেং পাংনদুনা খংদোক্লি অমসুং থবক অমা নত্ত্রগা অমদা য়াম্না হৈবা মীওইশিংসু য়াওরি। মসিদা য়ুমফম ওইরগা অমসুং লাক্কদৌরিবা থা ৪ অসিদা মখোয়গী খুদোংচাদবশিং হন্থহনবা ঙম্নবা হায়দুনা ভারত সরকারনা চাউরবা খুঙ্গংগী মীয়ামগী থবক্কী স্কিম “গরীব কলয়ান রোজগার অভিয়ান” কৌবা খোংথাং অমা হৌদোক্নবা ৱারেপ লৌখ্রে অমসুং মসিনা য়ুমদা হল্লক্লবা শিন্মীশিংবু মপাঙ্গল হাপ্তুনা হিংনবা লম্বী অমা ফংনবা খুদোংচাবা পীগনি।\nঅকুপ্পা মরোলগীদমকঃ https://pib.gov.in/PressReleseDetail.aspx?PRID=1632350\nদিল্লীদা কোবিদকী ফীভম লাকশিন্নবা লৌখৎপা য়াম্লবা খোংথাংশিং য়েংনশিন্ননবা মীফম কেন্দ্রগী গৃহ মন্ত্রী শ্রী অমিৎ শাহনা চিয়র লৌদুনা মথং-মনাও নাইনা নৌনা পাঙথোকখ্রে\nনোংমাইজিং অমসুং নিংথৌকাবা নুমিৎ, জুন ১৪-১৫দা মথং-মনাও নাইনা পাঙথোকখিবা মীফম অমদা কেন্দ্রগী গৃহ মন্ত্রী শ্রী অমিৎ শাহনা লৌখিবা ৱারেপশিংগী মতুং ইন্না, দিল্লীদা কোবিদ-১৯গী ফীভম লাকশিন্ননবা খুদক্তা সেম্পল তেস্ত তৌবগী চাং শরুক অনি হেনগৎহনখ্রে। জুন ১৫-১৬তা অপুনবা সেম্পল ১৬,৬১৮ তেস্ত তৌনবা খোমগৎখি। জুন ১৪ ফাওবদা নোংমগী খোমগৎপা সেম্পল অসি ৪,০০০-৪,৫০০গী মরক্তা লৈরম্মি। আই.সি.এম.আর.না এপ্রুব তৌবা অনৌবা প্রোতোকলগী মতুং ইন্না কেন্দ্রগী হোম পুবা মন্ত্রীনা লৌখিবা ৱারেপশিংগী মনুংদা খোংথাং অমা ওইনা, অনৌবা রেপিদ এন্তি এজেন্ত মেথোলোজিগী মতুং ইন্না জুন ১৮দী চৎনবা হৌদুনা কোবিদ-১৯গী তেস্ত তৌরগনি। তেক্নিক অসি হেন্না য়াংগনি অমসুং হোংগনি। কিৎশিং সপ্লাই তৌবগী খুদোংচাবা অসি দিল্লীদা পীগনি অমসুং সেম্পলশিং খোমগৎনবা অমসুং তেস্ত তৌনবা দিল্লীদা সেন্তর ১৬৯ লিংখৎখ্রে।\nঅকুপ্পা মরোলগীদমকঃ https://pib.gov.in/PressReleasePage.aspx?PRID=1632196\nসি.এস.আই.আর.গী শরুক অমা ওইরিবা লেব সি.এস.আই.আর- সেন্ত্রেল দ্রগ রিসর্স ইন্সতিত্যুৎ (সি.দি.আর.আই.) লখনৌনা এন্তিভাইরেল দ্রগ য়ুমিফেনোবিরগী কান্নবগী চাং, শীজিন্নবদা কায়দবা অমসুং খাঙবা ঙম্বগী চাং য়েংনবা ফেজ ৩গী রেন্দম্নাইজ, দব্বল ব্লাইন্দ, প্লাসেবো কন্তোল্দ ত্রাইএল তৌনবা অয়াবা ফংলে। ফেজ ৩গী ক্লিনিকেল ত্রাইএল অসি কিং জিওর্জ মেদিকেল য়ুনিবর্সিতী (কে.জি.এম.য়ু.), দা. রাম মনোহর লোহিয়া ইন্সতিত্যুৎ ওব মেদিকেল সাইন্সেস (আর.এম.এল.আই.এম.এস.) অমসুং ইরা'স লখনৌ মেদিকেল কোলেজ অমসুং হোস্পিতাল, লখনৌদা পাঙথোক্কনি। মসিগী হিদাক অসিদা অশোই অঙাম য়াওদবগী চাং য়াম্না ৱাংই, অমসুং মীওইবগী সেলদা ভাইরস চঙবা থিংদুনা অমসুং ইম্যুন সিস্তেমদা মরোল অমা হাপকত্তুনা মথৌ তৌই। য়ুমিফেনোবির অসি ইনফ্লুএঞ্জা লাইয়েংবদা মরু ওইনা শীজিন্নৈ অমসুং মসি চাইনা অমসুং রসিয়াদা ফংই, অমসুং কোবিদ-১৯ অনাবশিংদা শীজিন্নবদা কান্নবগীদমক খঙনবা হেল্লক্লি।\nঅকুপ্পা মরোলগীদমকঃ https://pib.gov.in/PressReleasePage.aspx?PRID=1632338\nই.আর.এস. অসান্সোল দিবিজন্না ওতোমেতিক বেগ সেনিতাইজর মেছিন পুথোকখ্রে\nইস্তর্ন রেলৱেগী কোবিদ-১৯ শন্দোকপা থিংবগী খোংজং অমা ওইনা অসান্সোলগী ই.আর.দা ওতোমেতিক বেগ সেনিতাইজর মেছিন পুথোকখ্রে। মসিগী সেনিতাইজর মেছিন অসিদা স্প্রে কন্তেনর য়াওবা নুংশিৎ কাম্নবা পম্প অমা অমসুং ফোগ তাইপ সেনিতাইজিং তৌনবা নোজল অমা য়াওই।\nঅকুপ্পা মরোলগীদমকঃ https://pib.gov.in/PressReleasePage.aspx?PRID=1632190\nকেন্দ্রগী রোদ ত্রান্সপোর্ত মন্ত্রী শ্রী নিতিন গদকরিনা চহী মঙাগী মনুংদা ভারত অসি ইলেক্ত্রিক বেহিকল পুথোকপগী ময়োন অমা ওইরগনি হায়খ্রে।\nচহি ৫গী মনুংদা ভারত ইলেকত্রিক গারিশিং শাফম অমা ওইরগনি হায়বগী থাজবা রোদ ত্রান্সপোর্ত অমসুং হায়ৱেজ অমসুং এম.এস.এম.ইগী য়ুনিয়ন মিনিস্তর নিতিন গাদকরিনা ফোঙদোকখ্রে । মহাক্না হায়খয়ি মসিগী সেক্তর অসিদা পাংবা য়াবা মতেং পাংনবা সরকারনা হোৎনরি অমসুং ইলেকত্রিক গারিশিংদা খ্বাইদগী পীকপা জি এস তি চাদা ১২ লৌরি । “কোবিদ-১৯ মতুংদা ভারতকী ইলেকত্রিক গারিগী লাল্লোং” হায়বা হিরমদা ঙসি ৱেবিনার অমদা মিনিস্তরনা হায়খি ইলেকত্রিক গারি শাবদা থেংনরিবা অৱাবশিং মহাক খঙলে অদুবু গারি মশিং য়াম্না য়োন্নবা থবকশিং পায়খৎলগনি । মালেম অসিনা হৌজিক চাইনাগা ললোন-ইতিক পাংথোকপা পামদ্রে, মসি ভারতকী ইন্দস্ত্রিনা ললোন-ইতিক হেনগৎহন্নবা য়াম্না ফবা খুদোংচাবা অমনি ।\nঅকুপ্পা মরোলগীদমকঃ https://pib.gov.in/PressReleasePage.aspx?PRID=1632345\nএন.আর.দি.সি.না ইন্দিয়ন নেভীনা পুথোকখিবা নব রক্সক পি.পি.ই. শুইৎ শাবগী মরী লৈনবা ৱাফমশিং অদুগী লাইসেন্স অদু এম.এস.এম.ই. মঙাদা পীখ্রে\nসাইন্স অমসুং তেক্নোলোজী মন্ত্রালয়গী নেস্নেল রিসর্চ দিবেলপমেন্ত কোরপোরেসন, দি.এস.আই.আর.গী ইন্তর্প্রাইস অমা ওইরিবা, অসিনা নব রক্সন হায়না মিংথোনবা পি.পি. শুইৎ অমা শাবগী অকুপ্পা ৱারোলশিং শেম শাবগী লাইসেন্স অদু হৌজিক তঙাই ফদবা লৈরিবশিং অসি থেংনবা ঙম্নবা হায়দুনা এম.এস.এম.ই. মঙাদা পীখ্রে। মখোয়না চহী অমদা পি.পি.ই. মিলিয়ন ১০ হেন্না শাবা ঙম্নবা শেম শাবা হৌখ্রে। নব রক্সক পি.পি.ই. শাবগী অকুপ্পা ৱারোল অসি আই.এন.ঐচ.এস. অস্বিনি হোস্পিতাল (মুম্বাই)গী ইনোবেসন সেল ওফ দি ইন্সতিত্যুৎ ওফ নেভেল মেদিসিন্দা শেমখিবনি। পি.পি.ই. অসি ইনমাস, দি.আর.দি.ও.দা তেস্ত তৌখি। মসি শেল য়াম্না চংদনা শাবা য়াই মরমদি মসিনা শানবা অয়াম্বা শেনফম থাদ্রদসু য়াই অমসুং মসি ফি নিংথিনা তুবা হৈবা মেনুফেকচরিং য়ুনিৎনসু শাবা ঙমগনি।\nঅকুপ্পা মরোলগীদমকঃ https://pib.gov.in/PressReleasePage.aspx?PRID=1632335\nদাক্তর জিতেন্দ্র সিংহনা ইন্তর্নেস্নেল সিবিল সর্বেন্তশিংগী ওইবা গুদ গবরনেন্স প্রেক্তিস ইন এ পেন্দেমিক হায়বা হীরমশিগী মতাংদা ইন্তর্নেস্নেল ৱর্কশোপ অমা শঙ্গাখ্রে\nকেন্দ্রগী মন্ত্রী দাক্তর জিতেন্দ্র সিংহনা ঙসি “খংবা, পাখৎপা নত্তবা” অসিনা কোবিদ-১৯গী মালেমগী লায়চৎ অসি থেংননবা মরু ওইবা খুৎলায়নি অমসুং মতাংসিদা মালেমগা খুৎশম্ননা চৎমিন্নবগী তঙাই ফদবা লৈ হায়খি। এক্সতরনেল এফিয়ার্স মন্ত্রালয়গী ইন্দিয়ন তেক্নিকেল এন্দ ইকোনোমিক কো-ওপরেসন অমসুং নেস্নেল সেন্তর ফোর গুদ গবরনেন্স, দিপার্তমেন্ত ওফ এদমিনিস্ত্রেতিব রিফোর্ম অমসুং পব্লিক গ্রাইবেন্সনা পুন্না শিনবা ৱেবিনার অমগী খুত্থাংদা দাক্তর জিতেন্দ্র সিংহনা ইন্তর্নেস্নেল ৱর্কশোপ অমা হৌদোকপা মতুংদা ৱাফমসি হায়খিবনি। লৈবাক অসিনা কোবিদ-১৯ মায়থিবা পীগে হায়রবদি শেন্মিৎলোন অমুক হিংগৎহনবা অমসুং কো-ওপরেতিব ফেদেরেলিজম কনখৎহনবা মথৌ তায় হায়খি।\nএস.ই.আর.বি.না তেংবাংবা স্তদীনা ব্রেন্দা রেস্পিরেতরী সেন্তর কোল্লাপ্স তৌবনা কোবিদ-১৯গী অনাবশিংদা হেন্না শোকচিনহল্লি হায়বা উৎখ্রে\nসি.এস.আই.আর.-ইন্দিয়ন ইন্সতিত্যুৎ ওফ কেমিকেল বাইওলোজী (আই.আই.সি.বি.), কোল্কতানা সারস-কোভ-২গী ন্যুরো ইনবেসিব পোতেন্সিএল য়েংথোকখ্রে অমসুং ভাইরস অসিনা ব্রেনগী রেস্পিরেতরী সেন্তরদা শোকহনবা য়াই অমসুং কোবিদ-১৯গী অনাবনা মী লৈতবা য়াওবগী মতাংদা য়েংশিন্নবা সেন্ত্রেল নর্বস সীস্তেমগী রেস্পিরেতরী সেন্তর য়েংশিনবদা মিৎয়েং চংফম থোকই হায়খ্রে।\nঅকুপ্পা মরোলগীদমকঃ https://pib.gov.in/PressReleasePage.aspx?PRID=1632341\nপি.আই.বি. ফিল্দ ওফিসশিংদগী লাকপা ইনপুৎশিং\nচান্দিগরঃ চান্দিগর এদমিনিস্ত্রেসনগী য়াইফ য়ুম্বাল বিভাগনা ন্যুত্রিসন ৱীনিং ফুদ অমসুং বেসন পঞ্জিরিগী মওংদা বেনিফিসরী চাউরাকপা ২২৫৮৬ (থা ৬তগী চহী ৬ ফাওবগী মনুংদা লৈবা অঙাংশিং, মীরোনবী নুপী, খোম পীথক্লিবী মমাশিং অমসুং ইনখৎলক্লিবা নুপীমচাশিং)কী য়ুম্থোং খুদিংদা তেক হোম রেসন য়েন্থোকখ্রে। মসিগী মথক্তা ন্যুত্রিসিয়স দ্রাই রেসন, লফোয় অমসুং শঙ্গোমসু অঙ্গনৱাদি সেন্তর ৫৩গী বেনিফিসরীশিংদসু য়েন্থোকখ্রে। শহর অসিগী তোঙানবা মফমশিংদা লৈবা স্লমগী মফমশিং শেমগৎলিবা মফমশিংদা লৈবা চাউরাকপা বেনিফিসরী ৩৫০দসু তেক হোম রেসন অসি য়েন্থোকখি।\nপঞ্জাবঃ কোরোনাভাইরস শন্দোকপবু মখা তানা থিংনবা হোৎনবা ওইনা পঞ্জাব সরকারগী রেবেন্যু বিভাগনা তোঙান তোঙনবা বিভাগশিং অমসুং দিপ্যুতী কম্মিসনরশিংদা লুপা কোতি ৩০০ কায়থখ্রে। দিপ্যুতী কম্মিসনরশিংদা থাদখিবা লুপা কোতি ১০০গে মনুংদা লুপা কোতি ৯৮তি মাইগ্রেন্ত শিনমীশিংবু ময়ুমদা থাবদা, দ্রাই সেসন য়েন্থোকপদা অমসুং ক্বারেন্তাইন সেন্তরশিংদা থাদখ্রে।\nহিমাচল প্রদেশঃ মুখ্য মন্ত্রীনা রাজ্যসিনা কোরোনাগী লায়চৎ অসি মায় পাক্না লান্থেংনরি অমসুং অতোপ্পা রাজ্যশিংগা চাংদম্নবদা রাজ্যসিগী ফিভম অসি য়াম্না ফরে হায়না হায়খি। রাজ্যসিদা কোবিদ-১৯গী মশিং য়াম্না হেনগৎলিবসিদি অতোপ্পা মফমদা পন্দুনা লৈরুবা মীওই লাখ ২মুক হল্লকপদগীনি হায়খি। প্রধান মন্ত্রী জন ধন য়োজনাগী মখাদা রাজ্যসিগী মতিক চাবা নুপীশিংগী একাউন্ততা চহীসিগী এপ্রিল, মে অমসুং জুনগী ওইনা থাগী লুপা ৫০০ হাপখ্রে। থবক শুবা মীওইশিংগী মতেং ওইনা মীওই লাখ ১.৩৭গীসু থাগী ওইনা লুপা ২০০০ থা অনিগী পীখ্রে অমসুং ঐচ.পি. বিলদিংশ অমসুং অতোপ্পা কন্সত্রক্সন ৱর্কর ৱেলফিয়ার বোর্দকী রেজিস্তর তৌরবা শিন্মীশিংগী একাউন্ততা অহেনবা লুপা ২০০০ হাপ্নবা সরকারনা ৱারেপ অমা লৌখ্রে।\nমহারাস্ত্রাঃ য়ুমশকৈশা নুমিত্তা অনৌবা মীওই ৩৩০৭না কোবিদ-১৯গী পোজিতিব ওইদুনা রাজ্যসিগী অপুনবা মশিং ১১৬৭৫২ য়ৌখ্রে অমসুং মসিগী মনুংদা এক্তিব কেস অসি ৫১৯২১নি। মীওই ১১৪ লৈখিদবদগী অপুনবা লৈখিদবা মীওই ৫৬৫১ শুবগী রিপোর্ত লাকখি। খ্বাইদগী নৌবা রিপোর্তকী মতুং ইন্না অপুনবা অনাবা ৫৯১৬৬ নাবা ফখ্রে।\nগুজরাতঃ রাজ্যসিদা হৌখিবা পুং ২৪দা কোবিদ-১৯গী অনৌবা কেস ৫২০ অমসুং মীওই ২৭ লৈখিদবগী রিপোর্ত লাকখি। রাজ্যগী অপুনবা মশিং অসি নাবা ফরবা ১৭৪৩৮ অমসুং লৈখিদবা ১৫৬১ য়াওদুনা ২৫১৪৮ ওইরি।\nরাজস্থানঃ ঙসি অয়ুক্তা অনৌবা পোজিতিব কেস ৮৪ লাক্তুনা অপুনবা কোবিদ-১৯গী মশিং ১৩৬২৬ য়ৌরে। য়ুমশকৈশা নুমিৎকী নুমিদাং ফাওবদা অনৌবা কেস ৩২৬ লাকখি। অদুবু মীওই ১০৫৮২ নাবা ফদুনা রাজ্যসিনা লৈবাক অসিগী ওইনা রিকোবরী রেৎ খ্বাইদগী ৱাংলি। অনৌবা কেসশিং অসি ভারতপুর জিলাদগী লাকখি অমসুং জয়পুরনা মতুং ইনখি।\nমধ্য প্রদেশঃ রাজ্যসিদা য়ুমশকৈশা নুমিৎকী নুংথিল ফাওবদা অনৌবা কেস ১৬১ লাক্তুনা অপুনবা কেস ১১২৪৪ য়ৌখ্রে। অনৌবা কেস অয়াম্বসি ভোপাল (৪৯) অমসুং কোবিদ-১৯গী হোৎস্পোৎ ওইরিবা ইন্দোর (৪৪)দগীনি।\nছতিসগরঃ য়ুমশকৈশা নুমিত্তা অনৌবা কোরোভাইরস কেস ৭১ মশক খংখি অমসুং মসিদগী অপুনবা কেস মশিং ১৮৬৪ য়ৌখ্রে। মসিগী মনুংদা এক্তিব কেস ৭৫৬ ওইরি।\nগোৱা: য়ুমশকৈশা নুমিত্তা অনৌবা কেস ২৭ অমসুং নাবা ফবা ১১ মশক খংখি। কোবিদ-১৯গী অপুনবা কেস মশিং ৬৫৬ ওইরি, মসিগী মনুংদা এক্তিব কেস ৫৬০ লৈরি। সি.এম. প্রমোদ সাৱন্তনা ঙমখৈগী মফমশিং অমসুং কন্তেনমেন্ত জোনশিংদা তেস্ত মশিং য়াম্না তৌরি হায়না হায়খি। অদুবু অনাবা ৮-১০ খক্তমক সিম্পতোমেতিক ওই। রাজ্যসিনা কোবিদ হোস্পিতাল নত্ত্রগা কোবিদ কেয়র সেন্তরদা চৎকদবা অনাবশিংগী থাক খায়দোকখ্রে।\nকেরলাঃ রাজ্যসিদা কোবিদতগী লৈখিদবা মীওই ১গী রিপোর্ত লাকপদগী অপুনবা মশিং ২১ য়ৌখ্রে। চহী ২৮ শুরবা এক্সাইস বিভাগকী দ্রাইবর ওইরম্বা অসি কন্নুরদা লৈবা সরকারগী মেদিকেল কোলেজদা লায়েংদুনা লৈরকপনি। মহাক্কী নারকফম হৌজিক য়াম্না কন্না থিগৎলি। কোচিদা লৈবা সিবিল পুলিস ওফিসার অমসু কোবিদ-১৯ পোজিতিব ওইরে। ওফিসার অদু হোম ক্বারেন্তাইন তৌবা মীওইশিংবু ক্বারেন্তাইনগী কাংলোনশিং ইল্লিবরা য়েংশিন্নবা য়ুম য়ুমদা চৎনবা থবক শিন্নবনি। ওপোজিসনগী লুচিংবা রামেশ চেন্নিথালানা রাজ্য সরকারনা বন্দে ভারতকী মিসনগী মীওইশিংনা কোবিদ-১৯ নেগেতিব সর্তিফিকেৎ পায়দবা য়ারোই হায়বসিনা মীওইশিং অদু হেন্না অৱাবা পীরগনি হায়খ্রে। অমরোমদা অতোপ্পা রাজ্যদা লৈবা কেরলাইৎ ২ লৈখিদ্রে। ঙরাং অনৌবা কেস ৭৫ লাকখি অমসুং মীওই ৯০ নাবা ফখি। রাজ্য শিনবা থুংনা অনাবা ১৩৫১ লায়েংলি।\nতমিল নাদুঃ কোবিদ-১৯ শন্দোকপা থিংনবা হায়দুনা য়ু.তি. পুদুচেরীগী করাইকালগী ঙমখৈদা তমিল নাদুদগী মীওইশিং চংলকপা থিংনবা অকনবা চেকশিং থৌরাং লৌখৎখ্রে। তি.এন. সরকারগী স্তাফশিংনা মার্চ ২৫দ্গী মে৭ ফাওবা থবক কারক্তবশিং ওন-দ্যুতী হায়রগনি। হয়েংদগী চেন্নই অমসুং থংনবা জিলাশিংদা নুমি ১২নিগী অকনবা লোকদাউন থম্লগনি। ঙরাং অনৌবা কেস ২১৭৪, নাবা ফরবা ৮৪২ অমসুং লৈখিদবা ৪৮গী পাউ লাকখি। চেন্নইদগী এক্তিব কেস ১২৭৬নি। অপুনবা কেস-৫০১৯৩, এক্তিব কেস-২১৯৯০, লৈখিদবা-৫৭৬, দিসচার্জ তৌরবা-২৭৬২৪ অমসুং চেন্নইগী এক্তিব কেস-১৬০৬৭নি।\nকরনাতকাঃ কোবিদ-১৯গী মতাংদা খংমিন্নবা হেনগৎনবা রাজ্যনা ‘মাস্ককী নুমিৎ’ পালন তৌখ্রে। রাজ্য সরকারনা হাই কোর্ততা হৌজিক ফাওবদা শ্রামিক ত্রেন ২৬৭না মাইগ্রেন্ত শিন্মী ৩৭৯১৯৫ ময়ুমদা থিনখ্রে হায়খ্রে। ঙরাং অনৌবা কেস ২০৪, দিসচার্জ তৌখিবা ৩৪৮ অমসুং মীওই ৮ লৈখিদবগী রিপোর্ত লাকখি। অপুনবা পোজিতিব কেস-৭৭৩৪, এক্তিব কেস-২৮২৪, লৈখিদবা-১০২ অমসুং দিসচার্জ তৌখিবা-৪৮০৪নি।\nআন্ধ্র প্রদেশঃ হৌখিবা পুং ২৪দা সেম্পল ১৩৯২৩ তেস্ত তৌবদা অনৌবা কেস ২৯৯ লাকখি অমসুং মীওই ২ লৈখিদে। অপুনবা কেস-৫৮৫৪, এক্তিব কেস-২৭৭৯, নাবা ফরবা-২৯৮৩, লৈখিদবা-৯২নি। অপুনবা ইন্তর-স্তেৎ কেসকী মশিং ১৩৫৩ ওইবগী মনুংদা ৬১১ এক্তিব ওইরি অমসুং মমাংগী পুং ২৪দা মীওই ৫১ দিসচার্জ তৌখ্রে। মপান লমদগী লাকপা কেস ২৮৯গী মনুংদা ২৪২দি এক্তিব ওইরি।\nতেলঙ্গানাঃ তেলঙ্গানাদা লৈবা লন্নাইগী হোস্পিতালশিংনা কোবিদ-১৯গী অনাবশিং মখোয়গী হোস্পিতালশিংদা লায়েংবগী সরকারনা লেপখিবা মমলগী মতাংদা পেতিসন তৌগনি হায়খ্রে; গান্ধী হোস্পিতালগী মোর্গকী মমাংদা থোক্লিবা ইরাং অসিগী মনুংদা হোস্পিতাল চলায়রিবা মীওইশিংনা মমাংদা থোকখিবা থৌদোক অমুক হন্না থোকহন্দনবা হোৎনরি। ইকুই কুইদবগী মতমগী মনুংদা অনিশুবা ওইনা মোর্গ অসিদগী কোবিদ-১৯দগী লৈখিদবা মীওই অমা ওন্ননা অতোপ্পা ইমুং অমদা শিন্নখিবনি। হৌজিক ফাওবগী অপুনবা কেস-৫৬৭৫, এক্তিব কেস-২৪১২ অমসুং নাবা ফরনা-৩০৭১নি।\nঅসমঃ রাজ্যসিদা অনৌবা কোবিদ-১৯ পোজিতিব কেস ৮২ লাকখি। অপুনবা কেস ৪৭৭৭। এক্তিব কেস- ২১১১, নাবা ফরবা ২৬৫৮ অমসুং লৈখিদবা ৯নি।\nমনিপুরঃ রাজ্যসিনা কোবিদ-১৯গী সেম্পল তেস্ত তৌবসি আর.তি.-পি.সি.আর. ৫ অমসুং ত্রুনেৎ মেছিন ৩গা লোয়ননা হান্নদগী হেনগৎখ্রে।\nমিজোরমঃ রাজ্যসিগী কোলাশিব জিলাগী কোবিদ-১৯গী অনাবা ৯ অনিরক ওইনা নেগেতিব ওইরে। মখোয় হয়েং জোরাম মেদিকেল কোলজদগী দিসচার্জ তৌরবা য়ারি হায়না রাজ্যগী হকশেল মন্ত্রীনা হায়খ্রে।\nনাগালেন্দঃ দিমাপুর-কোহিমাগী বসকী সর্বিস অসি ওদ-ইবন রুলগী মখা পোন্না হৌখ্রে। অপিকপা কারনা মীওই ৩ ফাওবা অমসুং অচৌবা কারনা মীওই ৫ ফাওবা পুবা য়াগনি। অসমগী জোর্হাৎ জিলাদগী সান্তিস্তকী তিম অমা দিমাপুরদা লৈবা বি.এস.এল.-এ লেবকী তেক্নিকেল তিমদা ত্রেনিং পীনবা থুংখ্রে। লোংলেন অমসুং ত্বেনসাংদা ত্রুনেৎ মেছিন খিনখ্রে।\n(Release ID: 1632456) Visitor Counter : 10\n(Release ID: 1632456)


মালেমগী ফিরোল অমসুং ফিজেৎ লৈতেংগী কৈথেল পায়ননবা শিন্মীশিংগী স্কিল হেনগৎহল্লু, খ্বাইদগী নৌবা তেক্নোলোজী শীজিন্নৌ: উপ-রাস্ত্রপতি\nউপ-রাস্ত্রপতিনা মালেমগী ফিরোল থাদোকপদা দিজিত অনিগী শেয়র লৌনবা ৱাফম থমখ্রে\nফিরোল পুথোক্লিবশিংনা মালেমগী চাংদম্নবদা য়াওননবা চাউথোকহনগদবনি অমদি অনৌবা ৱাখল্লোন পুথোক্কদবনি: ভি.পি. শ্রী নাইদু\nশেন্মিৎলোন্দা, নুপী থবক পীবদা ফিরোলগী সেক্তরগী মরুওইবা ভি.পি.না হন্না ফোঙদোকখ্রে\nতেক্নিকেল ফিরোলগী মচিন তুমখৎলক্লিবা সেক্তরগী মতিং থিজিনসি: শ্রী ভেঙ্কয়া নাইদু\nভি.পি.না এপরেল এক্সপোর্ত প্রোমোসন কাউন্সিলগী ভর্চুএল প্লেতফোর্ম হৌদোকখ্রে\nPosted On: 21 JAN 2021 2:01PM by PIB Imphal\nউপ-রাস্ত্রপতি শ্রী এম. ভেঙ্কয়া নাইদুনা ঙসি মপান্দা পোৎলমশিং থাদোকপদা হিদান্নবা হেনগৎহন্নবা অমদি মালেমগী কৈথেল পায়ননবা ফিরোল অমসুং ফিচেৎ লৈতেংগী শিন্মীশিংগী স্কিল হেনগৎহন্নবা অমদি খ্বাইদগী নৌবা তেক্নোলোজী শীজিন্ননবা ৱাফম থমখ্রে। ঐখোয়দা মচাক অমসুং মী মরাং কায়না লৈজরবসু চাংচত্তা লৈরিবা ফর্মশিং পীকপনা অমদি লিরবা তেক্নোলোজীশিং শীজিন্নবা মরম্না মালেমগী ফিরোল থাদোকপগী হীরমদা মনীংদা চৎলি।\nএপরেল এক্সপোর্ত প্রমোসন কাউন্সিলগী ফিজেৎ লৈতেংগী পোত্থোকশিংগী ভর্চুএল প্লেতফোর্ম হৌদোক্লদুনা মহাক্না ফোঙদোকখিবদা “ফিজেৎ লৈতেংগী ফর্মশিংগী চাউবগী চাংচৎ অসি হেনগৎহনদ্রবদি, খ্বাইদগী নৌবা তেক্নোলোজীশিং শীজিন্নদ্রবদি অমদি নীংথিনা খঙ হৈরবা শিন্মীশিং য়াওদ্রগদি ঐখোয়না মতিং লৈবা পোত্থোকশিং পুথোকপা ঙম্লোই অমদি হিদান্নবা য়াবা মমলদা থাদোকপা ঙম্লোই। পাম্বৈ অসি ইল্লবতদা ঐখোয়না থবক পীরিবশিং অসিগী অমদি ইন্দস্ত্রী অসিগী শেন্মিৎলোনগী মপুং ফাবা মতিং ফুদোকহনবা ঙমগনি”, হায়না মহাক্না মখা তাখি।\nএমেন্দেদ তেক্নোলোজী অপ-গ্রেদেসন ফন্দ স্কিম (এ.তি.য়ু.এফ.এস.) অসি অপীকপা ফর্মশিংদা ইনোৎ হাপ্পা ঙমবা য়াম্না ফবা স্কিম অমনি হায়না শিংথারদুনা, স্কিম অসিগী কান্নবা অনিসুবা অমদি অহুমসুবা থাক্কী ময়োল্লমশিং অমসুং খুঙ্গঙশিংদা য়ৌহনবা ঙম্নবা পুন্না হোৎনমিন্নবা চঙই হায়না মহাক্না হায়খি। স্কিম অদুবু শিংথাবা য়াবা থৌরাং অমনি হায়বা ৱাফম থম্লদুনা মসিনা ভারতকী ফিজেৎ লৈতেংগী পোত্থোকশিং মালেম শিনবা থুংনা থাদোকপগী থৌওং য়োকখৎপদা চাউনা কান্নগনি হায়না মহাক্কী থাজবা ফোঙদোকখি। মহাক্না তেক্সতাইল মন্ত্রী শ্রীমতি স্ম্রিতী জুবিন ইরানিবু মহাক্কী ইচঙ থৌবা অমদি মন্ত্রালয় অসিদা মহাক্না পায়খৎলিবা থৌরাংশিংগীদমক থাগৎখি।\nমালেমগী ফিরোল থাদোকপগী লমদা ভারতকী শরুক শুপ্নতগী চাদা ৬ ওইরম্মি হায়বা ৱাফম থম্লদুনা উপ রাস্ত্রপতিনা অপীকপা থাক্কী বিজিনেসশিং অসিদা মালেমগী হিদান্নরিবশিংগা চাংদম্নবা ঙমহন্নবগীদমক মখোয়গী থাক চাউথোকহনবা অমদি মতিং হেনগৎহনবদা লমজিংবিবা অমদি ঙাক্লৌ পীবিফম থোকই হায়না ফোঙদোকখি। মপান্দা থাদোকপগী চাং হেনগৎহন্নবা তেক্সতাইল মন্ত্রালয়গা পুন্না থবক পায়খৎমিন্নদুনা অচৌবা তেক্সতাইল ফর্মশিং লিংখৎনবা নিতি অয়োগকী থৌরাংবু মহাক্না শিংথাখি।\nশ্রী নাইদুনা ভারতকী হিদান্নবগী মতিক অসি নীংথিনা খঙ-হৈরবা শিন্মীশিংদগী লাক্কদবনি, অহোঙবা শিন্মীশিং খক্তদগী লাক্কদবা নত্তে হায়না ফোঙদোকখি।\nউপ রাস্ত্রপতিনা ফিরোলগী ওন্ত্রপ্রিন্যুরশিংবু মালেমগী হোংলক্লিবা দিমান্দগা চুনহন্নবা অমদি অনৌবা কৈথেলশিং লোকশিন্নবা মখোয়গী পোত্থোক পুথোকপগী পোর্তফোলিও মখল মথেলগী ওইহন্নবা ৱাফমসু থমখি। মহাক্না ফিজেৎ লৈতেংগী পোত্থোকশিংগী মমল হাপচিন্নবা ব্রান্দিং তৌবগী মরু ওইবা ৱাফম ফোঙদোকখি অদুগা ওন্ত্রপ্রিন্যুরশিংবু ব্রান্দ শেমগৎপদা থবক চঙশিন্নবা পাউতাকসু পীখি। অসিগুম্বা থৌওংশিংগী খুত্থাঙদা, স্তেতশিংগী মতেং, তেক্সতাইল মন্ত্রালয়গী ঙাক্লৌ অমদি এ.ই.পি.সি.গী মপান্দা থাদোকপগী থবক য়োকখৎনবা থৌরাংশিংগা লোয়ননা ভারতনা ফেব্রিক থাদোকপগী শরুক হৌজিক ওইরিবা চাদা ৬ অসিদগী অথুবা মতমদা দিজিত অনি য়ৌহন্নবা পান্দম থমগদবনি হায়না মহাক্না মখা তাখি।\nশেন্মিৎলোন্দা তেক্সতাইল সেক্তরনা লৌরিবা মরুওইবা থৌদাংগী মতাঙদা পল্লদুনা শ্রী নাইদুনা সেক্তর অসি খ্বাইদগী চাউনা থবক পীবা অনিসুবা সেক্তরনি অমদি মসিনা মীওই মিলিয়ন ৪৫গী ময়াদা হকথেংননা থবক পীরি হায়না ফোঙদোকখি। সেক্তর অসিনা ঐখোয়গী খেন্নবা দিমোগ্রাফিক্কী মতিং লোকশিনবদা অচৌবা থৌদাং লৌবা ঙমগনি হায়না মহাক্না হায়খি। সেক্তর অসি ভারতকী য়াম্না মরু ওইবা ফোরেন এক্সচেঞ্জ তানবগী ইন্দস্ত্রীসু ওইদুনা ঐখোয়গী মপান্দা থাদোকপদগী তাল্লিবা শেন্ফমগী চাদা ১২ ওইরি হায়না মহাক্না মখা তাখি।\nফিজেৎ লৈতেংগী সেক্তরদা নুপী শিন্মী মশিং হেনগৎলকপগী মতাঙদা পল্লদুনা মহাক্না ফীভম অসিবু মনুং হঞ্জিনবা মফমশিংদা নুপীশিংগী শেলথুমগী মপাঙ্গল কনখৎহন্দুনা খুন্নাইদা অওনবা পুরক্নবগী তশেংলবা পাম্বৈ অমনি হায়না ফোঙদোকখি। “ঐখোয়গী হৈ শিংবগী ইপাক্কী চাদা ৫০দি নুপীশিংনা ওইরি। করিগুম্বা মখোয়দা পুক্নিং থৌগৎপিদুনা ত্রেনিং পীবিরবদি মখোয় য়াম্না হৈথোই শিংথোইগনি”, হায়না উপ রাস্ত্রপতিগী ৱাখল্লোন ফোঙদোকখি। ফিরোলগী সেক্তর চাউথোকহনবনা নুপীশিংগী মহৈ মশিং অমসুং অপুনবা ফর্তিলিতী রেত্তা কান্নবা মহৈ পুরক্কনি হায়না মহাক্না মখা তাখি।\n‘তেক্নিকেল ফিরোল’গী মচিন তুমখৎলক্লিবা সেক্তর অসিনা ইন্দস্ত্রী অসিদা অচৌবা তাঞ্জা অমা পীরি হায়বা ৱাফম থম্লদুনা মহাক্না ওন্ত্রপ্রিন্যুরশিংদা চাউথোরক্লিবা মালেমগী কৈথেল, ২০২২ ফাওবদা য়ু.এস.দি. বিলিয়ন ২২০ য়ৌগনি হায়না থাজনরিবা, অসিদা মফম কলহৌনবা ৱাফম থমখি। মহাক্না নৌনা হৌগৎলক্লিবা ওন্ত্রপ্রিন্যুরশিংবু ভারতনা নৌনা হৌগৎলক্তুনা কৈথেলগী শরুক চাদা ৪ খক্তা পায়বতা ঙায়রিবা কৈথেল অসিদা চঙশিন্নবা পাউতাকসু পীখি।\nশ্রী নাইদুনা মেন-মেদ ফাইবর (এম.এম.এফ.) অমসুং তেক্নিকেল তেক্সতাইলগীদমক হন্দক্তা লৈঙাক্না লাউথোকখিবা প্রদক্সন-লিঙ্ক ইন্সেন্তিব অদুবু শিংথাখি। লাইচৎ মনুংদা মেদিকেল তেক্সতাইল (পি.পি.ই. কিতশিং, ফেস সীল্দ, মাস্ক অমসুং গ্লোভশিং) পুথোকপা অমদি মপান্দা থাদোকপগী থবক য়োকখৎনবা এ.পি.ই.সি. অমসুং তেক্সতাইল মন্ত্রালয়না লৌখৎলিবা থৌরাংশিংবু মহাক্না থাগৎখি।\nঅসিগুম্লবা পুন্না পায়খৎমিন্নবা থৌরাংসিগী মহৈ ওইনা ভারতনা ঙসি পি.পি.ই. কিত পুথোকপদা মালেমদা অনিসুবা মফম কল্লি হায়না শ্রী নাইদুনা মখা তাখি।\nভর্চুএল থৌরম অদুদা শরুক য়াখিবশিংগী মরক্তা তেক্সতাইল মন্ত্রী শ্রীমতি স্ম্রিতি জুবিন ইরানি, এ.পি.ই.সি. চেয়রমেন দোক্তর এ. সকথিবেল, গার্মেন্ত এক্সপোর্তরশিং অমসুং ইন্দস্ত্রী লুচিংবশিং য়াওখি।\nমখাদা পীরিবা অসি মপুং ফাবা ৱারোলনি –\n“ঙসি এপরেল এক্সপোর্ত প্রমোসন কাউন্সিল (এ.ই.পি.সি.)গী ফিজেৎ লৈতেংগী পোত্থোকশিংগী ভর্চুএল প্লেতফোর্ম অসি হৌদোকপসি ঐঙোন্দা অপেনবা পোকই। হৌজিক লৈরিবা লাইচৎ অসিনা এক্সপোর্ত প্রমোসনগী থৌরম অসি ভর্চুএল মওংখক্তদা পাঙথোকহল্লি। হীরম অসিগী মতাঙদা এ.পি.ই.সি.না ভর্চুএল প্লেতফোর্ম অমগী থৌরাং লৌখৎলকপসি য়াম্না শিংথানিংঙাইনি। মসিনা ভারতকী ফিজেৎ লৈতেংগী পোত্থোকশিং মালেমগী মফম কয়াদা থাদোকপদা চাউনা কান্নহল্লগনি হায়না ঐনা থাজৈ।\nনুংশিরবা ইচিন ইনাউশিং,\nভারতকী তেক্সতাইল ইন্দস্ত্রী অসি থবক খ্বাইদগী য়াম্না পীবা অনিসুবা ওইদুনা মীওই মিলিয়ন ৪৫গী ময়াদা হকথেংননা থবক পীরি। মসিনা লৌউ-শিংউ সেক্তরগী হেক মথঙদা লৈ। তেক্সতাইলগী শরুক অমা ওইরিবা ফিজেৎ লৈতেংগী সেক্তর অসিমক মীওই মিলিয়ন ১২.৯গী ময়াদা থবক পীরি। অদুগা ইন্দস্ত্রী অসিদা থবক শুরিবা শিন্মী অয়াম্বা নুপী শিন্মীনি।\nফিজেৎ লৈতেংগী ইন্দস্ত্রী অসি ভারতকী য়াম্না মরুওইবা ফোরেন এক্সচেঞ্জ তান্নবগী ইন্দস্ত্রী অমনি। লমদমসিগী তেক্সতাইল অমসুং ফিজেৎ লৈতেংগী ইন্দস্ত্রীনা ভারতকী জি.দি.প.গী চাদা ২.৩, লৈবাকসিগী পোত্থোক পুথোকপগী চাদা ৭ অমসুং মপান্দ থাদোকপগী তাল্লকপা শেন্ফমগী চাদা ১২ ওইরি। মশিংশিং অসিনা ঐখোয়গী শেন্মিৎলোন মচাদা সেক্তর অসি কয়া য়াম্না মরুওইবগে হায়বদু উৎলি।\nভারতকীদমক্ততি তেক্সতাইল ইন্দস্ত্রী অসি ফোরেন এক্সচেঞ্জকী হৌরকফম নৎত্রগা শিন্মী লৌশিনবগী খক্তা নত্তনা মরওইবা অমা ওইরি। তশেংনা হায়রবদা মসি ভারতকী ইনাক খুল্লবা অমদি লেমজনিংঙাই ওইরবা পারি পুরিগী লনগী শরুক অমনি।\nঙল্লিঙৈ মতমদা ভারতকী ফিশিং মখোয়গী অথোইবা মতিক অমসুং নীংথিনা শাবগী মওং মতৌগীদমক মালেমগী ওইনা মমীং চৎলম্মি। ভারতকী ফিশিং মতমদুদা য়াম্না পাম্নরম্মি। ফিশিং অসিগী মপু ওইবা হায়বসি নুংঙাই য়াইফবগী অমদি চাউথোকচবগী খুদম ওইনরম্মি।\nঅদুম ওইনমক মচু থোক্লবা সেক্তর অসি লোইলমগী মতম হৌরকপদগী মনীং হনখি। লৌমীশিংনা অকনবা লমগী খাজনা থেংনবদগী, ফিশাবশিংনা শৌগৎপিনবা ৱাৎপদগী, মপান্দা থাদোকপা মীওইশিংনা খাজনা চাউনা থিবা তারকপদগী ভারতকী ফিরোল অমসুং ফিজেৎ লৈতেংগী সেক্তর মরায় চায়থখি। অদুগা মমহৈথংদা ভারতকী কৈথেলদা ব্রিতেন্দগী মেচিন্না শাবা ফিরোলশিংনা তাউরকপা অসিনা লমদমসিগী সেক্তরদা অচৌবা চৈফু অমা নংখি।\nভারতকী শেন্মিৎলোন অমসুং পুন্সি মহিংদা ফিরোলগী মরুওইবা অসি ‘স্বদেসি ইহৌ’দগী হৌরগা ঐখোয়গী নীংতম লান্থেংদা মসিনা লৌখিবা থৌদাংদগীসু য়েংবা য়াই। মরৈবাক নীংবশিংনা লমদমসিদা পুথোকচবা ফিরোলশিং শীজিন্ননবা লাউখবা খোল্লাউ অদু ভারতকী মরোমদোম লেপচবগী অহানবা খোল্লাউনি হায়রবসু য়াই। তরেংদা খাদি লং নাইবা অসিনা ইশানা লৈঙাকচবগী অচৌবা খুদম ওইখি অমদি মদুনা মরৈবাক নুংশিবগী ইথিল পোকহল্লকখি। মসিনা লায়রবা অমসুং ইনাক খুনবশিং, লৌমী অমসুং খুৎহৈবশিং, অমদি মফম পুম্নমক্তগী মীয়ামবু অতোপ্পা পাম্বৈ অমত্তা মান্নদবা মওংদা পুনশিন্নহনখি।\nনুংশিরবা ইচিন ইনাউশৎং,\nসেক্তর অসিগী মওং মতৌ অমসুং দিমান্দ মতমগী মতুং ইন্না হোংলক্লবসু মসিনা হৌজিকসু ঐখোয়গী শেন্মিৎলোন্দা অচৌবা ইনোৎ অমা পীরি। ফিজেৎ লৈতেংগী সেক্তর অসি শিন্মী খ্বাইদগী মরাং কায়না চঙবা সেক্তরনি অমদি হৈ শিংলবা শিন্মীশিংদা থবক পী হায়বসি পাক শন্না খঙনরে। সেক্তর অসিদা চহী খুদিংগী নহা লাখ কয়ানা থবক্কী কৈথেলদা চঙলকপা ঙমগদবা মরম্না ঐখোয়গী মীয়ামগী মতিং নীংথিনা লোকশিনবদা মসিনা অচৌবা থৌদাং লৌবা ঙমগনি।\nফিজেৎ লৈতেংগী সেক্তর অসি নুপী থবক পীবদা হেন্না চুশিন্নবা অমদি নুপী শিন্মীশিংনা নম্না থবক তৌবা সেক্তরনি হায়বসি মীয়াম্না খঙনরে। কনাগুম্বা খরনা পাবদা অপুনবা সেক্তর অসিগী শিন্মীশিংগী চাদা ৭০দি নুপীনা ওই হায়বা উৎলি। মরূপশিং, নুপীগী অসিগুম্লবা খুদোংচাবা অসিগী খুত্থাঙদা সেক্তর অসিবু মনুং হঞ্জিনবা মফমশিংদা খুন্নাইগী ওইবা অওনবা পুরক্নবা তশেংবা পাম্বৈ অমা ওইবা ঙমগনি; মসিনা খুঙ্গঙগী মফমশিংদা নুপী শিন্মী মরাং কায়না থোরক্তবগী ৱাফমবু কোকহনবা ঙমগনি অমদি নুপী অমসুং অঙাঙগী শেলথুমগী মপাঙ্গল কনখৎহনবা ঙমগনি। থিজিন হুমজিনবা কয়াদা সেক্তর অসি চাউথোরকপনা নুপীগী মহৈ মশিং অমসুং অপুনবা ফর্তিলিতী রেত্তা কান্নবা মহৈ পুরক্কনি হায়বা উৎলি।\nফিজেল লৈতেংগী সেক্তরগী মতিং মপুং ফানা লোকশিন্নবগীদমক ঐখোয়না সেক্তর অসিদা থেংনরিবা শিংনবশিং খঙদোক্তুনা পাম্বৈ পুথোকপা মথৌ তাই। তশেংবদি, শিংনবশিং অসি শীজিন্নগদবগী ঙাইদুনা লৈরিবা তাঞ্জানি ওইনা য়েংবা য়াই।\nমচাক, হৈ-শিংলবা শিন্মী অমসুং তেক্সতাইল ভেল্যু চেনগী শরুক খুদিংমক্তা মেনুফেকচরিং মরাং কায়না লৈবগী ফীভমগী মতুং ইন্না ভারতনা তেক্সতাইল সেক্তরদা হিদান্নবদা ওইজদবা ফীভম লৈ। খুদম ওইনা, ভারত অসি মালেমগী ওইনা লশিং অমসুং চনান খ্বাইদগী য়াম্না পুথোকপা অমদি মেন-মেদ ফাইবর অমসুং মুগা পুথোকপদা অনিসুবা ওইরি। ঐখোয়দা মালেমগী ওইনা লশিংগী লং মরাং কায়না লৈরি। অদুবু হিদান্নবগী ওইজবা ফীভম অসি ফি অমসুং ফিজেৎ লৈতেংগী লমদা চঙশিল্লকপদা উবা ফংদ্রি।\nচাইনা অমসুং বঙ্গলাদেশকুম্বা লৈবাকশিং অসি ভারতকী লং খ্বাইদগী মশিং য়াম্না লৈবা লৈবাকশিংনি। মখোয়না মসিদা ভেল্যু হাপচিন্দুনা ভারতকা চাংদম্নবদা অতাবা মমলদা ফি অমসুং ফিজেৎ লৈতেংগী পোত্থোকশিং য়োল্লি। লশিং ফিগী শেয়র ভারতকী চাদা ৫-৬ ওইরিবা অসিগা য়েংনবদা চাইনাগী শেয়র চাদা ৫১ অসি য়াম্না ৱাংলি। ফীভম অসি ভারত্তা ফি শাবগী সেক্তর অসি ওর্গনাইজ ওইদবা অমদি মচোই মচোই তাবসিনা ওইহল্লকপনি।\nঅপীকপা বিজিনেসশিং মালেমগী কম্পিতিতরশিংগা চাংদম্নবা ঙমহন্নবগীদমক লমজিংবিবা, চাউথোকহনবদা অমদি ক্বালিতী হেনগৎহনবদা ঙাক্লৌ পীবিবা চঙই। পাম্বৈ পুথোকপা মথৌ তারিবা অতোপ্পা ৱাফম অমদি অরিবা চৎনদ্রবা তেক্নোলোগী শীজিন্নদুনা পোত্থোক য়ামদনা মতিং লৈতনা পুথোক্লিবা অসিনি। অপীকপা থাক্কী ফর্মশিংদা এমেন্দেদ – তেক্নোলোজী অপ-গ্রেদেসন ফন্দ স্কিম (এ.-তি.য়ু.এফ.এস.)কী খুত্থাঙদা ইনোৎ হাপ্তুনা সেক্তর অসিদা মতেং পাংননবা লৈঙাক্না লৌখৎলক্লিবা খোঙথাং অসিবু ঐনা থাগৎলি। স্কিম অসি য়াম্না ফবা স্কিম্নি অমদি মসিগী কান্নবা অনিসুবা অমসুং অহুমসুবা থাক্কী ময়োল্লমশিংদা লৈরিবা ফর্মশিংদা য়ৌহন্নবগীদমক পুন্না হোৎনমিন্নবা চঙই।\nমতৌ অসুম্না, তেক্সতাইল শিন্মীশিংগী স্কিল হেনগৎহন্নবা থৌরাংশিং হেন্না চাউবা মওংদা পায়খৎকদবনি। অসুম্না তৌরবতদা ঐখোয়গী হিদান্নবগী ওইজবা ফীভম অসি তেক্নোলোজী অমসুং অহোঙবা খুৎশুমলদগী হেনগৎহনবা ঙমগনি। বঙ্কলাদেশ অমসুং ভিএতনাম্না মখোয়দা খুৎশুমল হেন্না হোঙবনা মরম ওইরগা ঐখোয়গী পোত্থোকশিংগা ইচঙ থৌনা চাংদম্নরবসু অতৈ মরমশিংদগী হেন্না নীংথিনা খঙ-হৈরবা শিন্মীশিং অসিনা ঐখোয়গী নুংগী পাঙ্গল ওইহনগদবনি।\nস্তেত লৈঙাকশিংনসু সেক্তর অসিগী অচৌবা ৱাফম অমা ওইরিবা মৈ মওং তানা চাং নাইনা পীদুনা খোঙথাঙ অসিগী খোঙবু ওইফম থোকই। তেক্সতাইল ওন্ত্রপ্রিন্যুরশিংনসু হোংলক্লিবা মালেমগী দিমান্দ অমসুং অনৌবা কৈথেলশিং লোকশিন্নবগীদমক মখোয়গী পোত্থোক পুথোকপগী পোর্তফোলিও পাকথোক চাউথোকহন্নবা হোৎনগদবনি।\nফোঙদোক্নিংলিবা ৱাফমদি: ফিজেৎ লৈতেংগী ফর্মশিং চাউবগী চাং হেনগৎহন্দ্রবদি, খ্বাইদগী নৌবা তেক্নোলোজীশিং শীজিন্নদ্রবদি অমসুং খঙ-হৈরবা শিন্মীশিং য়াওদ্রগদি ঐখোয়না মতিং লৈবা পোৎলমশিং পুথোকপা ঙম্লোই অমদি চাংদম্নবা য়াবা মমলদা মপান্দ থাদোকপা ঙম্লোই। পরিং অসিদা চৎলবতদা ঐখোয়না ইন্দস্ত্রী অসিদা থবক শুরিবা মীওইশিং অমদি মসিগী শেন্মিৎলোনগী মপুং ফাবা মতিং ফুদোকহনবা ঙমগনি। চহী অসিদা নিতি অয়োগনা পায়খৎনবা হৌদোরক্লিবা প্রোজেকশিংগী মনুংদা অমদি তেক্সতাইল মন্ত্রালয়গী পুন্না থবক পায়খৎমিন্নদুনা অচৌবা তেক্সতাইল ফর্মশিং লিংখত্তুনা ফি অমসুং ফিরোলগী সেক্তর অনিমক্তা ঐখোয়গী এক্সপোর্ত হেনগৎহনবা অসিনি। মসি তরাম্না ওকফম থোকপা থৌরাং অমদি। ঐনা লনাই সেক্তরশিংদা লৈঙাক্কা খোঙবু ওইমিন্নদুনা মপান্দা থাদোকপগী চাং হেনগৎহন্নবা তেক্সতাইল সেক্তরদা অনৌবা ৱাখল্লোনশিং পুথোরক্নবা ৱাফম থম্লি।\nঐখোয়গী এক্সপোর্ত হিদান্নবগী মতিং হেনগৎহনবগা লোয়ননা ঐখোয়না তেক্সতাইল ইন্দস্ত্রীদা হান্না চৎনরম্দবা হীরমশিংদা ঐখোয়না তুংদা তপথদুনা লৈবা য়ারোই। মেন-মেদ ফাইবর (এম.এম.এফ.) অমসুং তেক্নিকেল তেক্সতাইলগী মতাঙদা হৌরকপদা নীংহন্নবা মতৌ অমা লৈরম্মি। অসিগুম্বা নিংজিং মাংজিংনবগী মতৌ অসি ঐখোয়না থাদোকপা তাই অমদি মচিন তুমখৎলক্লিবা সেক্তরশিংদা তোংদুনা চৎনবগীদমক ঐখোয়গী শিন্মীশিং অমসুং ওন্ত্রপ্রিন্যুরশিং থাক ৱাংখৎহনবা তাই অমদি মখোয়গী স্কিল হেনগৎহনবা তাই।\nমেতরিএল সাইন্সকী লমদা খুমাঙ চাউশিল্লকপগা লোয়ননা তেক্নিকেল তেক্সতাইলশিং অসি তুংগী য়াম্না কান্নগদবা ৱাফম অমা ওইরি। তেক্নিকেল তেক্সতাইলগী মালেমগী কৈথেল অসি ২০২০ ফাওবদা য়ু.এস.দি. বিলিয়ন ২২০ ওইরবা য়াই হায়না পানরি। ভারতনা লম অসিদা কৈথেলগী শেয়র চাউরাক্না চাদা ৪ ওইদুনা তপ্না তপ্না চঙশিল্লক্লি। ঐখোয়না হৌগৎলক্লিবা ওন্ত্রপ্রিন্যুরশিংবু মালেমগী কৈথেলদা য়েংননবা অমদি ইচঙ থৌনা থৌরাং পায়খৎনবা পুক্নিং থৌগৎপিবা মথৌ তাই। এম.এম.এফ. অমসুং তেক্নিকেল তেক্সতাইল সেক্তরগীদমক হন্দক্তা লাউথোকখিবা প্রদক্সন-লিঙ্ক ইন্সেন্তিব (পি.এল.আই.) স্কিম অসি হীরম অসিদা চাউনা কান্নবা পীরগনি।\nলাইচৎ মনুংসিদা মেদিকেল তেক্সতাইল (পি.পি.ই. কিতশিং, ফেস সীল্দ, মাস্ক অমসুং গ্লোভশিং) পুথোক্তুনা মপান্দা থাদোকপগী থবক য়োকখৎপগীদমক্তা ঐনা অদোম পুম্নমকপু অমদি তেক্সতাইল মন্ত্রালয়গী মফমদা নুংঙাইবা ফোঙদোকচরি। থৌওং অসিগী মহৈনা ঙসিদি ভারতনা পি.পি.ই. কিত পুথোকপদা মালেমগী অনিসুবা মফম কল্লি।\nঅসিগুম্বা ৱাখল পরিং অসিদনি এ.ই.পি.সি.না এক্সপোর্ত প্রমোসন থৌরমশিং পাঙথোক্নবা মশাগী ওইবা ভর্চুএল প্লেতফোর্ম পুথোক্লিবা অসি। প্লেতফোরম অসি পুং খুদিং, নুমিৎ খুদিং এক্তিব ওইদুনা লৈগনি অমদি চহী চুপ্পা পোৎ লৈরিবা মীওইশিংনা মসিদা চঙদুনা ভারতকী এক্সপোর্তরশিংগা ৱারী ৱাতায় শানবা য়ারগনি হায়বসি তাবদা নুংঙাইবা ফাওই।\nলাইচৎ অসিনা পীরিবা শিংনবশিং হন্থহন্নবা অমদি অপীকপা লল্লোনবশিং অমদি এক্সপোর্তরশিংদা ঙাক্লৌ পীবদা তেক্সতাইল মন্ত্রালয়না লৌরিবা থৌদাংবু ঐনা থাগৎলি।\nঅসিগুম্লবা পুন্না হোৎনমিন্নরিবশিং অসিনা ভারতকী ফিজেৎ লৈতেংগী পোত্থোকশিং এক্সপোর্ত তৌবগী চাং হেনগৎহনগনি হায়না ঐনা থাজৈ। ঐখোয়না ফি এক্সপোর্ত তৌবদা হৌজিক লৈরিবা শেয়র চাদা ৫-৬ অসিদগী দিজিত অনিগী চাং থুনা য়ৌবা ঙম্নবা পান্দম থমগদবনি।\nপ্লেতফোর্ম অসি হৌদোকপদা ঐনা অমুক্কা হন্না নুংঙাইবা ফোঙদোকচরি। ‘মরোমদোম লেপচবগী’ মায়কৈদা চঙশিল্লিবা ঐখোয়গী খোঙচৎ অসিদা অতোপ্পা মায় পাকপগী য়ুম্বী অমা ওইরিবা থৌরাং অসি লৌখৎলকপগীদমক ঐনা এ.ই.পি.সি.গী চেয়ামেন দোক্তর এ. সকথিবেল অমসুং মহাক্কী কাঙবুগী মফমদা নুংঙাইবা ফোঙদোকচরি। মসিনা ইন্দস্ত্রী অতৈদসু অসিগুম্বা থৌরাংশিং পায়খৎলক্নবগী পুক্নিং থৌগৎপা ওইরসনু অমদি অতৈনা তমজনিংঙাই ওইবা খ্বাইদগী ফবা থৌওং ওইরসনু।\n(Release ID: 1690878) Visitor Counter : 43\n(Release ID: 1690878)


কোলেরা — Vikaspedia\nকোলেরা হায়বসি করিনো?\nকোলেরাগী লাইওংশীংদু করি করিনো?\nমতৌ করম্না মীওই অমদা কোলেরা নারকপগে?\nকোলেরা অসি লাইয়েংবা ঙম্ব্রা?\nকোলেরা নারক্তনবা মাংজৌননা পায়খৎকদবা থৌরাং খরা\nকোলেরা অসি ভিব্রিও কোলেরা (Vibrio cholerae) হায়রিবা বেক্টেরিয়া অসিনা ইন্টেষ্টাইনদা ইনফেক্সন লৈহন্দুনা থোকহনবা দাইরিয়াগা মরি লৈনবা অকনবা (acute) অনাবা অমনি। ইনফেক্সন অসি অয়াম্বা মতমদা শাথীদবা নত্ত্রগা লাইওং লৈতবা ওইগল্লি, অদুবু করিগুম্বা মতমদা শাথীবা ওইবসু য়াই।\nলায়না অসিনা শোকহল্লবা মীওই 20গী মনুংদা চাউরাক্না 1 গুম্বদা য়াম্না শাথীবা ওইগল্লি, অমসুং মসিদা মখাদা পীরিবা লাইওংশীং অসি উবা ফংগনি:\nখোং মহি য়াম্না হাম্বা (Profuse watery diarrhea),\nখোং চিংবা (Leg cramps)।\nমীওইশীং অসিদা, হকচাংগী মহিশীং য়াংনা মাংখিবা মরম্না দিহায়দ্রেসন অমসুং খংহৌদনা ৱাখল মাংখিবা (shock) য়াই। লাইয়েংদ্রবদি পুং খরগী মনুংদা শিবগী থৌদোক থোকপা য়াই।\nমীওই অমনা কোলেরা অসি কোলেরা বেক্টেরিয়ম চেল্লবা ঈশীং থক্লুবদগী নত্ত্রগা চিঞ্জাক চারুবদগী নারকপা য়াই। লাইচৎ অমদদি, চান-থক্নবদা মহিক চেল্লকপগী মরম অসি লায়না অসিনা নারবা মীওই অমগী অমাংবা (stool) অসিনা ওই। লায়না অসি অমাং-অশোয় লোয়শিনফম লৈতবা অমসুং থক্নবা ঈশীং মওং চুম্না লৈতবা মফমশীংদনা হেন্না য়াংনা শন্দোকপা ঙম্মী।\nকোলেরা বেক্টেরিয়ম অসি অমাং-অশোয় তৌশিনবা তুরেলশীং (brackish rivers) অমসুং তোর্বান ময়াগী ঈশীংশীংদসু লৈবা য়াউই। থরোই (Shellfish) অসিসু কোলেরাগী সোর্স অমনি। লায়না অসি মীওই অমদগী মীওই অমদা হকথেংননা শন্দোক্কন্দে; মরম অদুনা লায়না অসিনা নারবা মীওই অমগা শোক্ন-শম্নবনা নারক্নবগী রিস্ক লৈহন্দে।\nকোলেরা অসি খোং হাম্বদা মাংখিবা ফ্লুইদ অমসুং সোল্ট অদু খুদক্তা শিঞ্জিন্দুনা চম্না অমসুং মায়পাক্না লাইয়েংবা ঙম্মী। পেসেন্টশীং অদু ওরেল রিহায়দ্রেসন সোল্যুসন কৌবা মাংজৌননা পেকেজ তৌরবা সুগর অমসুং সোল্টগী মিক্সচর অমগা ঈশীংগা য়ান্সিন্নদুনা অমসুং চাং য়াম্না পীথক্তুনা লাইয়েংবা য়াই। সোল্যুসন অসি পৃথীবী শিনবা থুংনা দায়রিয়া লাইয়েংবদা শিজিন্নৈ। শাথীবা কেসশীংদদি শিংলিদা কাপশিন্দুনা ফ্লুইদ রিপ্লেস তৌবা মথৌ তারকপসু য়াউই। য়াংনা রিহায়দ্রেসন তৌবনা, কোলেরা পেসেন্টশীংগী মনুংদা শিবগী চাং অসি 1% দগী হন্থহল্লি।\nএন্টিবাইওটিক্সনা নাবগী মতম অদু তেন্সিলহল্লি অমসুং অনাবগী ফিভম লুশিলহন্দে অদুবু মখোয় অসি রিহায়দ্রেসনগুম্না মরুওইবদি নত্তে। কোলেরা নাবা লৈবাকশীংদা লৈবা মীওইশীংদা শাথীবা দাইরিয়া অমসুং ওবনচিংবা লৈরবদি খুদক্তা মেদিকেলগী মতেং লৌগদবনি।\nঅমোৎ-অকায় লংথোকফম অদু শেংনা, নুংশিৎ-নুংশা মরাং কায়না থমগদবনি অমসুং মহিক-মতাই হাত্তোক্কদবনি।\nহকচাংনা নত্ত্রগা ৱাখলনা থবক কা-হেন্না কন্না শুরোইদবনি অমসুং অঈং-অশা ওন্নরকপা মতমদা কা-হেন্না চত্থোক-চৎশিন তৌরোইদবনি।\nমীয়াম তিনবা মফমদা লৈতনবা হোৎনগদবনি।\nফুত্তোক্ত্রিবমখৈ ঈশীং থক্লোইদবনি; মদু ঈংথরবা মতুংদা বোটল অমদা হাপচিল্লু, মদু তংখায় থল্লবা মতমদা মখুম ফজনা লৈশিল্লগা মিনট খরা থক্ত্রিঙৈ মমাংদা নিকউ। বোটল অমসুং নহাক্না থকপদা শিজিন্নগদৌরিবা কপ নত্ত্রগা গ্লাসশীং অদুসু লুমথোক্লবা ওইগদবনি।\nলুমথোক্ত্রিবফাউবা করিমত্তা থক্লোইদবনি।\nচানবা চিঞ্জাক খুদিংমক ফজনা থোং-থাক্কদবনি অমসুং উহৈ পুম্নমক লুমথোক্লবা পাত্রশীংদা শৌদোকহল্লবা ঈশীংনা ফজনা চামথোক্কদবনি; নত্ত্রগা, হেন্না ফবদি চামথোক্লবা মতুংদা মকু খোক্তোকপনি, নত্ত্রগা খ্বাইদগী হেন্না ফবদি, উহৈ পুম্নমক ফুত্তোকপা (stew) হায়বসিনি।\nইচম চম্বা ব্রেদ অমসুং বত্তরগী মহুত্তা দ্রাই টোষ্ট ওইনা শিজিন্নৌ।\nঅশাবা চাক্লেননা খ্বাইদগী হেন্না ফৈ।\nকপ, গ্লাস, থাং, ফোর্ক, চমচ, খাং অমসুং চাবদা শিজিন্নরিবা পোৎ-চৈ পুম্নমক শিজিন্নদ্রিঙৈ মমাংদা অশাবা ঈশীংদা চামথোক্কদবনি, নত্ত্রগা মসিদগী হেন্না ফবদি মখোয় অদু অশাবা লৈরং (hot oven) অমগী মনুংদা মিনট খরা থম্বসিনি।\nশৌহন্দ্রিবা ঈশীংদা কৈদৌঙৈদা চাম্লোইদবনি।\nনোংমগী মনুংদা কয়ারক হন্না, অমসুং চাক্লেন খুদিং চাদ্রিঙৈগী মমাংদা, কার্বোলিক এসিদ খরা হাপ্লবা শৌহল্লবা ঈশীংনা খুৎ অনিমক হামদোক্কদবনি অমসুং মায় তাথোক্কদবনি।\nয়ারবদি, মতম পুম্নমক্তা তরু-তনানবা ফদি (towels) শিজিন্নগদবনি।\nচাম্বদা শিজিন্নগদবা ঈশীং অদু শৌহন্দুনা ঈংথহল্লবা মতুংদা শিজিন্নগদবনি।\nফমুংগী ফি অমসুং টোইলেটকি লাইনেন অদু অশৌবা ঈশীংদা তিংগদবনি অদুগা কংহনগদবনি।\nপুখম-তেংকোৎ তৈথোকপদা শিজিন্নবা অমসুং অতৈ ফি-রোল পুম্নমক শিজিন্নরবা খুদিংগী অশৌবা ঈশীংদা হাপচিনগদবনি, অমসুং অমুক হন্না শিজিন্নদ্রীঙৈ মমাংদা মপুংফানা কংহনগদবনি।\nকোলেরানা ঈমুং অমদা চংলক্লবদি, পেসেন্ট অদু খুদক্তা তোখায়না থমগদবনি।\nকোলেরাগী পেসেন্টগী মশা নত্ত্রগা ফি-রোল অমদি অমাং-অশোয় তৌরবা ফিশীং শোক্ন-শম্নবা নত্ত্রগা শুবা-চাম্বা তৌবা তারবদি মেটালিক লাইনেন অনিনা থুপচিন্দুনা ইঞ্চি মখায় অমা থানা শেম্বা, অমসুং দিগ্রি 150গী মৈশাদা কংহল্লবা মাস্ক অমনা চিন অমসুং নাতোন খুমজিনবা মথৌ তাই, অমসুং মদু শীজিন্নবা খুদিংগী কংহনবা তাই। মৈশা অসি মাস্ক অদু অচাকপা মৈগী মমাংদা পায়দুনা কংহল্লবা মতমদা ফংগনি অমসুং মসি শিজিন্নবা খুদিংগী অমুক হন্না তৌবা তাই।\nকোলেরাগী পেসেন্টশীংনা লৈবা কাশীং অদু মীওই অমনা চংদ্রিঙৈগী মমাংদা পুং কয়ামরুম থোং লোন্সিন্দুনা থম্বা তাই।\nসোর্স: পোর্টেল কন্টেন্ট টিম


এম.ঐচ.এ.না অনৌবা চৎন-কাংলোন থোকখ্রে\nকন্তেন্মেন্ত জোনগী মপান্দা অনলোক ৪না অহেনবা থবক থৌরমশিং হাংদোকখ্রে\nসেপ্তেম্বর ৩০, ২০২০ ফাওবা কন্তেন্মেন্ত জোনশিংদা অকনবা চেকশিল থৌরাংশিং লৌখৎকনি\nPosted On: 29 AUG 2020 8:05PM by PIB Imphal\nগৃহ মন্ত্রালয়না অহেনবা থবক থৌরমশিং কন্তেন্মেন্ত জোনশিংগী ৱাংমদা হাংদোক্নবগীদমক অনৌবা কাংলোনশিং ঙসি থোকখ্রে। সেপ্তেম্বর ১, ২০২০দগী চৎনবা হৌগদবা অনলোক ৪ অসিদা তাংকক নাইনা হাংদোক্কদবা থবক থৌরমশিংগী থৌরাং মখা চত্থখ্রে। ঙসি থোকখিবা অনৌবা চৎন-কাংলোনশিং অসি রাজ্য অমসুং য়ু.তি.শিংদগী ফংবা ফীদবেকশিংদা য়ুম্ফম ওইদুনা শেম্বনি অমসুং কেন্দ্রগী মন্ত্রী অমসুং দিপার্ত্মেন্তশিংগা কুপ্না তান্নখি।\nঅনৌবা চৎন-কাংলোনশিং অসিদা য়াওরিবা মরুওইবা ৱারোলশিং\nসেপ্তেম্বর ৭, ২০২০দগী হৌদুনা এম.ঐচ.এ.গা তান্নদুনা হাউসিং অমসুং অর্বান এফিয়র্স মন্ত্রালয়/রেলৱে মন্ত্রালয়না মেত্রো রেল তাংকক নাইনা চেনবা হৌরগনি। মসিগা মরী লৈননা, স্তেন্দার্দ ওব ওপরেতিং প্রোসিজ্যুর অমা এম.ও.ঐচ.য়ু.এ.না থোকখ্রে।\nসোসিএল/ একাদেমিক/ স্পোর্তস/ ইন্তর্তেন্মেন্ত/ কলচরেল/ পোলিতিকেলগী থবক থৌরমশিং অমসুং অতোপ্পা মী তিনবা য়াবা থবকশিং মীওই ১০০ ফাওবা তিন্দুনা সেপ্তেম্বর ২১, ২০২০দগী মখা চত্থবা য়ারগনি। অদুমওইনমক অসিগুম্বা মী তিনবগী থৌরমশিং অসি ফেস মাস্ক শোইদনা উপকদবনি, সোসিএল দিস্তেন্সিং, থর্মেল স্কেনিং অমসুং হেন্দ ৱাশ নত্ত্রগা সেনিতাইজর শীজিন্নগদবনি।\nসেপ্তেম্বর ২১, ২০২০দগী হৌদুনা ওপন এয়র থিএতরশিং হাংদোকপা য়ারগনি।\nরাজ্য অমসুং য়ু.তি.শিংগা কুপ্না তান্নরবা মতুংদা স্কুল, কোলেজ, এজুকেসনেল অমসুং কোচিং ইন্সতিত্যুসনশিংদা মহৈরোইশিং অমসুং মহৌশাগী ক্লাসকীদমক্তদি সেপ্তেম্বর ৩০ ফাওবা লোনগনি। ওনলাইন/দিস্তেন্স লর্নিংদি মখা তানা চত্থবা য়াগনি অমসুং পুক্নিং থৌগৎকদবনি। অদুবু কন্তেন্মেন্ত জোনগী ৱাংমদা সেপ্তেম্বর ২১, ২০২০দগী হৌদুনা চৎনবা হৌগদবা মখাদা পীরিবা থবক থৌরমশিং অসিগীদক্তা হকশেল অমসুং য়াইফ-য়ুম্বাল মন্ত্রালয়না এস.ও.পি. অমা থোক্লকখিগনিঃ\nক) রাজ্য/য়ু.তি.শিংনা তিচিং অমসুং নোন-তিচিং স্তাফশিংবু ওনলাইন তিচিং নত্ত্রগা তেলি-কাউন্সেলিং অমসুং মসিগা মরী লৈনবা থবকশিংগীদমক চাদা ৫০ ফাওবা লাকপা য়াগনি।\nখ) ক্লাস ৯দগী ১২ ফাওবগী মহৈরোইশিংনা কন্তেন্মেন্ত জোনগী ৱাংমদা লৈবা স্কুলশিংদা মশানা পামজবগী মতুং ইন্না মখোয়গী ওজাশিংদগী গাইদেন্স লৌনবগীদমক উন্নরুবা য়াগনি।\nগ) স্কিল নত্ত্রগা ওন্ত্রপ্রিন্যুরশিপ ত্রেনিংশিং নেসনেল স্কিল দিবেলপমেন্ত কোর্পোরেসন নত্ত্রগা স্তেৎ স্কিল দিবেলপমেন্ত মিসন নত্ত্রগা অতোপ্পা ভারত সরকারগী মন্ত্রালয়শিংগী নত্ত্রগা রাজ্য সরকারগী মন্ত্রালয়শিংগা লোইননা নেসনেল স্কিল ত্রেনিং ইন্সতিত্যুৎ, ইন্দস্ত্রিএল ত্রেনিং ইন্সতিত্যুৎ, শোর্ত তর্ম ত্রেনিং সেন্তরশিংদা চত্থবা য়াগনি।\nনেসনেল ইন্সতিত্যুৎ ওব ওন্ত্রপ্রিন্যুরশিপ অমসুং স্মোল বিজিনেস দিবেলপমেন্ত, ইন্দিয়ন ইন্সতিত্যুৎ ওব ওন্ত্রপ্রিন্যুরশিপ অমসুং মখোয়গী ত্রেনিং পীরিবশিংসু চৎনগনি।\nহাইয়র এজুকেসন ইন্সতিত্যুসনশিংদা রিসর্স স্কোলারশিং (পি.ঐচ.দি.) অমসুং লেবোরেতরী অমসুং একপরিমেন্তেলগী থবক চঙবা তেক্নিকেল অমসুং প্রোফেসনেল প্রোগ্রাম পোস্ত গ্রেজুএৎ মহৈরোইশিং খক্কী হাংবা য়াগনি। হায়রিবসি এম.ঐচ.এ.গা তান্নরবা মতুংদা ফিবম অমসুং রাজ্য নত্ত্রগা য়ু.তি. অদুগী কোবিদ-১৯গী মখা পোন্না দিপার্ত্মেন্ত ওব হাইয়র এজুকেসন্না চৎনহনগনি।\nমখাগীশিং অসি নত্তবা অতোপ্পা থবক থৌরম পুম্নমক কন্তেন্মেন্ত জোনগী ৱাংমদা চৎনবা য়াগনি।\n১) সিনেমা হোল, স্বিমিং পুল, ইন্তর্তেন্মেন্ত পার্ক, থিএতর (ওপন এয়র থিএতর খক নত্তনা) অমসুং মসিগা মান্নবা মফমশিং।\n২) এম.ঐচ.এ.না অয়াবা পীবা ইন্তর্নেসনেল এয়র ত্রাবেল পেসেঞ্জর খক নত্তনা।\nকন্তেন্মেন্ত জোনশিংদদি সেপ্তেম্বর ৩০, ২০২০ ফাওবা লোকদাউন হকচিন্না চৎনগনি।\nকন্তেন্মেন্ত জোনশিং অসি দিস্ত্রিক্ত ওথোরিতীশিংনা মাইক্রোল লেবেলদা এম.ও.ঐচ.এফ.দব্ল্যু.গী চৎন-কাংলোনশিং ইল্লবা মতুংদা মখা মখা শন্দোকপা থিংনবগী পান্দমদা লেপকনি। হায়রিবা কন্তেন্মেন্ত জোনশিং অসিদা অকনবা মওংদা চেকশিন থৌরাং লৌখৎকনি অমসুং তঙাই ফদবা থবক থৌরমশিংদমক চৎপা য়াগনি।\nকন্তেন্মেন্ত জোনগী মনুংদা, অকনবা চেকশিল থৌরাং লৌখৎপগা লোইননা তঙাইফদবা থবকশিংতমক চৎনবা য়াগনি।\nহায়রিবা কন্তেন্মেন্ত জোনশিং অসি মরী লৈনবা দিস্ত্রিক্ত কল্লেক্তরশিংগী ৱেবসাইত্তা উৎকনি অমসুং রাজ্য/য়ু.তি.শিংনা এম.ও.ঐচ.এফ.দব্ল্যু.না ঈ পাউ পীথোক্কনি।\nকন্তেন্মেন্ত জোনশিংগী মপান্দা রাজ্যশিংনা লোকদাউন অমত্তা লাউথোকপা য়াররোই\nরাজ্য/য়ু.তি. সরকারশিংনা কন্তেন্মেন্ত জোনশিংগী মপান্দা লোকেল লোকদাউন অমত্তা কেন্দ্র সরকারগী অয়াবা য়াওদনা লাউথোকপা য়াররোই।\nইন্তর স্তেৎ অমসুং ইন্ত্রা স্তেৎকী চত্থোক চৎশিন্দা অথিংবা লৈরোই\nইন্তর স্তেৎ অমসুং ইন্ত্রা স্তেৎকী ওইনা মী অমসুং পোৎচৈগী চত্থোক চৎশিন্দা অথিংবা লৈরোই। অসিগুম্বা চত্থোক চৎশিনগীদমক অখন্নবা পর্মিসন/ এপ্রুবেল/ ই-পর্মিৎ অমত্তা চঙলরোই।\nকোবিদ-১৯ মেনেজমেন্তকীদমক নেসনেল দিরেক্তিবশিং\nকোবিদ-১৯গীদমক থোকপা নেসনেল দিরেক্তিবশিং লৈবাক পুম্বদা সোসিএল দিস্তেন্সিং ঙাকপগা লোইননা চৎনগনি। দুকানশিংনসু লৈবা লাক্লিবশিংগী মরক্তা অথাপ্পা ঙাক্না চৎনহনগনি। এম.ঐচ.এ.না নেসনেল দিরেক্তিবশিং মতীক চানা চৎননবা য়েংশিনগনি।\nচেকশিন্নিংঙাই ওইবা মীওইশিংবু ঙাক শেনবা\nচেকশিন্নিংঙাই ওইবা মীওইশিং হায়বদি চহী ৬৫গী মথক্তা লৈবা মীওইশিং, অনাবা কয়া লৈবা, মীরোনবী, অমসুং চহী ১০গী মখাদা লৈবা অঙাংশিংবু তঙাইফদবা পোৎলমশিং লৌবগী অমসুং অনা লায়েংগা মরী লৈনবদা নত্তনা য়ুমদগী চত্থোক্তনবা খঙহল্লি।\nআরোগ্যা সেত্যু শীজিন্নবা\nআরোগ্যা সেত্যু মোবাইল এপ্লিকেসন শীজিন্নবা পুক্নিং থৌগৎলি।\nএম.ঐচ.এ.গী চৎন-কাংলোনশিংগীদমক মফম অসিদা নম্বীয়ু\nদি.ও. লেত্তর য়েংনবগীদমক মফম অসিদা নম্বীয়ু\n(Release ID: 1649654) Visitor Counter : 10\nRead this release in: English , Urdu , Hindi , Marathi , Bengali , Assamese , Punjabi , Gujarati , Tamil , Telugu , Kannada\n(Release ID: 1649654)


প্রধান মন্ত্রী গ্রাম সরক য়োজনা(পি.এম.জি.এস.ৱাই.)-I, পি.এম.জি.এস.ৱাই-II অমসুং রোদ কন্নেক্তিবিতী প্রোজেক্ত ফোর লেফত ৱিং এক্সত্রিমিজম এফেক্তেদ এরিয়াস(আর.সি.পি.এল.দবল্যু.ই.এ.) মখা চত্থনবা মন্ত্রী-মন্দলনা অয়াবা পীখ্রে\nপি.এম.জি.এস.ৱাই গী হৌজিক চত্থরিবা ইন্তরবেন্সন পুম্নমক মপুং ফাহন্নবগীদমক ২০২১-২২দগী ২০২৪-২৫ ফাওবদা রাজ্যগী সেয়র য়াওনা পুন্না লুপা কোতি ১,১২,৪১৯গী শেনফম খোমজিল্লবা য়ানা লৈরি\nরাজ্য ৯গী জিলা ৪৪দা ২০১৬তগী হৌদুনা আর.সি.পি.এল.দবল্যু.ই.এ.গী মখাদা কি.মি. ৪,৪৯০ শাংবা লম্বী অমদি থোং ১০৫ মাংজৌননা শাবা লোইশিনখ্রে\nঅৱাং-নোংপোক অমদি চিংগী রাজ্যশিংদা হৌজিক হৌজিক লোইশিন্দনা লৈরিবা থবকশিং অসি লোইশিনবদা মতেং পাংনবা ২০২২ সেপ্তেম্বর ফাওবগী ওইনা মতম শাংদোক্নবা অয়াবা পীরি\nPosted On: 17 NOV 2021 3:33PM by PIB Imphal\nপ্রধান মন্ত্রী গ্রাম সরক য়োজনা-I অমসুং II মখা চত্থনবা অমদি হৌজিক হৌজিক লোইশিন্দনা লৈরিবা লম্বীশিং অমদি থাংগী থবকশিং অসি মপুং ফানা লোইশিন্নবগীদমক রুরেল দিবেলপমেন্ত মন্ত্রালয়গী রুরেল দিবেলপমেন্ত দিপার্তমেন্তগী প্রপোজেলশিং অদুদা ঙসি প্রধান মন্ত্রী শ্রী নরেন্দ্র মোদীনা থৌবুরেল ওইদুনা ইকোনোমিক এফিয়র্সকী মতাংদা ফংখিবা মন্ত্রী-মন্দল মীফমনা মহাক্কী অয়াবা পীখ্রে৷ ২০২৩গী মার্চ ফাওবগী মনুংদা রোদ কন্নেক্তিবিতী প্রোজেক্ত ফোর লেফত ৱিং এক্সত্রিমিজম এফেক্তেদ এরিয়াস(আর.সি.পি.এল.দবল্যু.ই.এ.)মখা চত্থনবসু সি.সি.ই.এ.না অয়াবা পীখি৷\nপোলুলেসন সাইজ ৫০০+ লৈবা প্লেন এরিয়াশিং অমদি ২৫০+ লৈবা অৱাং-নোংপোক অমসুং হিমালয়ন রাজ্যশিংগী শম্নদনা লৈরিবা হেবিতেন্তশিং অসি শম্নহন্নবা ভারত সরকারনা পি.এম.জি.এস.ৱাই.-I হৌদোকখি৷ সেলেক্তেদ লেফত ৱিং এক্সত্রিমিজম ব্লোকশিংদা, মীওই ১০০+ লৈরিবা হেবিতেন্তশিংসু কন্নেক্তিবিতী ফংহনখি৷ অপুনবা হেবিতেন্ত ১,৮৪,৪৪৪গী মনুংদা হেবিতেন্ত ২,৪৩২ খক্তমক লেমহৌরি৷ সেঙ্কসন তৌখ্রবা কি.মি. ৬,৪৫,৬২৭ শাংবা লম্বী অমদি থোং ৭,৫২৩গী মনুংদা হৌজিক হৌজিক শোইশিন্নবা ঙাইরিবা কি.মি. ২০,৯৫০ শাংবা লম্বী অমদি থোং ১,৯৭৪ লৈরি৷ মতৌ অসিগুম্না, হায়রিবা থবকশিং অসি হৌজিক্তি লোইশিল্লগনি৷\nপি.এম.জি.এস.ৱাই-IIগী মখাদা, কি.মি. ৫০,০০০ শাংবা রুরেল রোদ নেতৱার্ক অপগ্রেদ তৌনবা ফিরেপ লৌখি৷ কি.মি. ৪৯,৮৮৫ শাংবা লম্বী অমদি এল.এস.বি. ৭৬৫ সেঙ্কসন তৌখ্রে, মসিগী মনুংদা হৌজিক হৌজিক লৌহৌরিবা অসি কি.মি. ৪,২৪০ খক্তমক শাংবা লম্বী অমদি থোং ২৫৪ খক্ত ঙাইরে৷ মতৌ অসিগুম্না, হায়রিবা থবকশিং অসি হৌজিক্তি মপুং ফানা লোইশিল্লগনি৷\nকোবিদ লোকদাউন, নোং কুইনা চুখিবা, নিংথমথাশিং অমদি উমংগী ইসুশিংনা মরম ওইদুনা অৱাং-নোংপোক অমদি চিংগী রাজ্যশিংদা পি.এম.জি.এস.ৱাই-I অমসুং IIগী মখাদা শুরিবা থবক অয়াম্বা পন্দুনা লৈরিবনি৷ রুরেল ইকোনোমীগা মরী লৈনবা অরুবা মথবকশিং অসি লোইশিনবদা অহেনবা মতম খরগা পীবিনবা রাজ্যশিংনা কেন্দ্র সরকারনা হায়জদুনা লাক্লি৷ অৱাং-নোংপোক অমদি চিংগী রাজ্যশিংদা হৌজিক হৌজিক লোইশিন্দনা লৈরিবা থবকশিং অসি লোইশিনবদা মতেং পাংনবা ২০২২ সেপ্তেম্বর ফাওবগী ওইনা মতম শাংদোক্নবা অয়াবা পীরি৷\nরাজ্য ৯গী এল.দবল্যু.ই.না শোকহল্লবা জিলাশিংদা কন্নেক্তিবিতী ফগৎহন্নবা রোদ কন্নেক্তিবিতী প্রোজেক্ত ওফ লেফত ৱিং এক্সত্রিমিজম এফেক্তেদ এরিয়াস(আর.সি.পি.এল.দবল্যু.ই.এ.) ২০১৬তা হৌদোকখি৷ কি.মি. ৫,৭১৪ শাংবা লম্বী অমদি থোং ৩৫৮ শাবগী থবক হৌজিক হৌজিক লোইশিন্নবা ঙাইদুনা লৈরি অমদি অতোপ্পা কি.মি. ১,৮৮৭ শাংবা লম্বী অমদি থোং ৪০না সেঙ্কসন তৌরি৷ হায়রিবা প্রোজেক্তশিং অসি মপুং ফানা লোইশিন্নবগীদমক স্কিম অসি ২০২৩গী মার্চ ফাওবা শাংদোক্লি৷\nপি.এম.জি.এস.ৱাই.না খুঙ্গংগী লম্বীশিং শেম-শাবদা অনৌবা অমসুং গ্রীন তেক্নোলোজী শিজিন্নবদা প্রমোত তৌরি৷ কোস্ত-ইফেক্তিব ওইনবা অমদি শেম-শাবগী খোঙজেল য়াংখৎহন্নবগীদমক মফম অসিদা ফংজবা পোৎলমশিং লম্বী শেম-শাবদা শিজিন্নরি৷ হৌজিক ফাওবগী ওইনা, অনৌবা অমসুং গ্রীন তোক্নোলোজী শিজিন্নদুনা কি.মি. লাখ ১ শাংবা লম্বী শেম-শাবগী থবক পাইখৎখ্রে, মসিগী মনুংদা কি.মি. ৬১,০০০ হেন্না শেম-শাবা লোইশিনখ্রে৷ উত্তর প্রদেশ রাজ্যনা হন্দক্তা ইকুই কুইদ্রিঙৈদা ফুল দেপথ রিক্লেমেসন তেক্নোলোজী শিজিন্নদুনা কি.মি. ১,২৫৫ শাংলিবা লম্বী শেম-শানবা সেঙ্কসন তৌখ্রে, মসিনা শেল অমসুং মতম কনবতা নত্তনা মহৌশাগী রিসোর্সশিং কল্লগনি অমদি কার্বন ফুতপ্রিন্ত হন্থহল্লগনি৷\nকন্সত্রক্সন অমসুং পোস্ত-কন্সত্রক্সনগী মতমদা লম্বীগী থবকশিং অসি ক্বালিতী লৈহন্নবা পি.এম.জি.এস.ৱাই.না তাইয়র অহুম লৈবা ক্বালিতী এসুরেন্স মেকানিজম অমা খনখি৷ ২০১৫গী মার্চ থা ফাওবগী মনুংদা কি.মি. ১,২৫,০০০ শাংবা লম্বী শেমগৎনবগীদমক সরকার পি.এম.জি.এস.ৱাই-III ২০১৯তা হৌদোকখি৷ হৌজিক ফাওবদা পি.এম.জি.এস.ৱাই-IIIগী মখাদা কি.মি. ৭২,০০০রোম শাংবা লম্বী সেঙ্কসন তৌখ্রে, মসিগী মনুংদা কি.মি. ১৭,৭৫০ মপুং ফানা লোইশিনখ্রে৷\nপি.এম.জি.এস.ৱাই গী হৌজিক চত্থরিবা ইন্তরবেন্সন পুম্নমক মপুং ফাহন্নবগীদমক ২০২১-২২দগী ২০২৪-২৫ ফাওবদা রাজ্যগী সেয়র য়াওনা পুন্না লুপা কোতি ১,১২,৪১৯গী শেনফম খোমজিল্লবা য়ানা লৈরি৷\nপোইন্তদা পীরিবা অকুপ্পা মরোলশিং\n২০০১ সেন্সসকী মতুং ইন্না পোলুলেসন সাইজ ৫০০+ লৈবা প্লেন এরিয়াশিং অমদি ২৫০+ লৈবা অৱাং-নোংপোক অমসুং হিমালয়ন রাজ্যশিংগী শম্নদনা লৈরিবা হেবিতেন্তশিং অসি শম্নহন্নবা ভারত সরকারনা ২০০০ চহিদা পি.এম.জি.এস.ৱাই.-I হৌদোকখি৷ ইলিজিবল হেবিতেন্ত পুম্নমক্না খুন্দারিবা জিলাশিংদা লৈরিবা খুঙ্গংগী লম্বীশিং অসি অপগ্রেদ তৌনবগী কম্পোনেন্ত অদুসু স্কিম অসিদা য়াওরি৷\n২০১৩ চহিদা, ২০০১ সেন্সসকী মতুং ইন্না পোপুলেসন সাইজ ১০০-২৪৯ লৈরিবা হেবিতেন্তশিং হোম এফিয়র্স মন্ত্রালয়না খন্দোক্লবা লেফত ৱিং এক্সত্রিমিজম এফেক্তেদ ব্লোকশিংদা মনুং চলহন্নবা ৱারেপখি৷\n২০২১গী নবেম্বর ১৫ ফাওবদা স্কিম অসিগী মখাদা মনুং চলহন্নবগীদমক খন্দোকখিবা পোপুলেসন সাইজ ২৫০+ অমসুং ৫০০+কী হেবিতেন্ত ১,৭৮,১৮৪গী মনু্ংদা, হেবিতেন্ত ১,৭১,৪৯৪দি মাংজৌননা কন্নেক্ত তৌখ্রে অমদি হেবিতেন্ত ১,৯৬৮না হৌজিক হৌজিক তৌনবা ঙাইদুনা লৈরি৷ লেমহৌরিবা হেবিতেন্ত ৪,৭২২ অসিনা দ্রোপ তৌখিবা নত্রগা থবক ওইনা ওন্থোক্লরোই৷ ২০২১গী নবেম্বর ১৫ ফাওবদা, ১০০-২৪৯গী কাংলুপ্তা, সেঙ্কসন তৌখ্রবা হেবিতেন্ত ৬,২৬০গী মনুংদা, হেবিতেন্ত ৪৬৪ খক্তমক লৈহৌরি৷\nপি.এম.জি.এস.ৱাই.-Iগী মখাদা কি.মি. ৬,৪৫,৬২৭ শাংবা লম্বী অমদি থোং ৭,৫২৩ সেঙ্কসন তৌখ্রে, মসিগী মনুংদা ২০২১গী নবেম্বর ১৫ ফাওবদা, কি.মি. ২০,৯৫০ শাংবা লম্বী অমদি থোং ১,৯৭৪ খক্তমক লৈহৌরি৷\nপন্দুনা লৈরিবা প্রোজেক্ত অয়াম্বনা অৱাং-নোংপোক অমসুং হিমালয়ন রাজ্যশিং/য়ু.তি.শিংদনি৷\n২০১৮গী ওগস্ত ৯দা সি.সি.ই.এ.না মতম অসি ২০১৯গী মার্চ ফাওবা শাংদোক্নবা অয়াবা পীখি৷\nকি.মি. ২০,৯৫০ শাংবা লম্বী শেমদুনা অমদি থোং ১,৯৭৪ শাদুনা শাংদোকখিবা মতম ২০২২গী সেপ্তেম্বর ফাওগী মনুংদা হৌজিক লৈহৌরিবা হেবিতেন্ত পুম্নমক শম্নহন্নবা পান্দম থম্লি৷\nহৌজিক লৈরিবা খুঙ্গংগী রোদ নেতৱার্ক কি.মি. ৫০,০০০ পি.এম.জি.এস.ৱাই.- IIগী মখাদা শম্নহন্নবা মন্ত্রী-মন্দলনা ২০১৩দা অয়াবা পীখি৷\nরাজ্যশিং/য়ু.তি. পুম্নমক্কী প্রপোজেলশিং সেঙ্কসন তৌখ্রে৷\nস্কিম অসিগী মখাদা সেঙ্কসন তৌখিবা কি.মি. ৪৯,৮৮৫ শাংলিবা লম্বী অমদি থোং ৭৬৫গী মনুংদা, কি.মি. ৪,২৪০ শাংলিবা লম্বী অমদি থোং ২৫৪ খক্তমক লেমহৌরি৷\nপন্দুনা লৈরিবা প্রোজেক্ত অয়াম্বা অৱাং-নোংপোক অমসুং হিমালয়ন রাজ্যশিং/য়ু.তি.শিং অমদি বিহারগী শরুক্তা ওইরি৷\n২০১৮গী ওগস্ত ৯দা সি.সি.ই.এ.না ২০২০গী মার্চ থা ফাওবদা মতম শাংদোক্নবা অয়াবা পীখ্রে৷\nশাংদোক্লিবা মতম অসিগী মনুংদা ২০২২গী সেপ্তেম্বর ফাওবদা পন্দুনা লৈরিবা প্রোজেক্ত পুম্নমক মপুং ফানা লোইশিন্নবা পান্দম থম্লি৷\nরোদ কন্নেক্তিবিতী প্রোজেক্ত ফোর লেফচ ৱিং এক্সত্রিমিজম এফেক্তেদ এরিয়াস\nলুপা কোতি ১১,৭২৫গী আউতলেগা অমগা লোইননা রাজ্য ৯, মমিং ওইনা হায়রবদা আন্ধ্র প্রদেশ, বিহার, ছত্তিশগর, ঝর্খন্দ, মধ্য প্রদেশ, মহারাস্ত্র, ওরিশা, তেলঙ্গনা অমসুং উত্তর প্রদেশকী জিলা ৪৪দা তঙাই ফদবা কি.মি. ৫,৪১২ শাংবা লম্বী অমদি থোং ১২৬ শেমগৎ-শাগৎনবা অমদি অপগ্রেদ তৌনবগীদমক ২০১৬তা হৌদোকখিবনি৷\nচৎনবগী মতম: ২০১৬-১৭দগী ২০১৯-২০ ফাওবা\nস্কিম অসিগী মখাদা পাইখৎকদৌরিবা লম্বী অমসুং থোং শেম্বগী থবকশিং অসি হোম এফিয়র্স মন্ত্রালয়ননা রাজ্যশিং অমদি সেক্যুরিতী ফোর্সশিংগা তান্নরবা মতুংদা খন্দোকখ্রে৷\nএম.ঐচ.এ.না রিকম্মেন্দ তৌখ্রবা অহেনবা প্রপোজেলশিং য়াওনা লুপা কোতি ৯,৮২২গী আউতলে অমগা লোইননা হৌজিক ফাওবদা স্কিম অসিগী মখাদা কি.মি. ১০,২৩১ শাংবা লম্বী অমদি থোংশিং সেঙ্কসন তৌখি৷\nকি.মি. ৪,৪৯০ শাংবা লম্বী অমদি থোং ১০৫ মাংজৌননা মপুং ফানা লোইশিনখ্রে৷\nহৌজিক ফাওবগী ওইনা সেঙ্কসন তৌদ্রিবা কি.মি. ১,৯৯৭রোমগী ওইগদবা হৌজিক হৌজিক লৈরিবা প্রোজেক্তশিং অমদি অহেনবা প্রোজেক্তশিং শাংদোক্লিবা মতম, ২০২৩গী মার্চ থা ফাওবগী মনুংদা মপুং ফানা লোইশিন্নবা পান্দম থম্লি৷\nএমপ্লোইমেন্ত জেনেরেসন পোতেন্সিয়েল য়াওনা অচৌবা ইম্পেক্ত\nস্কিম অসিনা লৌউ-শিংউবা, হকশেল, মহৈ-মশিং, আর্বানাইজেসন অমসুং এমপ্লোইমেন্ত জেনেরেসননচিংবদা পোজিতিব ইম্পেক্ত পী হায়না পি.এম.জি.এস.ৱাই.দা পাংথোকখিবা তোঙান তোঙানবা ইন্দিপেন্দেন্ত ইম্পেক্ত ইভালুয়েসননা ৱারোইশিন তাখ্রে৷\nরুরেল কন্নেক্তিবিতী অসি দিবেলপমেন্ত ইম্পরেতিব অমনি৷ হৌজিক লৈরিবা হেবিতেন্তশিংদা ৱেদর রোদ কন্নেক্তিবিতী পুম্নমক লৈহল্লকপা অসিনা শম্নহল্লিবা হেবিতেন্তশিংগী ইকোনোমিক পোতেন্সিয়েল অদু অনলোক তৌরগনি৷ হৌজিক লৈরিবা খুঙ্গংগী লম্বীশিং অপগ্রেদ তৌরকপা অসিনা রোদ নেতৱার্ক্কী ইফিসিয়েন্সী পুম্বা ফগৎহল্লগনি৷ লম্বীশিং শেমগৎ-শাগৎলকপা অমদি অপগ্রেদ তৌরকপা অসিনা মফম অদুদা লৈরিবা মীওইশিংদা দাইরেক্লী অমসুং ইন্দাইরেক্লী থবক্কী খুদোংচাবা ফংহল্লগনি৷\nইমপ্লিমেন্তেসন স্ত্রাতিজী অমসুং তার্গেৎশিং\nমতম শাংদোকখ্রবা ইন্তরবেন্সনশিং/বর্তিকেলশিং মাংজৌননা পি.এম.জি.এস.ৱাই.গী মখাদা চৎনবা হৌখ্রে৷ পি.এম.জি.এস.ৱাই -I অমসুং IIগী মখাদা পাইখৎলিবা প্রোজেক্ত পুম্নমক মাংজৌননা সেঙ্কসন তৌখ্রে৷ মন্ত্রালয় অসিনা ২০২১গী দিসেম্বর থা ফাওগী মনুংদা আর.সি.পি.এল.দবল্যু.ই.এ.গী মখাদা হৌজিক লৈরিবা অহেনবা প্রপোজেলশিং অসি সেঙ্কসন তৌনবা হোৎনরি৷\nশাংদোক্লিবা মতমগী মনুংদা হৌজিক লৈরিবা প্রোজেক্তশিং অসি মপুং ফানা লোইশিন্নবগীদমক মন্ত্রালয় অসিনা রাজ্যশিংগা খুৎশম্নরগা লাক্লিবা প্রোগ্রেস অদু লেপ্প-লৈতনা য়েংশিল্লগনি৷\n২০০১ সেন্সসকী মতুং ইন্না মীওই ৫০০+ লৈরিবা প্লেন এরিয়াশিং অমসুং ২৫০+ লৈরিবা অৱাং-নোংপোক, চিং, ত্রাইবেল অমসুং মর্ভুমিগী মফমশিংদা সোসিও ইকোনোমিক দিবেলপমেন্ত পুরক্নবগীদমক মফমশিং অসিদা লৈরিবা ইলিজিবল ওইরগা শম্নদনা লৈরিবা মী তারিবা লমশিং অসি অমতা ওই ইশিং-নুংশিৎ পুম্নমক্কা চুনরবা লম্বী শেমগৎনবগী পান্দম অমদা পি.এম.জি.এস.ৱাই.-I হৌদোকখিবনি৷ সরকারনা মতুং তারকপদা অনৌবা ইন্তরবেন্সনশিং/বর্তিকেলশিং মমিং ওইনা হায়রবদা পি.এম.জি.এস.ৱাই-II, আর.সি.পি.এল.দবল্যু.ই.এ. অমসুং পি.এম.জি.এস.ৱাই.-III হৌদোকখি৷\nহৌজিক লৈরিবা প্রপোজেল অসি পি.এম.জি.এস.ৱাই.-I, II অমসুং আর.সি.পি.এল.দবল্যু.ই.এ.গী মতম শাংদোক্নবনি৷\nরুতশিংগী খুৎথাংদা হৌজিক লৈরিবা কি.মি. ১,২৫,০০০ শাংলিবা লম্বীশিং অমদিং গ্রীমিন এগ্রীকল্চরেল মার্কেৎশিং, হাইয়র সেকেন্দরী স্কুলশিং অমসুং হোস্পিতালশিং য়াওনা হেবিতেন্তশিং শম্নহল্লিবা মরু ওইবা রুরেল লিঙ্কশিং শম্নহন্নবগীদমক পি.এম.জি.এস.ৱাই-III ২০১৯দা হৌদোকখিবনি অমদি স্কিম অসি চৎনবগী মতম অসি ২০২৫গী মার্চ ফাওবনি৷\n(Release ID: 1773025) Visitor Counter : 78\n(Release ID: 1773025)


পি.এম.এ.ৱাই.(য়ু)গী মখাদা অনৌবা য়ুম ৫৬,৩৬৮ শানবা অয়াবা পীখ্রে\nসেন্ত্রেল সেঙ্কস্নিং অমসুং মোনিতরিং কম্মিতিগী ৫৩শুবা মীফম পাঙথোকখ্রে\n“ঐখোয়না ইমপ্লিমেন্ত তৌনবা অমসুং থবক পাইখৎনবগী মোদতা চংশিল্লসি”: দুর্গা শঙ্কর মিশ্রা\nPosted On: 23 FEB 2021 11:50AM by PIB Imphal\nঙসি নুংথিল পাঙথোকপা সেন্ত্রেল সেঙ্কস্নিং অমসুং মোনিতরিং কম্মিতিগী ৫৩শুবা মীফমদা পি.এম.এ.ৱাই.-য়ুগী মখাদা য়ুম ৫৬,৩৬৮ শানবা অয়াবা পীখ্রে। হায়রিবা য়ুমশিং অসি পি.এম.এ.ৱাই.-য়ু. মিসনগী তোঙান তোঙানবা ভের্তিকেলশিংগী মখাদা শান্নবা প্রপোজ তৌখি। মীফম অসিদা পুন্না রাজ্য/য়ু.তি. ১১না শরুক য়াখ্রে।\nহাউসিং অমসুং অর্বান এফিয়র্স মন্ত্রালয় (এম.ও.ঐচ.য়ু.এ.)গী সেক্রেতরী শ্রী দুর্গা শঙ্কর মিশ্রানা হায়, “ঐখোয়না ইমপ্লিমেন্ত তৌনবা অমসুং থবক পাইখৎনবগী মোদতা চংশিল্লসি”। মহাক্না রাজ্যশিং/য়ু.তি.শিংদা মিসন পেরিয়দকী মনুংদা মাগী ইলিজিবল ওইবা বেনিফিসরী পুম্নমক্তা পি.এম.এ.ৱাই.-য়ু.গী য়ুমশিং ১০০% শাবা লোইশিন্নবা অমসুং দেলিভরী তৌনবা খঙহনখ্রে। শরুক য়াখিবা রাজ্যশিং/য়ু.তি.শিংদা মিসন অসি নীংথিজনা ইমপ্লিমেন্ত অমসুং মোনিতর তৌনবা ওনলাইন মেকানিজম (এম.আই.এস.) শিজিন্নবা য়াথংসু পীখ্রে।\nএম.ও.ঐচ.য়ু.এ.গী সেক্রেতরীনা লাইৎ হাউস প্রোজেক্তশিং (এল.ঐচ.পি.শিং) অমসুং দেমোনস্ত্রেসন হাউসিং প্রোজেক্তশিং (দি.ঐচ.পি.শিং)গী থবক্কী ফীভমসু য়েংশিনখ্রে। এল.ঐচ.পি.শিং অসিইগী উরেপ-উয়ুং জনুৱারী ১, ২০২১দা ইকাই খুম্নরবা প্রধান মন্ত্রীনা হুনখিবনি। এল.ঐচ.পি.শিংগী মখাদা য়ুমশিং অসি লখনৌ, রাঞ্চি, রাজকোৎ, অগর্তলা, চেন্নাই অমসুং ইন্দোরদা শারি। এল.ঐচ.পি. সাইৎশিং ফিল্দদা তেক্নোলোজী ত্রান্সফর তৌনবা লাইফ লেবোরেতোরীশিং ওইনা শেমগৎনবা মন্ত্রালয় অসিনা মশিং য়াম্লবা প্রজাশিংনা শরুক য়ানবা অমসুং তেক্নিকেল এৱের্নেস পীনবা, ওন-সাইৎ লর্নিং ফংহন্নবা, সোল্যুসনশিংগী আইদিয়াশিং থিদোক্নবা এক্সপিরিমেন্তেসন তৌনবা অমদি ইন্নোবেসন থৌগৎনবা তেক্নোগ্রাহিসকীদমক ওনলাইন এনরোলমেন্ত দ্রাইভ অমা হৌদোকখি।\nএম.ও.ঐচ.য়ু.এ.গী সেক্রেতরীনা মখা তানা মিসন অসিনা নুপী বেনিফিসরীশিংগী মমিংদা নত্ত্রা অপুনবা ওনরশিপতা য়ুমশিং এল্লোকেৎ তৌদুনা নুপীশিংদা শক্তি পীবা করম্না থৌগৎপগে হায়বগী মতাংদা ৱা ঙাংখি। মহাক্না রাজ্যশিং/য়ু.তি.শিংদা থাক খুদিংদা মন্ত্রালয়না পীবা এদভাইজরী ঙাক্না চৎনবা, মপুং ওইনা নুপী বেনিফিসরীগী মমিং অদু মখোয়গী পি.এম.এ.ৱাই-য়ু.গী য়ুম অদুগী নেমপ্লেৎতা হাপনবা খঙহনখ্রে।\n“হাউসিং ফোর ওল” হায়বা বিজন অসিগা লোইননা লৈবাক অসিদা য়ুমশিং শাবগী খোঙজেল য়াংশিন্নবা, লোইশিন্নবা অমসুং দেলিভরী তৌবদা মীৎয়েং থম্লি। এম.ও.ঐচ.য়ু.এ.না লৈবাক অসিনা নীংখা-তম্বগী চহি ৭৫ শুরকদবা ২০২২ অসি ফাওবদা অর্বান ইন্দিয়াগী ইলিজিবল বেনিফিসরী পুম্নমক্তা পক্কাগী য়ুমশিং ফংহন্নবা হোৎনখি।\n.পি.এম.এ.ৱাই.-য়ু.গী য়ুমশিং শারিবা অসি তোঙান তোঙানবা তাঙ্কক্তা লৈরি। হৌজিক ফাওবগী ওইনা য়ুম লাখ ৭৩ হেন্না য়ুমফম তৌবা হৌখ্রে অমসুং লাখ ৪৩গী ময়াদা শাবা লোইশিনখ্রে।\n(Release ID: 1700264) Visitor Counter : 5\nRead this release in: English , Urdu , Marathi , Hindi , Odia , Telugu , Malayalam\n(Release ID: 1700264)


শেম্বিবা মপু লৈব্রা? শেম্বিবা মপু লৈ হায়বা খঙবা ঙম্নবা খুদম লৈব্রা?\nৱাহং: শেম্বিবা মপু লৈব্রা? শেম্বিবা মপু লৈ হায়বা খঙবা ঙম্নবা খুদম লৈব্রা?\nপাওখুম: শেম্বিবা মপু লৈ হায়বা মরম পিদুনা উৎপা ঙম্লোই নৎত্রগা লৈতে হায়বসু ঙম্লোই। শেম্বিবা মপু লৈ হায়বা ৱাফম অসি থাজবগী মপান্না ঐখোয়না থাজগদবনি হায়না বাইবলনা ঐখোয়দা হায়: “অদুনা থাজবা য়াওদনা শেম্বিবা মপু পেলহনবা ওইথোক্তে, মরমদি মহাক্কী মনাক্তা লাকপা মী খুদিং মহাক লৈ হায়বা থাজবা তাই অমসুং মহাকপু খৌরাংনা থীজবা মীশিংবু মহাক্না মনা পিবি।” (ইব্রীয়া 11:6) করিগুম্বা শেম্বিবা মপুনা নীংলবদি, ইবুংঙো মহাক ইচম চম্না উহনবা ঙম্মি অমসুং মহাক লৈ হায়বা তাইবংপান অপুম্বদা তাকপা ঙম্মি। তৌইগুম্বসুং করিগুম্বা ইবুংঙো মহাক্না মদু তৌরবদি, থাজবা লৈরুবগী কান্নবা লৈররোই। “অদুগা যীশুনা মঙোন্দা হায়, ‘নঙনা ঐবু উরবা মরম্না ঐবু থাজৈ, ঐবু উদ্রিবা অদুবু থাজবা মখোয় অদু য়াইফবনি’” (যোহান 20:29)\nশেম্বিবা মপু লৈ হায়বগী পান্দম লৈতে হায়না হায়বা নত্তে। বাইবলনা ময়েক শেংনা তাকই, “সোরারেন্না শেম্বিবা মপুগী মতিক মঙাল লাউথোকই; অতিয়ানা ইবুংঙো মহাক্কী খুৎনা তৌখিবা থবকশিং শন্দোকই। নুমিৎ খুদিং মখোয়না লেপ্পা লৈতনা ৱা ঙাংথোকই; অহিং খুদিং মখোয়না লেপ্পা লৈতনা ইবুংঙো মহাক্কী খুৎনা তৌবা থবক লাউথোকই। মখোয়গী খোঞ্জেল লৈতে, মখোয়গী ৱাহৈ লৈতে; মখোয়দগী মখোল অমতা তাদে। অদুম ওইনমক মখোয়গী খোঞ্জেল মালেম শিনবা থুংনা চৎলি, মখোয়গী ৱাহৈ মালেমগী অরোইবা মফম ফাওবা য়ৌই” (ঈশৈ লাইরিক 19:1-4)। অতিয়াদা লৈরিবা থৱানমিচাকশিং য়েংবদা, মালেম অসি য়াম্না পাক চাউই খঙবদা, মহৌশাগী খুৎশেমগী অঙকপা য়েংবদা, কৌরৌ নুমিৎনা চঙবা উবদা ফজরিবা – হায়রিবা ময়াম অসিনা লৈশেম্বা মপু অমগী মরমদা তাকই। হায়রিবশিং অসিনা তাকপদা অৱাৎপা লৈরবসু, ঐখোয়গী থম্মোয়দা শেম্বিবা মপু লৈ হায়বগী পান্দমসু লৈরি। পাওশন্দোকপা 3:11 না ঐখোয়দা হায়, “. . .ইবুংঙো মহাক্না মীওইবগী থম্মোয়দা লোম্বা নাইদবগী খুভম শীন্দুনা থমলে।” হিংলিবা পুন্সি অসিগী মতুংদা করিগুম্বা খরা অমসুং তাইবংপান অসিগী ৱাংমদা কনাগুম্বা অমা লৈরি হায়না ঐখোয়গী থম্মোয় নুংদা খঙজবা অমা লৈ। খঙজরিবা অসি ঐখোয়না মশিং থাদবা ঙম্লোই, তৌইগুম্বসুং শেম্বিবা মপুনা ঐখোয়গী নুংদা অমসুং ঐখোয়গী অকোইবদা লৈরি হায়বা ময়েক শেংই। মসিগী মথক্তা, বাইবলনা চেকশিন ৱা ওইনা তাকই মদুদি, মী খরদি শেম্বিবা মপু লৈ হায়বা য়ারোই: “অপঙবনা মহাক্কী থম্মোয়দা হায়, ‘শেম্বিবা মপু লৈতে’” (ঈশৈ লাইরিক 14:1)। মালেমগী পুৱারীদা অয়াম্বা মীশিংনা, মাগী মাগী চৎনবি মতুং ইন্না, মীরোল খুদিংদা অমসুং লৈবাক খুদিংদা শেম্বিবা মপু অমা, করিগুম্বা অমা (নৎত্রগা কনাগুম্বা অমা) লৈরমগনি হায়না থাজনবা লৈ।\nবাইবলনা শেম্বিবা মপু লৈ হায়না তাকপা অসিগী মথক্তা, মরম চাবা খন্নবা য়াবা ৱাফমশিং লৈরি। অহানবদা, ওন্তোলোজিকেল নৈনবা – মালেমদা লৈরিবা মহৌশাগী ওইবা মিৎনা উরিবা পোৎ-চৈশিংগী মরমদা নৈনবা। মহৌশাগী লৈরিবা পোৎ-চৈশিং নৈনদুনা খন্নবদা খ্বাইদগী মরু ওইবা ৱাফমদি, শেম্বিবা মপু লৈ হায়বগী মরমসিদা শেম্বিবা মপু করিনো হায়বগী ৱাখল্লোন অসিনা মরম পিরগা নৈনবা অসিনি। “শেম্বিবা মপুদি খঙবা ঙম্বদগী য়াম্না চাউবা হেল্লি” হায়বা শেম্বিবা মপুগী ৱাহনথোক অসিগা লোইননা হৌই। মসিনা তাকপদি লৈরি হায়বা ৱাফম অসিনা লৈতে হায়বা ৱাফমদগী চাউবা হেল্লি, মরম অসিনা খঙবা য়াবা শেম্বিবা মপু অমা শোইদনা লৈরমগনি। করিগুম্বা শেম্বিবা মপু লৈত্রবা, অদু ওইরবদি শেম্বিবা মপু মহাক খ্বাইদগী অচৌবা খঙবা য়াবা অদু ওইররোই, অদু ওইরবদি শেম্বিবা মপু হায়বগী ৱাহনথোক অসিগা চানদ্রে।\nঅনিশুবদা তেলিওলোজিকেল নৈনবা - পোৎ পুম্নমক্কী মতিক চাবা মরম অমম্ম লৈ। পোৎ পুম্নমক্কী মতিক চাবা মরম লৈ হায়বা ৱাখল্লোন অসিনা হায় মদুদি তাইবং মালেম অসি অঙকপা নীংথিজরবা শকওং শক্তম অমনি, মসিবু শেম্বা-শাবা লৈশেম্বা মপু অমা শোইদনা লৈরমগনি। খুদম ওইনা, মালেম অসিনা হৌজিক লৈরিবা হিংবগী মচাক পিবা য়ানবা কৌরৌ নুমিৎতগী লাপনা অমসুং নকনা মফম চানা থম্বিরে। ঐখোয়গী অকোইবদা লৈরিবা হিংবগী মচাকশিং অসিদগী করিগুম্বা মশিং খজিক নেম্না লৈরম্বদা, মালেমদা হিংলিবা থৱায় পানবশিং অমতা হিংবা ঙমলম্লোই। প্রোটিনগী মোলিকুইল মশিং 10243 গী মনুংদা 1 (10 গী মতুংদা ফুন মশিং 243) ওইরবা। সেল অমদা প্রোটিনগী মোলিকুইল মশিং মিলিয়নশিংনা য়াওরমগনি।\nঅহুমশুবা শেম্বিবা মপু লৈ হায়বগী ঙাংনরিবা ৱাফম অসিবু কোসমোলোজিকেল হায়না খঙনৈ। শাফু খুদিংগী হৌরকফম মরম লৈগনি। তাইবং-মালেম অমসুং মসিদা লৈরিবা পোৎ পুম্নমক অসি শাফু অমনি। লৈরিবা পোৎ খুদিংমক অসি ওইরকনবা করিগুম্বা হৌরকফম মরম লৈরমগনি। অদুগা লোইননা, করিগুম্বা “মরম করিসু লৈতবা” অমা লৈরমগনি, মদুনা মরম ওইদুনা লৈরিবা পোৎ পুম্নমক ওইহল্লকখি। পোৎ পুম্নমক ওইহল্লকখিবা “মরম করিসু লৈতবা” হায়বসি শেম্বিবা মপুবুনি।\nমরিশুবা ঙাংনরিবা ৱাফম অসি মীওইবদা য়াওরিবা মহৌশাগী ওইবা ৱাখল্লোন হায়না কৌই। পুৱারী খুদিংদা মীওইবগী চৎনবিদা করিগুম্বা কাংলোন খরা অদুম য়াওই। চুম্মি নৎত্রগা লাল্লি হায়বা খঙবা ঙম্বগী ৱাখল মীপুম খুদিংদা য়াওই। মীহাৎপা, ওইদবা ৱা ঙাংবা, হুরানবা, অমসুং লমচৎ মোৎপা হায়বসি মালেমগী মনুংদা য়ানদবা ৱাফমনি। লাল্লি নৎত্রগা চুম্মি খঙবা ঙম্বা অসি অশেংবা শেম্বিবা মপুদগী লাকপা নৎত্রবদি কদাইদগী লাকই?\nঅসি পুম্নমক্কী মথক্তা, বাইবলনা ঐখোয়দা তাকই মদুদি মীওইবনা শেম্বিবা মপুগী মরমদা ময়েক শেংনা লৌশিন্দে অমসুং য়াদবা ঙম্লরোইদবা খঙবা অদু লৌশিনবা ঙমদে অদুগী মহুত্তা ওইদবা অদু থাজৈ। রোমীয় 1:25 দা অসুম্না হায়, “মখোয়না শেম্বিবা মপুগী অচুম্ববু ওইদবা অমগী দমক ওন্থোকই, অমসুং মতম চুপ্পদা থাগৎকদবা শেম্বিবা মপুগী মহুৎতা অশেম্বা পোৎশিংদা খুরুম্মি অমসুং থৌগল তৌই। অমেন।” মীওইবনা শেম্বিবা মপুদা থাজদবগী মরম্না ঙাকপিফম লৈতে হায়না বাইবলনা লাউথোকই: “তাইবংপা লৈশেম্বদগী শেম্বিবা মপুগী উবা ঙমদবা মগুনশিং – মহাক্কী লোম্বা নাইদবা পাঙ্গল অমসুং শেম্বিবা মপুগী খুৎশেম – ময়েক শেংনা উহল্লে, লৈশেমখ্রবশিংদগী খঙবা ঙমহল্লে, অদুনা মীওইবা ঙাকপিফম লৈতে” (রোমীয় 1:20)।\nশেম্বিবা মপু লৈ হায়বসি “সাইন্সগী ওইবা ৱাফম নত্তে” নৎত্রগা “মতিক চাবা মরম পিবা লৈতে” হায়দুনা মীশিংনা লৌশিনবা ঙমদে। মসি ঙমদবগী মরমদি মখোয়না শেম্বিবা মপু লৈ হায়না য়াজরবদি, মখোয়গী পুন্সি শেম্বিবা মপুগী খৎতা লৈ হায়বা মখোয়না খঙবা তাই অমসুং মখোয় ইবুংঙো মঙোন্দগী ঙাকপিবা ফংবা মথৌ তাই (রোমীয় 3:23, 6:23)। শেম্বিবা মপু লৈরবদি, ঐখোয়না তৌরিবা থবক খুদিংগী দমক ইবুংঙো মহাক্কী মখাদা লৈগদবনি। করিগুম্বা শেম্বিবা মপু লৈত্রবদি, ঐখোয়না তৌনিংবা তৌবা য়ারে, শেম্বিবা মপুনা ঐখোয়বু ৱায়েল তৌগনি হায়্দুনা অকিবা লৈরোই। অসিনা মরম ওইদুনা শেম্বিবা মপু লৈতে হায়না থাজবা মীশিংনা মীওইবা তিন-কাংদগী ওল্লপনি হায়না কন্না থাজনৈ – মসিনা মখোয়দা শেম্বিবা মপুদা থাজবগী মহুৎতা অতোপ্পা অমদা থাজৈ। শেম্বিবা মপু লৈ অমসুং মীপুম খুদিংনা ইবুংঙো মহাক লৈ হায়বা থাজনৈ। কনাগুম্বা অমনা শেম্বিবা মপু লৈতে হায়না মরম পিদুনা হোৎনরিবা অসিগী অচাবা মরমদি শেম্বিবা মপু অমা লৈ হায়বা ৱাফম অসিনি।\nশেম্বিবা মপু লৈ হায়বা ঐখোয়না মতৌ করম্না খঙবা ঙম্মি? খৃস্ত্যান অমা ওইনা, শেম্বিবা মপু লৈ হায়বা ঐখোয় খঙই মরমদি ঐখোয়না ইবুংঙো মঙোন্দা নুমিৎ খুদিং ৱারী তৌই। ইবুংঙো মহাক্না ঐখোয়দা খোঞ্জেল থোকনা ৱা ঙাংবা ঐখোয়না তাবা ঙমদে তৌইগুম্বসুং ইবুংঙো মহাক্না লোইনবা খঙবা ঙম্মি, ইবুংঙো মহাক্না চীংবিবা ঐখোয়না খঙবা ঙম্মি, ঐখোয়না মহাক্কী নুংশিবা খঙই, ইবুংঙো মহাক্কী থৌজাল ঐখোয়না পাম্মি। ঐখোয়গী পুন্সিদা থেংনরিবা থৌদোক খুদিংমক শেম্বিবা মপু নত্তনা খঙবা ঙমদে। শেম্বিবা মপুনা ঐখোয়বু য়াম্না ঙকপা মওংদা কনবিরে অমসুং ঐখোয়গী পুন্সি অহোংবা পিবিরে মসি ঐখোয় ইশানা তৌবা ঙমদে তৌইগুম্বসুং ইবুংঙো মহাক লৈ হায়বা য়াজৈ অমসুং থাগৎলি। খন্নরিবা ৱাফম অসিনা অচুম্বা অদুবু য়াবা ঙমদবা মী কনা অমতনা পুক্নিং চীংশিনবা ঙম্লোই। অরোইবদা, শেম্বিবা মপু অমা লৈ হায়বসি থাজবগী মপান্না লৌশিনগদবনি (ইব্রীয়া 11:6)। শেম্বিবা মপুদা থাজবা হায়বা অসি অমম্বদা চোংদুনা চৎপা মিৎতাংবা অমগা মান্নদে; মসিদি মী ময়াম তিল্লিবা থাউমৈ থান্দুনা নীংথিজনা ঙানবা কা অমদা অশোক-অকাই লৈতনা থাংজিনবা খোংথাং অমনি।


পুন্সিগী ঈথক ঈপোম মরক্তা “মৈ ঈশিং নুংশিৎ” শৈরেং লাইরিক অসিনা করি হায়নিংলিবাঃ মিৎয়েং অমা - Manipuri Mirror\nমণিপুরী মিরর 1\tজুলাই ১৮, ২০২১ ৯:৩৮ পূর্বাহ্ণ\nলাইরিক্কী মমিংঃ মৈ ঈশিং নুংশিৎ, ২০১৬ অইবাঃ নোংমাইথেম কিরনকুমার অফোঙবাঃ দ কলচরেল ফোরম, মণিপুর লাইরিক্কী মখলঃ শৈরেং। লাইরিক্কী লমায় মশিংঃ ১১৮ লাইরিক\nলাইরিক্কী মমিংঃ মৈ ঈশিং নুংশিৎ, ২০১৬\nঅইবাঃ নোংমাইথেম কিরনকুমার\nঅফোঙবাঃ দ কলচরেল ফোরম, মণিপুর\nলাইরিক্কী মখলঃ শৈরেং। লাইরিক্কী লমায় মশিংঃ ১১৮\nলাইরিক্কী মমলঃ লুপা ২০০।\nথম্মোয়দা লাৎচদুনা লাকচবী কনাগুম্বী অমবু কাওঙমদনা লাকখিগদ্রা হায়না থাজনা ঙায়জবা পুন্সিনা মথোৎ কারকপা মতমগী শক্তমনি মসিদা উরিবসি। মসিদা কবি মশাদা থোকখিবনি হায়না ঙাক্তা উবসু য়াদ্রি। মরমদি পোইটীক ইন্সপিরেসন হায়বসি অতোপ্পা মীওইশিংদা থোকপা থৌদোকশিংনসু মচাক কয়া পীদবা নত্তে। অদুবু খরা হেন্না কুপথনা মহাক্কী শৈরেংশিং অসি পারকপদা থেংনরিবসি নুংশিবা হায়বা অসিনা পুম্নমক চেৎলবা লংলা ওইদুনা পুনশিনবা পাম্বগী পুকনিং ইহুল অমদি অপাবশিংদা শোয়দনা ফাওহল্লি। নুংশিবা হায়বসি লৈরমদ্রবদি অসি য়ৌনা ফজবা ৱাহৈশিং অসি থোকলক্তবসু য়ারি। কবিনা শৈরেং অয়াম্বদা লাংতকনবা অমগা লোয়না হেক হেক ঙায়রিবসি শৈরেংগী লাইরেম্বী মহাকপু ওইরিগদ্রা হায়না খন্দবা ঙমদে।\nপোকনফম লমদমদগী হেন্না নুংশিবা লমদম অমা মালেমসসিদা অনী শুনা লৈরম্লবদি পুৱারিদা থোকনখিবা অচৌবা লাঞ্জাওশিং, লৈবাক অমগা অমগগী মরক্তা মুকনরিবা পুম্নমক লৈরমদবসু য়াই। ইমা লৈবাক হায়বসি অনী শুদবদুনা ইমা লৈবাক্কীদমক লান শোকনরিবনি। ইমা লৈবাক্কি ঙমখৈ ঙাকনবা হোৎনরিবনি। ইমা লৈবাক্কীদমক অথৌবা মচাশিংনা থৱায়না পোন্থা পীদুনা নীংতম্বা পুরকনরিবনি। মালেমসিদা লৈরিবা তোঙান তোঙানবা লোনগী অশৈবা কয়ানা মমা লৈবাক মরমদম্বু শৈথাদুনা ইবা শৈরেং অসি ওন্থোকনা য়াম্না লৈ। মসিদা অশৈবা কবি অমনা ইবা নেস্নেলিজমগী স্পিরিত চেল্লবা শৈরেংশিং অসি অমনা অমদগী করিসু ফজবা হেনবা নত্রগা মগুন্দা তাবা নত্তে। অমুক্তং তাংনা পোক্লকপা মীওই মপোকসিদা পোকনফম লমদমগী নীংথিজবা শক্তম্বু শৈথাদুনা ইবা হায়বসে অশৈবা খুদিংমক্কি পুকনিংদা ফাওদবা লৈরম্লোই। নোংমাইথেম কিরনকুমারসু ইরক্লি নুংঙোল্লবা লমদম অসিবু শৈথারদুনা, “য়েংঙু য়েংঙু খুদিং নুংঙোল্লি/ চীংলোন নাপোম তাংথকশিং/ ঈংনা চেল্লিবা তুরেলশিং/ পোম হৌরিবা লৌবুকশিং/ আহ! অতিয়ানা কল্লকচবা/ঐগী পোকনফম লমদম্নি।/ …কুম কাংদে লৈকোলসু/ নোংজু থাদা খোঙ্গুমেলৈ/ লাংবন থাদা লৈবাক্লৈ/ আহ! বসন্তনা কল্লকচবা/ ঐগী পোকনফম লমদম্নি…”\nঅইবা নোংমাইথেম কিরনকুমার ১৯৫৭তা য়াইস্কুল মোইরাংখোম চিঙাখম লৈরক্তা পোকই। মণিপুর সরকারগী পব্লিক হেলথ ইঞ্জিন্নিয়ারিং দিপার্তমেন্তা এ ই ওইনা থবক্তগী পোত্থারে। ওল ইন্দিয়া রেদিয়ো ইম্ফালগী শকখঙলবা ঈশৈ ময়েক ইবা অমসুনি। মণিপুর লিটরেরি সোসাইতিনা মহাক্কী অহানবা শৈরেংগী লাইরিক “ ঐ ঈশৈ শৈরেং”সু ফোঙখিবা লৈরে। “ মৈ ঈশিং নুংশিৎ” লাইরিক অসিনা মহাক্কী অনীশুবা শৈরেংগী লাইরিকনি। মনিপুরি খোরিলোলগীদমক কৎথোকপা অমগা লোয়ননা থবক থৌরম কয়া লেপ্তনা চত্থরি, হৌজিক্না সাহিত্য একাদেমি নিউ দিল্লিগী মনিপুরী লেঙ্গ্যুয়েজ এদভাইজরি বোর্দকি কনভিনর ওইদুনা চোকথবা লৈতনা হোৎনরি। নোংমাইথেম কিরনকুমার দাইনামিক ওইবা অইবা অমসুনি।\n“মৈ ঈশিং নুংশিৎ” হায়রিবা লাইরিক অসিদা পুন্না শৈরেং ১১৫ য়াওরি। শৈরেং অয়াম্বা লভ পোইমস ওইনা তৌই। অদুবু তেনতক তেন্তকপা শৈরেংশিং অসি ঈশৈ ময়েক্কুম্না সুর পান্দুনা শকপা য়াবা কয়া অমসু য়াওদবা নত্তে। শৈরেং অয়াম্বদা শিজিন্নরিবা ৱাহৈশিং ৱাহৈ পরেং খরতনা ৱাহন্থোক ফজনা পীবা ঙম্বতা নত্তনা ভিজ্যুএল ইফেক অমসু য়াওহল্লি “ নোংমা লাংবনগী য়াচংবদা/ মমশিল্লকপা সহরদা/ লম্বীদা মদোম থেংনখি/ শকখঙদবী নুজা অমা।/ তাথখ্রে কোরৌদি ঙান্থোরক্লে অতিয়া,/ মাসু লম্মাংনরবী/ ঐসু কঙাওনরবা।/ অতিয়াদা থাজসু ওলাং মৈশা খাংলম্মি/ মাসু মৈশা লাংলবী/ ঐসু মৈশা লাংলবা।”\nওলাংথা ওইরিবা লাংবন নুংশাগী মৈশা পুশিল্লক্তুনা চাংদম্নদুনা পুখৎক্লিবা ইমেজরি অসিনি ফজরিবসি। থম্মোয়দা লাৎচদুনা লাকচবী কনাগুম্বী অমবু কাওঙমদনা লাকখিগদ্রা হায়না থাজনা ঙায়জবা পুন্সিনা মথোৎ কারকপা মতমগী শক্তমনি মসিদা উরিবসি। মসিদা কবি মশাদা থোকখিবনি হায়না ঙাক্তা উবসু য়াদ্রি। মরমদি পোইটীক ইন্সপিরেসন হায়বসি অতোপ্পা মীওইশিংদা থোকপা থৌদোকশিংনসু মচাক কয়া পীদবা নত্তে। অদুবু খরা হেন্না কুপথনা মহাক্কী শৈরেংশিং অসি পারকপদা থেংনরিবসি নুংশিবা হায়বা অসিনা পুম্নমক চেৎলবা লংলা ওইদুনা পুনশিনবা পাম্বগী পুকনিং ইহুল অমদি অপাবশিংদা শোয়দনা ফাওহল্লি। নুংশিবা হায়বসি লৈরমদ্রবদি অসি য়ৌনা ফজবা ৱাহৈশিং অসি থোকলক্তবসু য়ারি। কবিনা শৈরেং অয়াম্বদা লাংতকনবা অমগা লোয়না হেক হেক ঙায়রিবসি শৈরেংগী লাইরেম্বী মহাকপু ওইরিগদ্রা হায়না খন্দবা ঙমদে।\nহিংবগী আশা মরক্তা নুংশিবা হায়বসিনা লৌরিবা মমল নাইদ্রবা মফম অদু নঙগী নুংশিবনা ঐগী হায়বসিনা য়েংবা য়াই। –\n“নঙগী নুংশিবনা ঐগী / থম্মোইবু লৈহাও চেলহল্লি/ হকচাংবু লৈহাও চেলহল্লি,/ শিরসু ঐগী মংফম/ লৈবাক লৈহাও চেল্লনি। নুংশিবা খঙলবা লৈঙোয় লৈরিক/ ইচম চম্লরোই লৈবাক লৈহাও, হৌরকপা পাম্বী পুম্নমক/ ফজবা মপাল শাৎলনি/ নুংশিবা লৈনম য়েল্লনি।”\nশৈরেংসিদা পুশিল্লক্লিবা ইমেজরিশিং অসি অমুক্তং কুপ্না পাদুনা য়েংবীয়ু। মালেমসিদা লৈরিবা অচৎ চত্তা লেংলি পাল্লিবা পুম্নমক, মহৌশা অকোয়বদা লৈরিবা পুম্নমক নুংশিবা হায়বসিনা কয়াদা ফজহল্লিবা নুংঙাইহল্লিবা। পুম্নমক অসিবু লাইরেম্বী অমগুম্না কবিনা লাৎচরি। পুন্সিগী ঈথক ঈপোম অকনবা কয়া মরক্তা হিংনিংবগী আশা পীরিবী মহাকপু নীংশিংদবা ঙমদে। অদুনা হায়রক্লি, “ ঐগী থম্মোই ঈপাক থন্না/ শাৎলনি থম্বাল মশীং খঙদনা..”\nনুংশিবা হায়বসি করিগুম্বা মতমদা মাংখ্রবদা মহাক্কী মতিক ময়াই অদুবু খঙনিংনা শোল্লক্লি, নুংশিবা নঙগী নশুংলাং হায়বা শৈরেংসিদা। “ নুংশিবা নঙগী নশুংলাং/ অৱা মৈচাক খাঙজগে,/ নঙবু অমুক্তং খঙজনবা/ থম্মোইসে চাম্মরক কায়জগে।/ য়ূনি কিনবা তিংখংলৈ/ ঐগী থম্মোইদা শাৎসনু/ নঙগী ণশুংলাংগীনি,/ কুমগী নোংনা কাংখ্র’সু/ নঙগী লৈখোঙ পাথোকনা/ চাইনি থম্মোই ঈরিকনা,/ নঙবু অমুক্তং খঙজনবা/ থম্মোইসে চাম্মরক কায়জগে।” কবিনা থিরিবা নুংশিবসি নকশিনবসু য়াদবা লাপথোকপসু ঙমদবা মখলগী নুংশিবা অদুনি হায়না লৌবা য়াই। চোংলিবা মিহুল অসিনি নুংশিবা হায়না মহাকনা ইতৎ তত্তনা শৈথারিবসি অমদি মসি পুন্সিবু ঙাক শেল্লিবা নুংশিবা অদুনি হায়না লৌবসু য়াই। করিগুম্বদা লভ পোইমশিং অসিদা উরিবসি নুপা নুপী অনীগী মরক্তা লৈরিবা অদুগা পাখঙ লৈশাগী ওইবা অদুগুম্বা নুংশিবা অদু ওইনসু ফাওদবা নত্তে অহানবা পাবদা।\nয়াম্না থোৼপা মেংবা ৱাহৈশিংনা অয়াম্বা শৈরেংশিংদা চরৈ নম্থাং ফজবনা হকচাংবু লৈতেংবগুম্না ফজবা শৈরেংগী পরেং কয়া য়াওরি। ৱাহৈশিং চম্না চংখোল্লি। “ থাবল্লৈ মনম্না ইপোম হৌরি, নীংশিংলক্লি নঙগী মায়থোং থাজদো।/ মহৌশানা ঐবু তম্বিরি শৈরেং/ নীংশিংলক্লি নঙগী কুমগী পাঊজেলদো।/ লমদানা পুরক্লি য়াওশঙগী মপাউ/ নীংশিংলক্লি খূজেংদো চোংখিবা থাবলদো।/ শিন্থরক্লে পিরাং মিাহৈশিং চম্না চংখোল্লি। “ থাবল্লৈ মনম্না ইপোম হৌরি, নীংশিংলক্লি নঙগী মায়থোং থাজদো।/ মহৌশানা ঐবু তম্বিরি শৈরেং/ নীংশিংলক্লি নঙগী কুমগী পাঊজেলদো।/ লমদানা পুরক্লি য়াওশঙগী মপাউ/ নীংশিংলক্লি খূজেংদো চোংখিবা থাবলদো।/ শিন্থরক্লে পিরাং মিৼলুদৈ লেপ্তনা/ নীংশিংলক্লি নোং থুপমিন্নখিবা উখোঙদো।” অসিগুম্বা তেন্তকপা শৈরেং কয়াসু য়াওরি।\nনুংশিবগী শৈরেং ময়াম মরক্তা য়াওরম্লি নীংতম্বগী শৈরেংসু। নীংতম্বা হায়বসি মীওইবগী হক অমনি হায়রবসু মসিবু মখুৎতা লৈবাক্কি চুক্লি পায়শিন্দুনা মখোয়না অপাম্বা মওংদা শিজিন্নবা অদু থম্মোয়দদি য়ানিংদে। মীওইবগী নীংতম্বা হায়বসিগী খোল্লাওসিবু কবিনা লাইশঙগী কাংশি খোঞ্জেল নত্তে/ লানগী পাউনি চেল্লিবা হায়না ইরক্লি “লেপ্পা লৈতনা খিংলি কাংশি/ মায়কৈ মরি থক-খা/ চেল্লি লানবাউ অনৌবা য়াওলগী/ পীরি পাউজেল মীওইবগী হক্কী।” ঙসিগী মালেমসে মীওইবগী হক অমদি নীংতম্বা হায়বসি হেক হেক খোঙ্গাওনবগী থৌদোক কয়া ইতৎ তত্তনা থোক্লি অদুনা কবিনসু অসিগুম্বা মীওইবগী হক অমদি নীংতম্ববু ইকায়খুম্নদ্রিবা মখোয়গী মথক্তা য়াওলগী অপুন্না থৌনা অদু উত্তুনা অম্বগুম্না কুপশিল্লিবা মীওৼ মীনৈ, মীনা মীবু ইকায়খুম্নদ্রিবা অসিবু মাংহন্নবা পাউজেল পীরি।\nমহৌশা মালেম অসিদা তাংজদুনা হীংলিবা মীওইবনা খন্থরুদবা মীকুপশিংদা প্রকৃ্তিসিদা মাংহল তাক্লিবা পুম্নমক অসিগীদমক তশেংনা নীংদোল পোমজৈ, হৈয়েংদি করি ওইহৌগনি হায়না খল্লুবা মীকুপ্তা। করম্নদি ৱাদবা ঙমগনি। মালেমসে অঙকপা ফংবা হোংলে। মহৌশাগী খল কয়াম কায়রবগে হায়বসি ঙসিগী মীরোলনা হকথেংননা থেংনরবনি। লাইরিক হৈবদি মাল্লগা, ৱাখল খনবদি শারগা তৌথোক্লকলিবা থৌওংশিংনা তাক্লিবদি য়ৈখায় থিনগায়বা ঙাক্তা ওইনা তৌরি। অদুনা কবিসু মীপায়জরি মহৌশা মালেম মহাক্কীদমক। অদুনা তেংথারক্লি নিংথমথা অমখক লেন্নবা হায়না মিংথোনবা শৈরেংসিদা। “ নিংথমথা অমখক লেন্নবা/ য়ান্থদুনা চিংথখি নুংশি হৈতনা/ অহল ওইরবা উজাও কয়া/ কুইনা খঙনরক্লবা চীংমায়দুদগী।/ মতম কুইনা শাইদাংলবা/ পোম্বি চেক্লা জুরা কয়া/ চাক্তারুবৈ হল্লকপদা/ মহূম পোঞ্জেল থিবা খঙদ’/ য়াচংবদা কঙাওনখি।/ মকা লাম্না নোকচরম্বা,/ উরি ৱারি খোঙ্গুমেলৈ/ তেংথাদুনা কেনখি লৈমায়দা,/ চীংজুম ঈফুৎতু ময়াং কংখি/ কনানসু উবিদনা কনানসু তাবিদনা/…চহী য়াম্লবা মালেমসে/ কংশিল্লক্লি শিয়োমনুং/ লী ৱারী তুরেলনা/ শাই ৱারী উমংনা/ তাবিদ্রবা মখোয়গী ৱাকৎ/ কংজরনি হায়রি মখোয় অদুম্মক।” ঐখোয় কনাসু নোংমতা খন্থরুদে মালেমগী শিয়োমনুংসে তপ্না তপ্না কংশিল্লক্লি হায়বসি। শৈরেং অসিনা অপাবশিংদা শোয়দনা ৱাখল খন্থহনগনি। করিগীদি ইরোই মহৌশা অমদি মালেমসিগী। মহাক্কি ঈশিং নুংশিত্তা, মহাক্কী লৈবাক লৈহাওদা পাল্লিবা মহৈ মরোং চাদুনা হীংলীবা মীওইবনা। ইকো পোইমস অসি ইদবা য়াদবা হীরম অমসু ওইরক্লি। লাইরিক অসিদা ইকোপোইত্রিগী লমদা হেন্না কুপ্না নৈনবা য়াবা শৈরেংশিংসু য়াওরি। মিংথোল ওইরিবা “ মৈ ঈশিং নুংশিৎ” হায়রিবা শৈরেং অসিমক য়াম্না ফিলোসোফিকেল ওইবা অমদি স্পিরিচ্যুএল ওইবা শৈরেং অমনি হায়না লৌদবা ঙমদে। শেম্বীবা মপু অমা লৈ হায়বসি মীওইবা অমা ওইনা য়াদবা ঙম্লোই কনানসু। পোকপা শিবা অনীগী লাংদাইদা হীংলিবা মিকুপ খরগী কাওশিংগুম্লবা পুন্সিনা তাইবঙগী অথূপ্পা কয়া অসিবু খঙনবা হোৼনবা হায়বসি তঙাই ফদে হায়বসিনি। অদুনা ইরক্লি, “মৈ ঈশিং নুংশিৎ/ অতিয়া মালেমগী অরোনবা/ নঙগা ঐগদা লোৎলিবা/ নঙগা ঐগনা ফোঙলী/ মিৎয়েংগী ৱাংমদা লোৎলিবা/ তাইবঙ মপুগী খূৎশেমদো/ নঙগা ঐগদা লোৎলিবা/ নঙগা ঐগনা ফোঙলী/ মাগী ঈঙ্গিৎতা চৼলিবা/ অয়ুকনা নুমিদাং ওইখ্রিবা/ কোরৌহনবগী খোঙচৎকী/ সাক্ষিনি নঙ ঐ।/ মৈ ঈশিং নুংশিৎ/ অতিয়া মালেমগী অরোনবা/ নঙগী ঐগী হৌফম্নি/ নঙগী ঐগী হন্নফম্নি।”\nঅহৌবা অমসুং অরোইবা নাইবা মীওইবগী পুন্সিনা নীংজরিবা, পামজরিবা, হীংবগী ৱাহন্থোক অমদি ফংনিংলিবা পুম্নমক শৈরেংগী মেদিয়মদা অসুম্না লেপ্তনা ইবীরক্তুনা মনিপুরী খোরিরোলদা শৈরেং লাইরিক কয়া খুদোল তম্লকখিগনি হায়না অইবগী মফমদা থাজবা থমজরি।\nআর্টস 124 ৱাখল্লোন 41 ৱারেং 24 স্ক্রলবার 560 স্লাইডার 538 ১ম_কলাম 287 অখন্নবা 431


ৱাহং: লাইরৈপাক য়ৌনবা অমত্ত ঙায়রবা লম্বেল যীশুরা?\nপাওখুম: “ঐহাক মপুং ওইনা অফবা মীশক অমনি, অদুনা ঐহাক লাইরৈপাক চতকনি।’’ “অশেঙবমকনি, ঐহাক ফত্তবা থবক খরদি তৌই, অদুবু ঐহাক অফবা থবকনা হেন্না তৌই, অদুনা ঐহাক লাইরৈপাক চতকনি।’’ “ঈপুরোয়না ঐহাকপু বাইবল শাগোন্নদে হায়দুনা নোরোক্তা থাব তৌরোই। মতমসে য়াম্না হোংখ্রে!” “তশেংনমক্কী ফত্রে খঙনরবা অঙাংবু ওত নৈবা অমদি মীহাতপা মখোয়শিং অসিতমক নোরোক্তা চতকনি।’’\nহায়রিবশিং অসি মী অয়াম্বগী মরক্তা চুমই লৌনবা ঙাক্তনি, অদুবু অচুম্বা নত্তে, মীনম্বা ঙাক্তনি। মালেমসিবু পাল্লিবা, সৈতান, হায়রিবসিনা ঐখোয়গী কোক্তা ৱাখলশিং অসি চঙহল্লি। মহাক, অমসুং মহাক্কী লম্বীদা চতপশিং, ঈপুরোয়গী য়েক্নবনি (1 পিতর 5:8)। সৈতান্না মশামকপু মতম চুপ্পদা অফবা শাই (2 কোরিন্থীয় 11:14), অসুম্না ঈপুরোয়গী নত্তবা মী পুম্নমক মহাক্না খুদুম চল্লি। “ঈপুরোয়গী মশক ওইরিবা খৃষ্টগী মতিক মঙালগী অফবা ৱাপাওগী মঙাল অদু ঙান্থোক্তননবা, মখোয়গী মরক্তা থাজদবশিংগী পুক্লিংবু তাইবংপানবা অসিগী লাই সৈতান অসিনা মিত তাংহললে” (২ কোরিন্থীয় 4:4)।\nপাপ মচা মচাশিং তৌববু ঈপুরোয়না থৌশাদে, অদুগা নোরোক হায়রিবসিসু “ফত্তবা” মীওইশিংতগীনি হায়না থাজনরিবসি মীনম্বনি। পাপ পুম্নমক্না ঐখোয়বু, “খজিক্তং ঙাইহাক্তং” ঙাঙবফাওবদা ঈপুরোয়দগী তোখাইনা থমই। মী খুদিংমক পাপ তৌই, ফনা ফবা ঐদুনসু মশানা হোতনরগা লাইরৈপাক য়ৌবা ঙমগদবা মী অমত্তা লৈতে (রোমীয় 3:23)। লাইরৈপাক য়ৌবা হায়বসি অফবা থবকনা ফত্তবা থবক্তগী য়াম্না হেন্না তৌরগা য়াব নত্তে: মসিদা য়ানরবদি ঐখোয় পুম্নমক মাঙবা শোয়দে। “অসুমনা মসি ঈপুরোয়গী থৌজালগী মপান্না ঐরবদি, থবক্তগী অমুক ঐররোই, নত্রবদি থৌজাল অদু থৌজাল অমুক ওইদ্রে (রোমীয় 11:6)। লাইরৈপাক য়ৌবা লম্বী খঙনবা ঐখোয়না তৌবা য়াব অফবা অমত্তা লৈতে (তিতা 3:5)।\nনখোয় অখুবা থোঙ অদুদা চঙউ। নোরোক তম্বা লম্বী অদুদি পাকপনি, অদুগা থোঙ্গাল অদুসু লাওবা মরমনা মী অয়াম্বনা মদুদা চঙনিংই (মাথি 7:13)। পাপকী পুন্সিদা লেল্লিবা, অদুগা ঈপুরোয় থাজববু ময়াম্না পামনদে হায়দুনা থৌওইদ্রবা, মী খুদিংমক ঈপুরোয়না কনবীবা তৌরোই। মসিগী মনুংদা, তাইবংপাল অসিগী লীচত মাতুংইন্না, অতিয়াগী পাঙ্গলগী মপু, হায়বদি হায়বা ইন্দবগী মচাশিংদা হৌজিক থবক তৌরিবা থৱায়গী মতুংইন্না, নখোয়না মমাংঙৈদা চতলমই (এফিসি 2:2)।\nঈপুরোয়না মালেম অসিবু শেমখিবা মতমদুদা খুদিংমক মপুং ফারমই। খুদিংমক অফবা ওইরমই। মথংদা মহাক্না আদম অমসুং ইব শেমখি, মখোয় মশাগী অপাম্বা তৌহনখি, মরম অদুনা ঈপুরোয়না হায়বা ইনগদ্রা নত্রগা ইল্লোইদ্রা মখোয় মশা মশাগী অপাম্বগী মখা পোল্লমই। অদুবু ঈপুরোয়না ইহান হান্না শেমখিবা মী ওইখিবা, আদম অমসুং ইব, সৈতান্না ইনশিনবদগী ঈপুরোয়না হায়বা ইনখিদে, অদুনা পাপ লঙজখি। মসিনা মখোয়বু (মখোয়গী তুংদা লাকখিবা মী খুদিংমক, ঐখোয় য়াওনা) ঈপুরোয়গা নক্নবা মরী থম্বা ঙমহন্নদ্রে। মহাক্তি মপুং ফাবনি, অমসুং অশেঙবনি, অদুনা অরানবা তৌববু ৱায়েনবা ঙমগনি। পাপচেনবা ওইনা, মসিদা ঐখোয়না ঐখোয় ইশাগী ঐনা করিমত্তা তৌবা ঙমদে। মরম অসিনা, ঈপুরোয়না মহাক্কা লোয়ননা লাইরৈপাক্তা লম্বী অমা শেম্বীরে। “মরমদি ঈপুরোয়না মালেম অসিবু অসুক্কী মতিক নুংশিজৈ মদুদি মহাক্না মহাক্কী অমত্তা ঙায়রবা মচানিপাবু ঐখোয়দা পীনবীরে, হায়বদি মহাকপু থাজবা মহাক অদু মাঙখিবদি লায়রদুনা লোমনাইদবা পুন্সিদুম ফংগনি (যোহন 3:16)। ‘‘মরমদি পাপ তৌরুবগী মহৈদি শিবা হায়বসিনি, অদুবু ঐখোয়গী মপূ ইবুঙো যীশু খৃষ্টগী মতেঙনা ঐখোয়বু লোমনাইদবা পুন্সিদা হিংহল্লি’’ (রোমীয় 6:23)। ঐখোয় অমুক হন্না পাপ চেন্দনবা ঐখোয়দা মহাক্না লম্বী অদু তাক্নবা অমদি পাপকীদমক শিদোক্নবা যীশু পোকখি। মহাক্না শিবা মতুং নুমিত হুমনি শুবদা, মহাক মোংফমদগী হৌগতলকখি (রোমীয় 4:25), অশিবা মায়থিবা পীরবনি উতখি। ঈপুরোয়গা মীওইবগা লৈনবা মরীগী অহাঙবা মেনশিনখি অমসুং অসুম তৌদুনা ঐখোয়না থাজবখক্তনা ইবুঙো মহাক্কা হকথেংনবা মরী অমা থম্বা ঙমগনি।\n“অমসুং অশেঙবা অমত্তা ঙায়রবা ঈপুরোয় অমসুং ঈপুরোয়না থাবীরকখিবা যীশু খৃষ্টবু মশক খঙবা- অসিমক লোমনাইদবা পুন্সিদা হিংনবগী লম্বীদুনি- (যোহন 17:3)। সৈতাননা তৌবগুম, মী অয়াম্বনা ঈপুরোয়দা থাজবা থমই অদুবু অরান খুবম ফংনবা, ঐখোয়না ঈপুরোয়দা মায় ওনশিনগদবনি, হকথেংনবা মরী অমা শেমগনি, ঐখোয় ঐখোয়গী পাপশিংদগী মায় লৈথোক্তুনা ইবুঙো মহাক্কী মতুং ইনগনি। ঐখোয়গী লৈজরিবা অমদি তৌজরিবা খুদিংমক্কা লোয়ননা যীশুদা থাজবা থমগদবনি। “ঈপুরোয়দগী লাইনিং চেতপদু যীশু খৃষ্টবু থাজবগী মপান্না থাজবা পুম্নমক্তা ওইবিরি। মরমদি করিসু তোঙানবা লৈতে”(রোমীয় 3:22)। বাইবেলনা তম্বী মদুদি খৃষ্টদা নত্তনা অরান খুবম ফংনবা অতৈ লম্বী অমত্তা লৈতে। যোহন 14:6 তা যীশুনা হায়, “লম্বী অদুসু, অচুম্বা অদুসু, হিংবা অদুসু ঐহাকনি। ঐহাক য়াওদনা, তাইবং মীওইবা কনানা ঈপাগী নাক্তা লাকপা তৌরোই।’’\nযীশু অরান খুবম ফংনবগী অমত্তা ঙায়রবা লম্বী অদুমক্নি মরমদি মহাক ঐখোয়না তৌরুবা পাপকী মমল পীবা ঙম্বা অমত্তা ঙায়রবা মীশক অদুনি (রোমীয় 6:23)। অতৈ লাইনিং অমত্তনা পাপকী মরেপ নত্রগা অমাঙবা অমদি মসিদগী ফংলকপা মহৈশিং তম্বীদে। যীশু খৃষ্ট খক্তনা পীবা ঙম্বা পাপকী মপাল নাইদবা মমল অতৈ লাইনিং অমত্তনা পীদে। অতৈ “লাইনিং হৌদোকখিবা” অমত্তনা ঈপুরোয়বু মী ওইহনখিদে (যোহন 1:1,14)- মপাল নাইদবা লন্দোল অমা পীবা ঙম্বা অমত্তা ঙায়রবা লম্বীনি। যীশু ঐখোয়গী লন্দোল পীবা ঙম্নবা ঈপুরোয় ওইবা তাখি। যীশু শিবা ঙম্নবা তাইবং মী ওইবা তাখি। অরান খুবম হায়বসি যীশু খৃষ্টদা থাজবা থমলবা খক্তদা ফংগনি! “অতৈ কনাগীদসু অরান খুবম লৈতে, মরমদি মদুগী মপান্না ঐখোয়বু কনবীগদবা মীশিংগী মরক্তা পীরবা অতৈ মিং অমত্তা অতিয়াগী মখাদা লৈতে (পাখোনচতপশিং থবক ৪:১২)।